﻿SACRAMENTELE 18 POCĂINŢA 1 Ispita 1 După ce am meditat foarte pe larg despre sacramentul Sf Euharistii, astăzi facem un pas mai departe la următorul sacrament: Pocăinţa sau spovada Mai înainte de a intra în miezul problemei ca atare, vom insista asupra fenomenului care există în viaţa spirituală şi anume: ISPITA Apoi vom clarifica problema păcatului de moarte şi a celui lesne iertător, ca după aceea să ne ocupăm propriu-zis de sacramentul spovezii Sf apostol Paul în prima sa scrisoare către Corintieni, în capitolul 9, versetul 24, descrie atmosfera stadionului din Efes Ce se putea vedea în acel stadion? Întreceri, concursuri, competiţii, lupte greco-romane, gladiatori…(desigur că fotbal nu se juca pe vremea aceea) Sf Paul insistă pe ideea de competiţie, pe efortul pe care unul îl face pentru a intra în posesia medaliei de aur, în posesia laurilor victoriei Şi trebuie să recunoaştem şi noi că nu e de loc simplu să câştigi un premiu sportiv La ce se gândea Sf Paul când folosea imaginea stadionului? La o altă luptă, pe care creştinul trebuie să o ducă într-un alt domeniu şi nu pentru câştigarea unei simple medalii de aur Se gândea la o luptă în domeniul spiritual pentru câştigarea coroanei celui drept, pentru câştigarea Paradisului Lumea este ca un stadion sportiv, un loc anume pentru tot felul de competiţii Dumnezeu ne-a aliniat pe toţi la stat Viaţa noastră este o continuă luptă, o întrecere pe viaţă şi pe moarte: cerul sau iadul Cine nu se luptă, nu primeşte premiul, este pierdut Dumnezeu ne-a chemat pe câmpul său de bătălie, pentru că vrea să ne acorde un premiu Fără luptă nu există nici o victorie ! În Lc 4,1-13, întâlnim episodul Ispitirii lui Isus Isus a permis să fie ispitit De ce? Pentru a ne aminti că şi noi suntem expuşi la ispită şi pentru a ne învăţa modul de a învinge Cristos a fost dus în pustiu şi a fost ispitit pentru a fi învăţătorul nostru şi în această privinţă; pentru ca noi să putem rezista în această luptă, pentru a ne arăta care este misiunea noastră, datoria noastră când ne aflăm în focul ispitei Fraţilor, omul din totdeauna şi mai ales omul din zilele noastre, este expus non-stop ispitei, înţeles în sensul cel mai amplu Imaginea lui Isus care este ispitit de duhul cel rău, este tipică pentru condiţia noastră umană EX În plantaţia de brazi de lângă Pisa, este scris pe o tăbliţă un avertisment mai profund decât se pare la prima vedere: „Este de ajuns un copac pentru a produce milioane de beţe de chibrit, dar e suficient un chibrit pentru a distruge un milion de arbori…” Iată puterea unui băţ de chibrit identică cu ceea a ispitei Ispita este chemarea înşelătoare a bogăţiilor şi a banilor; este dorinţa de putere şi de îmbogăţire cu orice preţ; dorinţă care-l face pe om duşman al fraţilor săi Ispita înseamnă durerea ce ne torturează, incapacitatea noastră de a ajunge la ceea ce vedem că este binele nostru; ispita înseamnă neîncredere şi disperare, rele atât de frecvente astăzi A sosit falimentul? A sosit sfârşitul? Nu! EX Cu puţini ani în urmă, Nunos Alonso, şi alţi specialişti americani de la NASA au lansat în cosmos satelitul artificial Voyager 2 În acest satelit a fost instalat un disc de platină cu un mesaj pentru eventualele civilizaţii interstelare Înainte de lansare, un mare om, filosof, a fost întrebat: - „Ce mesaj aţi transmite dumneavoastră unui aparat instalat pe acest satelit pentru a-l repeta printre astre?” Filosoful a răspuns: * „Chiar dacă toată lumea ar uita de Dumnezeu, Dumnezeu nu va uita niciodată de lume Cristos va continua să vină între ai săi, să trăiască între ei, chiar dacă ei vor persista în al nu-l primi…” Iată motivul nostru care nu trebuie să dispară Nu trebuie să ne pierdem încrederea atunci când suntem ispitiţi Isus a fost ispitit şi el ne-a prezentat-o ca pe o probă, ca pe o în cercare a credinţei noastre Ispita nu este păcat ci numai o încercare, o verificare EX Când se construieşte un pod, înainte de a se circula pe el, se verifică rezistenţa lui Fără această omologare, fără această recunoaştere a rezistenţei sale nu se poate deschide circulaţiei publice căci este periculos Ispita este deci omologarea, recunoaşterea virtuţilor noastre şi a ataşamentului nostru faţă de Dumnezeu Încercarea a ceea ce nu elev a învăţat, se face prin întrebare, prin lucrare de control, prin examen Încercarea valorii unui boxer, se face în ringul de box Dovada ataşării noastre de Domnul se face prin ispită Şi pe aceasta nu trebuie să o căutăm; în fiecare zi, la fiecare pas dăm de ea, mereu avem de ales între bine şi rău, între egoism şi dragoste; între prietenia cu Isus sau cu duşmanul său Atât de des ne plângem de ispite şi nu ştim că de fapt ele sunt atât de binefăcătoare sufletului nostru, pentru mântuirea noastră, ba, mai mult, în loc să-i fim recunoscători lui Dumnezeu pentru ceea ce ne trimite, de multe ori îi cerem cont aşa cum a procedat cu binefăcătorul său şi preotul Giacinto Garelli: EX Acest părinte, a povestit, că atunci când era mic, într-una din zile, mânca liniştit o felie de pâine cu marmeladă în mijlocul unei străzi din oraşul său natal Mandovi Pe neaşteptate la puţini metri de el îşi face apariţia un autocar în plină viteză Simţind pericolul, un tânăr din apropiere, a încercat să-l salveze şi a avut timp doar atât ca să-l îmbrâncească la pământ Copilul era atât de mic, încât autocarul a trecut pe deasupra lui fără ca măcar să-l atingă Copilul abia ridicat de jos a început să plângă cu disperare: * „De ce plângi, ce ţi-am făcut?” l-a întrebat tânărul * „Uite ce mi-ai făcut la marmeladă! Priveşte ai murdărit-o toată! A răspuns copilul Şi a început din nou să plângă Anumite suferinţe, anumite ispite pe care ni le trimite Domnul, sunt ca acel brânci binecuvântat Ne fac poate să evităm poate un păcat de moarte Poate chiar ruinarea sufletului, poate condamnarea; şi noi plângem după marmelada noastră… Suntem ispitiţi Este o situaţie pe care tu însuţi ai experimentat-o deja Toţi suntem ispitiţi, ispita permiţând-o Dumnezeu Ai observat ce se întâmplă după o furtună? Pe copac rămân ramurile solide şi sănătoase iar cele uscate cad jos la pământ Nu au rezistat la asaltul vijeliei Şi astfel copacul este curăţat de crengile uscate, care îi sunt o povoară Aşa se întâmplă şi cu viaţa harului Ea trebuie să susţină o luptă continuă, deoarece aceasta este o viaţă de încercare Este dispoziţia lui Dumnezeu care vrea ca Paradisul să nu fie numai un dar, ci şi o recompensă, un premiu pentru fidelitatea noastră De aceea El permite să fim încercaţi în ispite Răspunsul tău… Din păcate, chiar dacă este bunăvoinţă pentru a trăi în prietenie cu Dumnezeu, zilele noastre sunt marcate de mici căderi Ceea ce trebuie să facem însă, este să căutăm a le evita Pentru aceasta: 1 Fii prompt în a respinge ispita încă de la început Ea vine treptat şi de obicei ne duce fără să ne dăm seama spre căderi mari A ceda la început, înseamnă a voii să pierzi partida A contesta ispita , înseamnă a ne gândi la ceea ce facem, îndepărtându-ne de fantasme şi de sugestii, nu fără a invoca pe Domnul care este cu noi şi care este gata oricând să ne vină în ajutor Sf Augustin spune: „Dacă ne lăsăm conduşi de mâna lui Dumnezeu, învingem Diavolul; dacă încercăm să luptăm singuri, suntem deja învinşi” 2 Mortificaţia Să şti să renunţi la anumite plăceri permise Este puţin ceea ce trebuie să sacrificăm din bucuria, din capriciul, din interiorul nostru, dacă vrem să fim fideli în lucrurile mici? Gândeşte-te la martirii care au renunţat la propria lor viaţă pentru a nu-l supăra pe Dumnezeu şi apoi… „La ce foloseşte să câştigi lumea întreagă dacă sufletul îl vei pierde?” 3 Priveşte mai sus, dincolo de ceea ce propune ispita Sfinţii aveau mintea la cer şi nu pierdeau din vedere bunurile veşnice care sunt pregătite pentru aceia care ştiu să fie fideli lui Dumnezeu Trebuie să ne gândim mai des la premiu, la recompensa pe care Dumnezeu ne-a făgăduit-o, şi astfel vom învinge De ce atleţii pe stadioane aleargă cu atâta ambiţie? Fiindcă doresc să urce pe podium, să primească medalia de aur Dar mai important este să luptăm şi să învingem când este vorba de Paradis, de Dumnezeu, de fericirea veşnică Această privire în sus este rodul meditaţiei, al rugăciunii şi al credinţei Cine se obişnuieşte cu aşa ceva, este greu ca în momentul ispitei să cedeze „Fericit este omul care suportă cu răbdare încercarea, deoarece după ce a fost încercat, va primi cununa vieţii” (Iac 1,12) Amin EX La 18 oct 1964, Paul VI, în bazilica Sf Petru a ridicat la cinstea altarelor 22 de martiri din Uganda, declarându-i sfinţi Au fost tineri credincioşi şi curajoşi, care nu au voit să se plece la voinţa nesănătoasă a regelui lor şi la ameninţările de persecuţie Ei în mod hotărât au preferat fidelitatea faţă de Dumnezeu în locul unui servilism nedemn, moartea, decât să cedeze ispitei Unul dintre ei, pentru a încuraja un coleg, spunea: „Recită Tatăl nostru şi suferă cu curaj ” Un altul, îşi mărturisea credinţa zicând: „Cu bucurie să ne dăm viaţa pentru adevăr; astfel nu o vom pierde niciodată!” Un al treilea: „E mai bine să mori pentru Dumnezeu decât să trăieşti pentru diavol Mă duc să vă pregătesc un lor în cer Convertiţi-vă!” Au murit cu toţii Care arşi de vii, care sub loviturile de lance, care biciuiţi, care decapitaţi… Dar nu au cedat, chiar dacă regele lor, Mestesa, le-a făcut oferte linguşitoare în caz că vor credinţa lor… SACRAMENTELE 19 POCĂINŢA 2 Ispita 2 EX Un copil, pe nume Edy, vede cireşe coapte în grădina unui om, ar vrea să sară gardul şi să-şi umple buzunarele Stă şi se gândeşte: „Sunt frumoase, dar nu sunt ale mele, nu le pot fura Cu toate acestea, par atât de bune şi nici nu mi-ar fi greu să le fur Nu, nu trebuie să fac aceasta” Şi totuşi sare gardul şi iată-l ajuns sub cireş Cireşele îi par din ce în ce mai atrăgătoare; voinţa îi slăbeşte din ce în ce mai mult; a fura nişte cireşi mi se pare că este o greşeală mică „Ce sunt acolo câteva cireşi???” Copilul se hotărăşte să ia câteva cireşi Puterea voinţei sale a cedat Ispita l-a dus la păcat A furat cireşele şi acum mănâncă liniştit… Deşi am vorbit şi duminica trecută, m-am gândit că este bine să insistăm şi astăzi asupra acestei probleme din domeniul vieţii spirituale: ISPITA O primă întrebare: De unde apar ispitele? Din înclinaţiile noastre rele; cauzare de păcatul strămoşesc; de la alţi oameni care caută să ne abată de la calea cea dreaptă; de la diavol, care angajează toată răutatea şi viclenia sa, pentru a ne face să păcătuim I Aceştia sunt cei trei duşmani ai noştri Sunt puternici, isteţi şi răutăcioşi şi se ajută reciproc Noi îi cunoaştem foarte bine * Duşmanul din noi înşine: plăcerea * Duşmanul de lângă noi, din jurul nostru: lumea * Duşmanul dintre noi: diavolul 1 Duşmanul din noi: În tot omul este cuibărit plăcerea de a face răul Fiecare ar vrea să facă ceea ce îi place lui şi să se ferească de tot ceea ce nu-i convine Plăcerea cea rea, este pornită spre lucrurile oprite de Dumnezeu sau chiar spre lucrurile permise, dar într-o măsură iraţională Cel ce ştie să-şi stăpânească aceste instincte poate săvârşi lucruri mari în viaţă, însă cel ce se lasă stăpânit de patimi şi de instincte, se va osândi 2 Duşmanul cel rău: diavolul El este marele mincinos înşelător A amăgit-o pe Eva, şi ştim ce a urmat…Diavolul l-a ispitit pe Isus în pustiu şi în Grădina Măslinilor „Diavolul, duşmanul vostru, dă târcoale şi rage ca un leu căutând pe cine să sfâşie Împotriviţi-vă lui tari în credinţă” (1Pt 5,8) Atenţie: Diavolul nu poate constrânge pe nimeni ca să păcătuiască, decât pe acela care consimte cu voinţa sa liberă Însă are, aşa cum am mai zis-o deja, o mare capacitate de a înşela, de a amăgi pe cei care nu sunt atenţi, nu sunt pregătiţi să lupte Sf Ambroziu spune că: „Diavolul este ca un câine legat cu lanţul, care nu-l poate muşca decât pe cel care se apropie de el” 3 Lumea: Oamenii cei răi, asemenea diavolului, îi fac pe alţii să păcătuiască, cu exemplul lor cel rău, cu vorbe prosteşti, cu constrângeri, cu persecuţii de tot felul Chiar şi oamenii buni şi creaturile necuvântătoare pot deveni ocazii de păcat, fără să vrea şi fără să ştie Pofta se trezeşte când unul vede la alţi ceea ce lui îi lipseşte: bogăţii, plăceri, onoruri… Fără ajutorul şi fără sprijinul Duhului Sfânt totul poate fi în dauna noastră Fiţi totdeauna pregătiţi! Trei duşmani au făcut o alianţă şi au pornit la război împotriva noastră II Momentele ispitei 1 Momentul prezenţei: A crede că acel loc, acel coleg, acea carte la urma urmei nu sunt un mare pericol De prezumţie l-a ispitit diavolul pe Isus când i-a zis: „Dacă te arunci jos de aici de pe templu, îngerii te vor prinde în braţe…” De prezumţie ne ispiteşte diavolul şi pe noi când ne spune: „Dacă mergi la acel cineva, sau la acel film, sau în acel loc…nu se va întâmpla nimic rău!?” 2 Momentul iluziei, al înşelăciunii: „Dacă veţi mânca, veţi fi ca Dumnezeu!” (Gen 3,4) 3 Momentul descurajării: Când ne predăm forţelor diavolului, ca şi cum nu ar mai fi nici o scăpare, pe când noi ar trebui să ne luptăm până la sânge!!! III De ce permite Dumnezeu ispita şi răul? Dumnezeu este Tatăl nostru şi nu ne poate vrea răul Dar dacă permite să fim ispitiţi şi expuşi la păcat, este numai spre avantajul nostru Dumnezeu permite încercările pentru ca noi să fim mai pregătiţi la luptă Dumnezeu vrea ostaşi bravi, luptători bine pregătiţi, care să învingă Dumnezeu ne încearcă pentru că vrea să ne conducă la bine El vrea ca în ispită să-i demonstrăm fidelitatea noastră Vrea în afară de aceasta, să ne recunoaştem slăbiciunea noastră, să ne menţinem umili În sfârşit, ne dă ocazia să ne întărim în luptă şi să merităm într-o zi premiul său EX Un copil făcea mii de eschibiţii cu bicicleta pe o stradă în plin trafic rutier La un moment dat, pierzând controlul asupra bicicletei, a căzut… Din fericire s-a ales numai cu o spaimă bună, iar din ziua aceea a devenit foarte prudent Ce face mama cu copilul său care începe să meargă pe picioare? Îl lasă să fie expus la mici căderi pentru ca să înveţe să se ţină pe picioare şi să facă cu siguranţă paşii săi Pe drept spune sf Augustin: „Cine nu este ispitit, nu este expus la încercare, nu va progresa!” Pe de altă parte, Dumnezeu permiţând ca ispita să ne pună la încercare, nu ne lasă fără ajutorul său; întocmai cum face mama când îl lasă pe copil să facă primii paşi: îl însoţeşte cu mâna gata să-l ajute Dumnezeu aşadar, ne ajută în pericol El ne dă harul să depăşim pericolul El este alături de noi şi când ne simţim singuri Noi trebuie să rezistăm ispitei şi să ne adresăm repede lui Dumnezeu prin rugăciune E suficient o iaculatorie, un semn al crucii, uneori să ne ocupăm cu altceva, să ne ocupăm de un lucru interesant Nu numai atât: dar aşa cum încercarea poate veni pe neaşteptate, trebuie să veghem, să fim tot timpul gata de luptă Dacă santinela veghează, duşmanul stă departe Dar dacă santinela doarme, duşmanul profită de aceasta pentru a intra în fortăreaţă Actualitatea îndemnului lui Isus: „Vegheaţi şi vă rugaţi ca să nu intraţi în ispită!” IV Tactica duşmanului şi tactica noastră Fiecare duşman al sufletului este un duşman de moarte Câteodată activează toţi împreună Doi duşmani vin din afară, iar al treilea şi cel mai primejdios se află în sufletul nostru În castelul vieţii noastre se află un trădător: POFTA Acesta deschide ferestrele şi uşile celor cinci simţuri, indică cel mai slab, diminuează forţa de rezistenţă Duşmanul îşi schimbă faţa, se maschează Duşmanul înşeală chiar şi mintea, este foarte isteţ şi energic Contraatacul! În ciuda rănilor şi a slăbiciunii (provocate de păcatul lui Adam) noi putem birui, dacă ne luptăm bine, dacă observăm regulele şi tactica unei adevărate lupte V Regulele luptei împotriva ispitei: 1 A fi vigilenţi în faţa curselor ce ni le întinde cel rău şi propriile noastre patimi Nu te lăsa înşelat, nu dormi în post, veghează ca o adevărată santinelă Un luptător creştin trebuie să fie vigilent, trebuie să recunoască primul orice mişcare ar face duşmanul Să dispună de toate mijloacele pentru a semnaliza prezenţa duşmanului 2 Trebuie o împotrivire promptă! Nu trebuie aşteptat ca duşmanul să-şi instaleze piesele sale grele de luptă, să se apropie, să câştige teren Se lansează imediat alarma şi se pregăteşte imediat de apărare cu toate forţele 3 Rugăciunea A cere ajutorul lui Dumnezeu Soldatul pe front trebuie să fie curajos, dar trebuie de multe ori trebuie să solicite şi ajutor de la comandat În timpul ispitei, dacă apelăm la ajutorul lui Dumnezeu, El ne dă harul necesar pentru a putea rezista în faţa ispitei Dumnezeu ne ajută să înţelegem tehnica duşmanului şi a ne lupta bărbăteşte Dumnezeu ne ajută în ispite, noi trebuie să avem încredere în El, să nu fim preocupaţi Nu vă temeţi de păcat Fiţi veseli, fiţi senini la faţă! 4 Câteodată, cea mai bună luptă, este să nu acceptăm lupta Nu da nici o importanţă ispitei, încearcă să uiţi de ea Gândurile rele devin mai insistente, atunci când se forţează a le alunga cu orice preţ din minte Vor pleca singure dacă cineva îşi va îndrepta atenţia la alte lucruri plăcute Gândul trebuie îndepărtat, îndreptat spre alte lucruri, cu care să se întreţină până la trecerea ispitei, mai cu seamă în ispitele împotriva curăţiei, cea mai bună tehnică de apărare este fuga! EX În timpul călătoriei sale de reîntoarcere acasă, Ulise, a trecut pe lângă insula sirenelor, care-i fermecau pe toţi cei care ascultau cântarea lor Cel ce se lăsa atras de această insulă şi debarca, era sortit morţii Ulise fusese avertizat de toate acestea de către magul Circe Deci, când a fost în apropierea acestei insule, el porunci oamenilor săi ca să-şi astupe urechile cu ceară, pentru a nu auzi glasul seducător al sirenelor Însă el, doritor de a auzi acel glas, nu şi-a astupat urechile, ci s-a lăsat să fie legat de arborele corăbiei, dând poruncă să nu fie dezlegat nici chiar la cele mai mari insistenţe ale lui Cântecul sirenelor era atât de fascinant, încât Ulise, dat fiind că nu-şi putea reţine dorinţa, a dat poruncă să fie legat şi mai strâns până când se vor îndepărta de acea insulă seducătoare SACRAMENTELE 20 POCĂINŢA 3 Păcatul de moarte I Lupta împotriva păcatului EX După ce perşii au ocupat Babilonul, oraşul minune de pe malul Eufratului, odată cu ei au adus şi religia lui Zoroastru, cu cele două zeiţe Ormuz şi Ahriman Astfel, babilonienii au început să-l cinstească pe Ahriman, sub chip de şarpe sau balaur I se ridicase şarpelui un templu măreţ, sute de preoţi se îngrijeau ca reptila să aibă comoditate şi hrană, iar poporul, orbit şi prostit, se închina acestui animal Într-o zi, ne spune Sf Scriptură, trimis de Dumnezeu se prezintă în faţa regelui Babilonului, profetul Daniel şi-i zise: „Rege, dă-mi voie şi voi ucide balaurul fără sabie şi bâtă!” Regele i-a zis: „Îţi dau voie ” Atunci Daniel a luat răşină, untură şi păr de cămilă, le-a frământat împreună, le-a fiert, făcu nişte gogoaşe, pe care le-a aruncat în gura şarpelui lacom, care le înghiţi repede Rezultatul a fost că gogoaşele s-au umflat în burta şarpelui şi în foarte scut timp a plesnit Iar Daniel, arătând cadavrul şarpelui poporului speriat şi mirat, strigă: „Iată închinăciunile voastre Iată cui v-aţi închinat voi ca uni Dumnezeu! Ruşine vouă care v-aţi plecat genunchii în faţa acestui animal, aşteptând de la el să vă ajute în necazurile voastre Ruşine vouă oameni cu suflet şi minte care aţi aşteptat mântuirea de la cel mai urât dobitoc!!!” La auzul acestei întâmplări ne cuprinde un fel de fior, de indignare: „Doamne, cum e cu putinţă ca omul, măreaţa ta creatură, să decadă până acolo unde au decăzut babilonieii?” Dar cunoaştem noi o decădere şi mai mare; cunoaştem un idol şi mai urât decât şarpele babilonienilor, înaintea căruia noi ne târâm în ţărână, căruia îi jertfim liniştea, bucuria, fericirea vieţii noastre pământeşti, căruia-i aruncăm la picioare sufletul, mântuirea, fericirea noastră veşnică Acest idol groaznic este PĂCATUL Este cel mai mare rău din lume, atât în sine cât şi prin urmările lui, pentru marile nenorociri pe care le-a adus în lume… Omul nostru modern a pierdut noţiunea de păcat, a despuiat păcatul de orice urâţenie şi şi-a făurit din el chiar o sursă de câştig prin filme şi romane Concepţia de păcat a fost văduvită de caracterul ei religios Nu se mai gândeşte nimeni că păcatul ar fi o ofensă adusă lui Dumnezeu EX În 1946, un copil german de 16 ani pe nume Wilfrid Helm, a comis o crimă dublă omorând doi poliţişti americani, împuşcându-i pe la spate Un prieten de-al său îl vizită la închisoare, căruia, criminalul îi povesteşte totul: „După ce i-am împuşcat, am stat ascuns într-o casă ţărănească, dându-mi seama că am săvârşit cea mai mare prostie…” Aici prietenul îl întrerupsese: „Da, ai săvârşit o mare prostie, o greşeală enormă, însă trebuie să te gândeşti că ai făcut ceva mult mai grav, că l-ai supărat pe Dumnezeu prin păcatul tău!” Pentru moment, Wilfrid tăcu, apoi exclamă: „Ai dreptate De abia acum îmi dau seama, însă la aceasta nu m-am gândit niciodată…” EX Un alt tânăr a fost prins furând şi a fost arestat de poliţie El este iritat că a fost atât de prost încât s-a lăsat prins de poliţie, nu pentru că l-a supărat pe Dumnezeu În multe broşuri, reviste, filme, se afirmă că păcatul este ceva frumos, necesar, modern, că ar dezvolta personalitatea EX Să-l ascultăm pe Nielzsche: „Să îndepărtăm concepţia păcatului din lume, pentru că o buruiană mai rea şi mai afurisită decât aceasta, nici nu există pe faţa pământului Păcatul este un sentiment iudaic, a căror urmaşi au definit conştiinţa păcatului inconciliabil cu onoarea omului germanic ” Unul după altul, diferiţi filosofi şi scriitori, fiecare în felul său, ne spun, că păcatul nu trebuie luat în serios Pentru I P Satre, cuvintele lui Dostoienski: „Nu există Dumnezeu Prin urmare totul este îngăduit,” formează punctul de plecare al filosofiei sale Jaspers, recunoaşte greşeala criminală, politică, morală şi metafizică, însă nu şi cea religioasă Când păcatul nu mai este considerat ca o greşeală faţă de Dumnezeu, calea către crimele, tâlhăriile de pe străzile noastre este deschisă Dar păcatul rămâne ca atare o mare dezordine şi de aceea îi vom vedea răutatea, urmările şi ne vom lua câteva hotărâri serioase de îndreptare! II Păcatul de moarte este un mare rău… E un rău păcatul de moarte? Da, e un rău foarte mare De ce? Pentru că a călca porunca lui Dumnezeu, înseamnă a-l supăra pe Dumnezeu Gravitatea păcatului creşte pe măsura demnităţii persoanei ofensate A lovi din nepăsare nişte frunze de pe arbori, a lovi un om, e păcat; a lovi obrazul tatălui, e mare păcat, a lovi pe episcop, pe papă, păcatul e şi mai mare; a-l lovi pe Dumnezeu, păcatul este uriaş, este de o gravitate infinită Dumnezeu e ocean fără ţărm al tuturor desăvârşirilor; la numele lui cerul, iadul, pănântul, cad în genunchi Păcătuind, tu pe acest Dumnezeu îl superi Şi tu păcătosule, cine eşti? Aproape un nimic! Înaintea lui Dumnezeu, întregul univers e ca o picătură, în picătura aceasta, pământul e ca un fir de praf, pe acest fir de praf omul e ceva imperceptibil Prin păcat, imperceptibilul acesta îşi măsoară puterile cu atotputernicia divină “Cine e ca Dumnezeu?” Se întreabă oştirile de îngeri conduse de arhanghelul Mihail în luptă cu demonii lui Lucifer “Cine e ca Dumnezeu?” Să luăm pe toţi domnitorii pământului, să luăm pe toţi genii neamului omenesc, pe toţi sfinţii cerului, toate cetele nenumărate ale îngerilor Ce sunt toţi aceştia la un loc pe lângă Dumnezeu? “Cine e ca Dumnezeu?” Acela care din nimic a creat această lume minunată, pe care omul de milioane de ani tot îl descoperă “Cine e ca Dumnezeu?” Acela care a pus în planete legea greavitaţiei, ce face ca universul să meargă cu atâta exactiate “Cine e ca Dumnezeu?” El e împăratul nemuritor al veşniciei; puterea, înţelepciunea şi mărirea lui nu au margini şi nici măsură; El este stăpânul necondiţionat al tuturor celor văzute şi nevăzute, căruia-i slujesc îngerii şi arhanghelii Şi pe acest Dumnezeu îndrăzneşti tu omule să-l jigneşti? Cine eşti tu de îndrăzneşti să vatămi pe Domnul cerului şi al pământului? O nefericitule un fir de praf în asemănare cu globul pământesc, o picătură de apă faţă de oceanele lumii Eşti un nimic şi totuşi te răzvrâteşti? Tu care stai pe degetul lui Dumnezeu? El te-a creat şi tot el te poate nimici în orice moment În puterea lui suntem, El stăpâneşte soarta noastră Porunca lui Dumnezeu e poruncă în veac, pe care o împlineşte orice creatură, în afară de omul păcătos care se comportă ca faraonul egiptului în dialogul cu Moise şi Aron, trimişii lui Dumnezeu: “Cine este acela ca să ascult de el? Ce-mi pasă mie de acest Dumnezeu! Nu vreau să ştiu de El! Nu-l ascult!” Toţi şi toate ascultă de Dumnezeu, numai omul păcătos zice: “Nu te ador, nu-ţi slujesc, nu-ţi sfinţesc ziua, încalc poruncile tale ” Dumnezeu spune: * “Eu Domnul Dumnezeu tău îţi poruncesc: respectă-mi numele, duminicile, sacramentele, iubeşteţi aproapele ” * “Nu-ţi slujesc ” * “Eu te-am creat, Eu te păstrez, eşti în mâinile mele ” * “Nu vreau să-ţi slujesc ” * “Te-aş putea strivi cum stiveşti tu o muscă care te necăjeşte ” * “Ţi-am spus că nu-ţi servesc, ce mai vrei!” * “Dacă mă slujeşti, te răsplătesc cu paradisul meu!” * “Nu mă interesează Nu vreau cerul Tău!” * “Te pot arunca în iad!” * “Râd de iadul Tău ” III Ce este păcatul de moarte? 1 Păcatul de moarte este încercarea de a-l răsturna pe Dumnezeu de pe tronul său; mai mult, 2 Păcatul de moarte uciderea lui Dumnezeu, fiind că păcătosul nerecunoscându-l pe Dumnezeu ca Dumnezeul său, îi tăgăduieşte dumnezeirea, îi stă împotrivă, îi nimiceşte însuşirile dumnezeieşti 3 Păcatul de moarte este cea mai mare ingratitudine, fiind că noi îl vătămăm pe Dumnezeu tocmai prin acele daruri speciale pe care El ni le-a dat; sufletul, trupul, sănătatea, viaţa, vederea, auzul, mirosul, pipăitul şi gustul În loc de mulţumire, cu fiecare păcat pe care-l facem îl batjocorăm, îl răstignim din nou pe Cristos 4 Păcatul de moarte lezarea demnităţii lui Dumnezeu Se cutremură carnea pe tine, te apucă plânsul când la lectura patimilor lui Cristos auzi că evreii l-au preferat pe Baraba în locul lui Isus Păcatul de moarte sună la fel: „Nu pe Isus ci pe diavol îl vreau!” Citim în Evanghelie, cum într-o zi Isus a zis Satanei: „Ieşi de acest om satană şi dă-i locul Duhului Sfânt!” Iar tu prin păcatul de moarte zici invers: „Ieşi Duhulue Sfânt din mine ca în locul tău să intre satana!” Iată, inima ta, cuib comod în care a intrat satana Groaznic este păcatul de moarte EX Prin anul 1780, trăia în Santa-Agatha, lângă Napole, un episcop cu viaţă sfântă numit Alfonsus Acesta aflând despre un credincios din dieceza lui că duce o viaţă păcătoasă, l-a chemat la sine ca să-l dojenească Credinciosul respectiv se prezintă, dar când voi să intre în camera episcopului spre marea lui surprindere, pe pragul uşii văzu crucifixul mare Credinciosul din respect faţă de crucea Domnului nu voi să intre Atunci episcopul deschise uşa şi-i zise: „Calcă fiule, calcă pe crucifix, că nu-i pentru prima oară când îl calci în picioare pe Mântuitorul – durere – ai făcut-o de mai multe ori ” Aceste cuvinte au zguduit inima credinciosului Ridică crucifixul, îl sărută şi promise episcopului îndreptare Dumnezeu nu-i decât binefăcătorul nostru cel mai mare El recunoaşte că în atotputernicia sa n-a putut face mai mult pentru oameni decât a făcut Să ne înfiorăm de păcat, precum Isus Cristos s-a înfiorat în Grădina Măslinilor, unde de groaza păcatului a asudat sânge! „De o atare răutate a păcatului de moarte, izbăveşte-mă Doamne!” SACRAMENTELE 21 POCĂINŢA 4 Păcatul de moarte 2 I Gravitatea păcatului de moarte EX Un preot a fost trimis într-o localitate unde totul era mort din punct de vedere religios, una din acele bisericii în care lipsea viaţa parohială şi ardoarea oricărei iniţiative După ce a observat că toate eforturile sale erau în zadar, a anunţat cu mare vâlvă: „Duminica viitoare voi oficia funerariile parohiei” Şi într-adevăr, în faţa unui mare număr de credincioşi, atraşi de curiozitate, preotul a celebrat prohodul solemn pentru acea „biserică moartă”, după care a invitat pe cei prezenţi să se apropie de catafalc, trecând unul câte unul să privească înăuntru şi să vadă „cadavrul bisericii lor moartă” Toţi erau dornici să vadă cum arată parohia moartă şi fiecare a descoperit acolo o oglindă care reflecta chiul fiecărui credincios în parte… Păcatul ucise viaţa spirituală a acelei parohii Păcatul nu este numai un rău în sine, dar şi pentru urmările sale, prin răul care a intrat în lume Unii zic: „Dacă păcatul este aşa de grav, de ce Dumnezeu nu-l pedepseşte imediat?” Da, este adevăr de credinţă că orice păcat trebuie pedepsit, însă fie în lumea aceasta, fie în cealaltă; de aceia, cei păcătoşi să se teamă de norocul şi fericirea lor de aici de pe pământ Din Sfânta Scriptură, din istorie şi din viaţa de toate zilele, vedem cum Dumnezeu a pedepsit păcatul chiar din viaţa aceasta: o plimbare prin spitale, casele de nebuni…ne arată ce înseamnă păcatul Reflectă la chinurile îndurate de un singur om dintr-o singură casă, de pe o singură stradă, dintr-un singur oraş şi de milă te apucă plânsul Pune la olaltă suferinţele din toate satele, oraşele şi ţările; adună la un loc foamea, setea, sărăcia, bolile, asupririle, duşmăniile, nedreptatea, ura, calomniile, distrugerile, adună-le din toată lumea, înmulţeşte aceste dureri cu câte zile au trecut de la Adam şi cu câte zile vor mai trece până la sfârşitul lumii şi imaginează-ţi dacă poţi, noianul de dureri Cine le-a născut? PĂCATUL II Efectele păcatului: * pierderea harului sfinţitor, * pierderea meritelor câştigate, * imposibilitatea de a mai dobândi merite pentru viaţa veşnică fiind în starea păcatului, * mustrări de conştiinţă, * te faci vrednic de pedeapsa veşnică a iadului, * devii sclav al satanei, * împietrirea inimii, * te rupi de Trupul Mistic al lui Cristos Dar cine ar putea înşira toate pedepsele cu care bunul Dumnezeu vrea să alunge păcatul din lume? Vom alege din numărul lor numai patru: aceste patru pedepse să fie un permanent motiv în viaţa noastră de toate zilele ca să nu păcătuim III Principalele patru pedepse ale păcatului: 1 Paradisul Locul în care Dumnezeu a pedepsit mai întâi păcatul, a fost Cerul, iar cei pedepsiţi au fost îngerii Dumnezeu i-a creat ca să-l preamărească Şi ei…au păcătuit cu gândul! Ce a urmat, ştim prea bine! A fost creat iadul şi umplut cu îngerii cei răi conduşi de Lucifer Aceasta a fost cea dintâi sentinţă dată păcatului 2 Raiul pământesc Adam şi Eva erau fericiţi, aveau de toate, ca nişte copii răsfăţaţi ai lui Dumnezeu Însă nu au ascultat de El Urmarea: pedeapsa, suferinţa şi moartea Nu numai pentru ei dar şi pentru toţi urmaşii lor Pentru un singur păcat Dumnezeu i-a pedepsit cu moartea 3 Muntele Golgota Pe aripile gândului să ne transportăm cu 2000 de ani în urmă pe acest munte, scena din cele mai teribile tragedii Pe cerul întunecat se desenează silueta unei cruci, pe care, pironit în cuie, se zbate în chinuri groaznice şi trage de moarte un bărbat cu o faţă desfigurată, cu ochi injectaţi cu sânge, cu buzele vinete şi muşcate… În jurul lui o mulţime însetată de sânge, jubilând şi bucurându-se vărându-l pe acesta suferind Se pare că toate chinurile întunericului au ieşit din infern şi dezlănţuie cu toată furia răutatea lor Dintre toţi aceştia, numai un singur soldat roman mişcat de durerea celui de pe cruce îşi bate pieptul şi zice: „Cu adevărat acesta a fost fiul lui Dumnezeu!” Cum Fiul lui Dumnezeu? Acesta e Fiul lui Dumnezeu? Da, El este – de trei ori a căzut cu faţa la pământ şi s-a rugat: „Doamne, de este cu putinţă, treacă de la mine paharul acesta…” Şi Tatăl îi trimite un înger ca să-l întărească, dar paharul trebuie băut De ce Doamne? Care a fost pricina acestei dureri? Care este cauza că Dumnezeu nu-l cruţa nici pe Fiul său preaiubit de suferinţă şi de moarte? El nu este numai Fiul lui Dumnezeu, este a II a Persoană a Sf Treimi, Dumnezeu adevărat din Dumnezeu adevărat Şi iată-L acum stând pe lemnul crucii Moare Dumnezeu în chinuri şi dureri!… Însăşi natura se înspăimântă, cerul se întunecă, pământul se cutremură, mormintele se deschid, catapeteasma templului se rupe în două Teribilă tragedie! Şi oare pentru ce se întâmplă toate acestea? Cine îl ucide pe Dumnezeu în acest chip atât de barbar? PĂCATUL! Fiindcă şi-a luat asupra sa păcatele noastre Ca să ne împace cu Tatăl ceresc, a trebuit să suporte toate urmările acestei misiuni Dreptatea dumnezeiască pedepseşte păcatul în însuşi Dumnezeu Vreţi pildă mai grăitoare despre răutatea păcatului şi pedeapsa lui? „Şi dacă lucrul acesta s-a întâmplat cu copacul cel verde, cu noi ce va fii, cu noi uscăturile?” Să contemplăm figura plină de sânge şi râni a lui Dumnezeu cel răstignit pe cruce pentru păcatele noastre EX Sf Ecaterina, după o mărturisire generală, îi apare Mântuitorul cu trupul plini de râni, scăldat în sânge, gemând sub greutatea crucii Şi sfânta, ca ieşită din minţi, începe să strige: „O Isuse, o iubirea mea, vreau orice, orice, numai păcatul nu, nu, niciodată!” 4 Focul veşnic al iadului În sfârşit să ne coborâm cu gândul în acel loc de osândă, pe ale cărui porţi ferecate este scris: „Voi care intraţi aici, lăsaţi orice speranţă!” Iadul nu este o poveste, un basm, nu este o perietoare pentru copii obraznici Iadul este o tristă realitate Este adevărat că din iad nu s-a întors nimeni ca să ne spună cum este acolo, dar ne-a spus-o Mântuitorul clar şi hotărât: „Acolo focul nu se stinge şi viermele nu moare ” (Mc 9,46) Şi ne-a mai spus-o apostolul: ”Este groaznic când omul cade în mâinile Dumnezeului celui viu ” (Ev 10,31) Da, este cumplit când Dumnezeu cel atotputernic îşi caută dreptatea! Bogatul din Evanghelie, cere de la Avraam o picătură de apă prin Lazăr cel sărac ca să-şi răcorească limba pentru un moment; cere foarte puţin şi nu i se dă, „pentru că între noi şi voi este o prăpastie foarte mare şi pentru a trece prăpastia, care este dreptatea dumnezeiască, nu ajunge o veşnicie întreagă!” Iată cu pedepseşte Dumnezeu păcatul! L-a pedepsit în milioane de îngeri; l-a pedepsit în miliarde de oameni care au urmat după Adam şi care-şi duc viaţa în dureri şi mizerie; l-a pedepsit în Fiul său iubit; îl pedepseşte în focul nestins al iadului Da, păcatul este izvorul tuturor necazurilor şi al durerilor, e superlativul a tot ce-i rău în viaţă, e singura şi adevărata nenorocire din lume IV Atitudinea noastră EX Despre tinereţea lui Ludovic al IX lea, povesteşte Jan Joinvillea, prietenul său intim şi tovarăş de arme pe vremea cruciadelor: „Într-o zi m-a întrebat în prezenţa mai multor preoţi: * Cine este Dumnezeu? Iar eu i-am răspuns: * Dumnezeu este natura maximă şi cea mai bună Nu există nimic mai bun * Frumos răspuns, dar spune-mi ce preferi: a fi atins de lepră sau să săvârşeşti un păcat de moarte? * De minţit n-aş fi minţit, am reflectat puţin apoi am răspuns: aş prefera să comut 30 de păcate decât să fiu lepros După plecarea clericilor, m-a reţinut şi făcându-mă să stau la picioarele lui mi-a spus: * Cum ai putut spune şa ceva? * Eu aşa cred şi tot aşa ar răspunde Atunci el adăugă: * Cât de mult te înşeli dragul meu Nu şti tu că nu există lepră mai mare, mai rea şi mai respingătoare decât păcatul de moarte? Un suflet în păcat de moarte se aseamănă diavolului O lepră mai scârboasă şi mai rea nici n-ar putea fi Atunci când omul moare, pierde lepra trupului său, însă când omul a comis un păcat de moarte şi moare imediat cu acesta pe suflet, mântuirea lui este cam îndoielnică, deoarece nimeni nu ştie dacă a mai avut timp să se mai căiască de acesta…de aceea ţine bine minte: toate bolile din această lume sunt un rău, cu mult mai mic decât un singur păcat de moarte * O profundă aversiune faţă de păcatul de moarte; * Nu trebuie săvârşit niciodată un păcat de moarte; * Fereşte-te de păcatul de moarte; * Să ai încredere în milostivirea lui Dumnezeu, chiar dacă ai păcătuit mult până acum, încă nu e pierdut totul, numai să vrei ” Dumnezeu nu vrea moartea păcătosului, ci ca să se întoarcă şi să fie viu El e Tatăl bun, aşteaptă fiul risipitor şi rătăcit să se întoarcă acasă şi să-l îmbrăţişeze cu bucurie Fraţilor nu ne stă în putere să schimbăm pe diavoli în îngeri; păcatul protopărinţilor noştri nu-l putem face nefăcut; nu putem şterge istoria; nu putem face să dispară tragedia Calvarului DAR ne stă în putere ca să facem pentru noi inexistent iadul, căci unde nu este păcat, nu este iad Lacrimile de pocăinţă au o însuşire şi o putere uriaşă; ele sting flăcările iadului Este sfânt nu numai acela care nu cade niciodată în păcat, dar şi acela care cade dar se ridică, nu rămâne în păcate Mai degrabă moartea decât păcatul de moarte Doamne singur nu pot, dar ajută-mă tu! Şi cu tine voi reuşi! Amin * Omul se află azi între doi poli de atracţie, se află în faţa unei alegeri dintre două solidarităţi: ori cu Adam, ori cu Cristos; ori cu păcatul, ori cu mântuirea Cea dintâi dintre acestea se consumă în grădina desfătărilor, între euforie şi plăceri şi se termină în mijlocul spinilor şi al amărăciunilor… A doua, mântuirea, se consumă pe cruce, adică în trudă şi suferinţă, dar prin înviere se întoarce în grădina bucuriilor, acolo unde îngerii care-l slujesc pe Mântuitorul ne vor sluji şi pe noi * Păcatul este cel mai mare rău şi cel mai cumplit duşman al nostru; el dă târcoale în jurul nostru Păcatul s-a stabilit ca un parazit pe libertatea noastră şi ca o tumoare canceroasă ne consumă toate energiile; se dezvoltă pe spatele nostru şi ne distruge Caz în care nu ne mai rămâne altceva decât să suspinăm împreună cu David: „Miluieşte-mă Dumnezeule…cine mă va elibera de acest trup al morţii?” * Păcatul în adevărul lui înţeles este un atentat, o tentativă de al ucide pe Dumnezeu, de a-l tăgădui, pentru a ne aşeza pe noi în locul lui ca valoare absolută; voinţa de a fi asemenea lui Dumnezeu, adică fără nici un stăpân; iată intenţia ascunsă a păcatului, ascunsă minţii noastre, însă nu şi lui Dumnezeu * Dar oare numai pe Dumnezeu îl ofensează şi îl ameninţă păcatul? Ore pe om nu-l ofensează, lui nu-i dăunează? EX Un ziar săptămânal din Viena, a redat o faimoasă predică de-a unui preot de la începutul secolului: „Ştiţi voi ce-aş face dacă aş fi diavol? Poate vă închipuiţi că aş încerca să vă fac să înjuraţi, să furaţi, să-l urâţi pe aproapele, să comiteţi adulter sau alte fapte de genul acesta? Nici pomeneală Dacă aş fi diavol, aş înfiinţa o revistă pornografică şi v-aş obliga să vă abonaţi şi să o citiţi: sunt convins că în scurt timp veţi acumula un sac de aceste păcate şi încă mai mult şi veţi înceta complet să vă mai ocupaţi de mântuirea voastră Asta aş face dacă aş fi diavol ” Satana a făcut deja lucrul acesta şi continuă să-l facă prin mijloacele de comunicare în masă şi prin miniştri săi voluntari, care sunt oamenii păcătoşi * Păcatul nu este decât o rătăcire grosolană Rătăcire, faliment, distrugere, acesta este cuvântul cheie pentru a înţelege păcatul Distrugere totală, calamitate! EX Sf Maria Magdalena de Pazzi, pe patul de moarte spunea: „Eu sunt pe punctul de a pleca din această lume, însă încă nu a reuşit să înţeleg cum poate un om să săvârşească un păcat de moarte! SACRAMENTELE 22 POCĂINŢA 5 Păcatul lesne iertător Ne-am hotărât în ultima duminică să ne ferim de păcat de moarte ca de otrava cea mai periculoasă şi dacă s-a întâmplat cumva să-l săvârşim, să alergăm imediat la scaunul de spovadă Astăzi facem un pas mai departe şi spunem că trebuie să avem aceea atenţie şi pentru păcatele lesne iertătoare, pentru că nici acestea nu sunt lucruri mici, ci adevărate păcate împotriva lui Dumnezeu Acestea sunt o otravă care nu cauzează moartea, dar cu toate acestea sunt boli grave ale sufletului Să ne amintim de cele ce spuneau bătrânii: „Răul, chiar şi atunci când este mic, este totdeauna rău şi este mult mai bine să nu-l facem!” I Deosebirea dintre păcatul de moarte şi păcatul lesne iertător Deosebirea dintre păcatul de moarte şi păcatul lesne iertător este mare: * cine comite un păcat de moarte se separă de Dumnezeu; * cine comite un păcat lesne iertător, îl mai iubeşte pe Domnul, vrea să rămână şi pe mai departe un adevărat fiu al lui Dumnezeu, însă cedează foarte uşor ispitelor şi patimilor lui 1 Omul face un păcat de moarte: * când calcă o poruncă al lui Dumnezeu sau a Bisericii, în lucru mare, * cu ştiinţă şi * voinţă deplină 2 Omul face un păcat lesne iertător: * când calcă o poruncă al lui Dumnezeu sau a Bisericii în lucru mic, ori în lucru mare, dar * fără ştiinţă şi * fără voinţă deplină Se comite deci un păcat lesne iertător, când din aceste trei lucruri lipseşte una sau mai mult decât una, adică atunci când se calcă o poruncă al lui Dumnezeu sau a Bisericii în materie uşoară, fără conştiinţă deplină, ori cu un consimţământ incomplet deliberat: * materie uşoară: (se dau câteva exemple) * fără conştiinţă deplină; atunci când nu este cunoscută porunca, sau este uitată ziua în care trebuia să se respecte porunca respectivă (a mâncat carne vinerea dar a uitat că este vineri) * Fără voinţă deplină A încălca o poruncă din constrângere, forţat, de frică, din cauza lipsei de sănătate sau posibilitate Există o deosebire chiar şi între păcatele lesne iertătoare Sunt păcat uşoare, în ceea ce priveşte materia, săvârşite însă cu o deplină cunoştinţă şi cu un consimţământ liber, cum ar fi acela al neascultării de părinţi sau micile minciuni spuse în grabă fără prea multă reflexie, când suntem luaţi pe neaşteptate Mai sunt unele erori şi imperfecţiuni, care nu sunt păcate şi nu-l supără pe Dumnezeu Acestea se datorează slăbiciunii umane EX Sf Tereza de Avila, deosebeşte păcatele care se pot şterge cu puţină apă sfinţită, de păcatele care provin din alipirea de bunăvoie de ele: „Acestea sunt ceva permanent, pătrund în suflet ca nişte pete de rugină şi sunt mult mai greu de îndepărtat Astfel de păcate sunt un obstacol în faţa dragostei şi îndurerează Inima preabună a lui Isus ” II Evită păcatul lesne iertător cu toate puterile tale! 1 Păcatul lesne iertător este o nedreptate adusă lui Dumnezeu, o ofensă, o nerecunoştinţă faţă de dragostea Sa; Dumnezeu are în vedere chiar şi lucrurile mici, pentru că ne iubeşte Fii recunoscător şi iubeşte-l pe Dumnezeu chiar şi în lucrurile mici, în lucrurile de fiecare zi; sufletul tău să fie împodobit, bine orânduit, fără nici o pată şi fără acele semne de neglijenţă! 2 Păcatul lesne iertător ne face vinovaţi în faţa lui Dumnezeu Prin acest păcat, sufletul este contaminat, viaţa harului îşi pierde tăria şi strălucirea COMPARAŢIE: o candelă cu puţin ulei, mai poate fi aprinsă, însă va avea o lumină slabă; un bec electric cu toate că este murdar, luminează totuşi, dar nu ca unul curat Lumina interioară a harului persistă, însă nu reuşeşte a se răspândi afară Viaţa harului se mai află aici, însă este slăbită, obosită, fără vigoare 3 Păcatul lesne iertător este o boală pentru viaţa harului 4 Păcatele lesne iertătoare repetate duc la păcate de moarte Cel care de bună voie nu ţine cont de păcatele lesne iertătoare, se răceşte în dragoste, pierde acea sfântă frică de Dumnezeu, bucuria în El, gustul rugăciunii, în slujba lui, în sfintele sacramente, şi în faptele sale cele bune Devine cu uşurinţă pradă patimilor şi instinctelor sale, ce-şi câştigă o forţă tot mai puternică, ajutoarele harului se reduc, ispitele devin mai puternice, mai frecvente şi mai primejdioase; duşmanul îl urmăreşte mai cu atenţie „Cine nu ia în seamă păcatele mici, puţin câte puţin se ruinează!” (Ecle 19,1) „Cine este credincios în lucrurile mici, este credincios şi în lucrurile mari; şi cine este necredincios în lucrurile mici, este necredincios şi în lucrurile mari ” (Lc 16,10) O mică rană netratată la timp se poate infecta şi poate deveni periculoasă O navă are o mică spărtură, marinari dacă nu o observă la timp încetul cu încetul apa intră şi nava se poate scufunda O mică infiltrare de apă prin acoperiş poate înmuia tavanul care în scurt timp va cădea Mai multe păcate lesne iertătoare puse împreună nu fac un păcat de moarte, însă păcatele lesne iertătoare, prin însăşi greutatea lor atârnă greu în balanţa lui Dumnezeu şi pot duce la păcatul de moarte Marii păcătoşi săvârşesc păcatele de moarte ca şi când ar bea apă, iar de păcatele lesne iertătoare nici nu se mai sinchisesc Creştinii cei buni luptă împotriva păcatului lesne iertător ca împotriva uni mare rău Sfinţii au înţeles că păcatele lesne iertătoare apasă greu în balanţa lui Dumnezeu EX Sf Ludovic, la vârsta de 14 ani, furase puţin praf de puşcă de la soldaţii din armata tatălui său şi toată viaţa şi-a plâns acest păcat EX O legendă germană povesteşte cum Guliver fiind în ţara piticilor, se odihnea sub un copac Piticii au venit şi l-au legat Uriaşul a surâs văzându-se legat de acele mâini mici cu nişte fire foarte subţiri Piticii continuară a pune aţă peste aţă Uriaşul nepăsător stătea, se uita şi râdea, dar în cele din urmă observă că nu se mai poate mişca Firele cele subţiri deveniseră frânghii, pe care cu toată puterea lui de uriaş, nu a reuşit să le rupă Tot aşa se întâmplă şi cu sufletul stăpânit de obiceiuri rele Fereşte-te de păcatele lesne iertătoare săvârşite de bună voie III Cum putem obţine iertarea lor? Nu este necesar un sacrament deosebit: mărturisirea generală a păcatelor de la începutul Sf Liturghii; actul de căinţă; baterea pieptului; Tatăl nostru; citirea Evangheliei, binecuvântarea episcopului şi a preotului, dar cel mai indicat este sacramentul pocăinţei Aici nu lucrează numai dragostea noastră ci şi harul lui Dumnezeu Răspunsul tău: Tot omul îşi are defectele sale, pe care trebuie să le evite, chiar şi tu ai greşelile tale, de aceea urmează aceste reguli: * Caută să cunoşti în ce privinţă greşeşti cel mai uşor Partea cea mai slabă a întregii tale structuri EX Sigfirnd s-a scăldat în sângele dragonului şi a devenit invulnerabil, cu excepţia acelei părţi unde o frunză de castan împiedicase contactul cu sângele Wagen din Tranege reuşi să smulgă secretul Grimildei, soţia lui Sigfirnd Ea i-a indicat punctul slab pe şira spinării lui Sigfirnd În felul acesta Wagen l-a ucis prin trădare în timpul vânători… Caută punctul tău slab, defectul tău principal, patima ta dominantă, păcatul pe care îl săvârşeşti cel mai des şi mai uşor Caută-ţi lumina şi umbra Lumina ta: „eul” tău cel mai bun, cea mai bună parte din tine, calităţile şi energiile tale cele mai bune Caută şi umbra ta: „eul” tău cel mai rău Dă-ţi toată silinţa Caută a cunoaşte şi a depăşi răul care s-a cuibărit în inima ta, altfel se va dezvolta ca un cancer în tot organismul * Evită ocaziile ce duc la păcat „Cine umblă cu păcura, se murdăreşte ” „Cel ce iubeşte primejdia va pieri în ea ” (Ecle) EX Se spune că sfântului Anton pusnicul, i-a apărut odată un bărbat de statură colosală cu o privire sălbatică Sfântul îl întreabă: * Cine eşti? * Acela pe care voi îl numiţi satana * Şi ce vrei? * Vreau să ştiu pentru ce călugări tăi, ca şi mulţi alţi oameni de pe pământ mă despreţuiesc, mă insultă şi îmi doresc tot răul, atunci când au anumite contrarietăţi * Asta nu trebuie să te mire, pentru că tu eşti începutul a toată răutatea, şi a toate nenorocirile din lume * Minţi Nu eu îi fac pe oameni ca să păcătuiască Împotriva celor ce nu vor să păcătuiască eu nu pot face nimic Ei singuri o apucă pe cale pierzării, urmând sugestiile mele şi expunându-se la păcat Cauza păcatelor lor trebuie să şi-o asume ei, nu eu… După aceste cuvinte, acea namilă de om dispăru… ”Cine vrea să nu se ardă, să nu se joace cu focul!” * Păzirea simţurilor! Văzul, mirosul, auzul, pipăitul şi gustul, sunt ca tot atâtea uşi şi ferestre ale unei case Prin ele intră frigul şi căldura, oamenii buni şi răi Închide uşile şi ferestrele sufletului tău la tot ce-i rău şi deschide-le la tot ce-i bun * Împotriveşte-te chiar de la început * Gândeşte-te la prezenţa lui Dumnezeu * Primeşte deseori sfintele sacramente Cine se mărturiseşte des, îşi cunoaşte şi cele mai mici defecte Cu spovada şi euharistia virtuţile noastre se întăresc * De bunăvoie să nu săvârşeşti niciodată nici chiar păcate lesne iertătoare Tu să nu te gândeşti vreodată că acestea ar fi doar păcate mici Aminteşte-ţi de patima şi de crucea Domnului: moartea lui Isus pentru păcatele de moarte; durerile şi suferinţele lui Isus pentru păcatele lesne iertătoare Nu-l supăra din nou pe Domnul tău care atât de mult a suferit pentru tine… EX Sf Vincenţiu Pallatti, de abia sfinţit preot, scrie în jurnalul său: „Am declarat război pe viaţă şi pe moarte blestematului păcat…deci, la arme fraţilor!” Hotărârea pe care trebuie să o scriem şi noi în inima noastră cu litere de foc: „Mâna pe arme şi la război împotriva păcatului!” Vă doresc succes la lupă! Amin SACRAMENTELE 23 POCĂINŢA 6 Spovada bine făcută După ce am vorbit despre ispită şi am văzut-o ca o verificare pe care ne-o face bunul Dumnezeu; după ce am vorbit despre păcatul de moarte şi am văzut cum trebuie să ne ferim de el ca de cea mai cumplită lepră; după ce duminica trecută am vorbit despre păcatul lesne iertător şi ne-am hotărât ca pe cât posibil, să nu-l săvârşim, iată cu duminica de astăzi începem să vorbim despre sacramentul propriu zis al spovezii şi-l vom dezbate pe parcursul a mai multe duminici I Ce este spovada sau pocăinţa? Pocăinţa sau spovada, este un sacrament, prin care preotul, în numele lui Dumnezeu, iartă păcatele, dacă omul se căieşte de ele, le spovedeşte şi este hotărât să nu mai păcătuiască Din nefericire, mulţi oameni nu respectă în tocmai regulile unei spovezi bune şi săvârşesc spovezi sacrilege, sfârşind prin aşi osândi sufletul – şi aşa stând lucrurile, m-am gândit că este bine că mai înainte de a dezvolta frumuseţea acestui sacrament şi condiţiile pe care trebuie să le îndeplinească pentru a fi valabil Să discutăm împreună despre nenorocirea unei spovezi rău făcute, din care cauză mulţi se osândesc EX Se pomeneşte despre o fată, care din nefericire a comis un păcat ruşinos, care o făcea să fie foarte tristă şi abătută A rămas în această stare mai multe luni de zile, fără ca cineva să afle de ce este ea atât de întristată Nu mult după aceia, s-a întâmplat că a murit cea mai scumpă prietenă a ei, o tânără foarte evlavioasă şi virtuoasă La câteva zile după înmormântare, pe când fata noastră dormea, auzi că cineva o strigă pe nume şi recunoscu îndată vocea prietenei sale, care îi spunea: „Spovedeşte-te bine… dacă ai şti cât de bun este Isus!” Fata luă în serios acest cuvânt al prietenei sale şi făcându-şi curaj, merse ca să spovedească păcatul care îi aduse-se atâta nelinişte în suflet Când îşi sfârşi de mărturisit păcatele şi preotul îi dădu dezlegarea, în sufletul ei coborâ atâta pace şi bucurie, încât întorcându-se acasă, mergea pe la toţi, povestindu-le întâmplarea ei şi îndemnându-i: „Încercaţi şi voi să vă spovediţi bine şi veţi vedea cât de bun este Isus!” Da fratele meu, mângâierea cea mai mare pe care o poţi gusta o ai atunci când ai făcut o spovadă bună În acele clipe, sufletul tău se spală, se curăţă şi se face mai alb decât zăpada, pentru că harul lui Dumnezeu te îmbracă din nou cu haina nevinovăţiei Dar pentru ca toate acestea să se întâmple, spovada ta trebuie să fie bine făcută Vai de acela care ar porni pe calea sacrilegiilor şi a spovezilor rele Una dintre pricinile pentru care mulţi se osândesc este tocmai spovada rău făcută EX Iată ce se citeşte în viaţa sf Terezei de Lisieue: pe când această sfântă stătea într-o zi cufundată în rugăciune, văzu înaintea ochilor ei deschizându-se o prăpastie adâncă şi întinsă, plină de flăcări, în care cădeau într-una, ca fulgii de zăpadă în timpul iernii, o mulţime de suflete Plină de spaimă, sfânta îşi ridică ochii spre cer şi spuse: * „O Dumnezeul meu, ce văd eu înaintea ochilor mei? Cine sunt aceste suflete care se pierd? Sunt poate suflete de necredincioşi? De păgâni, de turci, de evrei…? Dumnezeu îi răspunse: * Nu, Tereza, sunt suflete de creştini ca şi tine * Dar cum se pierd? Poate nu aveau credinţă, nu mergeau la Biserică, nu se apropiau de sfintele sacramente? * Ba da, credeau, mergeau la biserică, se spovedeau… * O, da, dar, sau spovedit şi pe patul de moarte? * Da * Dar atunci cum de se pierd, o Dumnezeul meu? * Se pierd fiindcă s-au spovedit rău! De aceea, du-te Tereza şi spune tot ceea ce ai văzut Spune episcopilor şi preoţilor să predice cât mai mult despre importanţa spovezii şi să predice mai ales împotriva spovezilor rele, pentru ca creştinii să se spovedească cum trebuie şi să nu schimbe nimeni medicina aceasta sfântă, care este sacramentul spovezii, sacramentul milostivirii şi al iertării…” Iată aşadar, ce mari nenorociri aduce spovada rău făcută Şi când ne gândim că atâtea spovezi se fac rău Sf Alfons, sf Filip Neri, sf Leonard de Porto Maurizio, spun că spovezile rele sunt fără număr Şi ei, care şi-au petrecu viaţa în scaunul de spovadă şi la căpătâiul bolnavilor, ştiau desigur ce spuneau O ştiu aceasta şi preoţii cărora Dumnezeu le-a încredinţat dirijarea sufletelor şi o vor şti şi toţi credincioşii la judecata finală din Valea lui Iosafat… Se spovedesc rău la oraş şi la sat, credincioşi buni şi răi… EX Părintele Targuilini, fiind chemat la patul unei doamne grav bolnave, îşi puse toată silinţa pentru a o ajuta să facă o spovadă bună Pe când însă se pregătea să-i dea dezlegarea şi îşi ridică mâna sus pentru a rosti cuvintele: „Eu te dezleg de păcatele tale…” simţi o putere care îi trăgea mâna în jos, ca şi cum l-ar fi oprit de a rosti cuvintele dezlegării Părintele, crezând că bolnava este aceia care i-a tras mâna în jos, se plecă puţin către dânsa şi o întrebă: * Doamnă, poate aţi uitat ceva? * Nu părinte, n-am uitat nimic; de opt zile doar mă pregătesc ca să fac această spovadă Părintele, crezând că a fost numai ceva care i s-a părut lui, încercă să-i dea dezlegarea pentru a doua oară, dar iată că din nou simţi că cineva îi trage cu putere mâna în jos Atunci părintele, înţelese că era o mână nevăzută care îl oprea, şi aplecându-se din nou către bolnavă, o întrebă cu blândeţe: * Doamnă, poate nu îndrăzniţi să mărturisiţi vreun păcat? * Vai de mine, părinte, cum să nu-mi spun păcatele? Eu am spus totul Doar eu ştiu că dacă nu-mi spun toate păcatele fac un sacrilegiu Părintele începu să-i dea dezlegarea pentru a treia oară acelei bolnave, dar pentru a treia oară acea mână nevăzută îl opri… Plin de spaimă şi cu ochii înecaţi în lacrimi, preotul se aruncă în genunchi la picioarele patului şi o rugă pe doamnă să aibă milă de sufletul ei şi să nu-l osândească pentru vecie printr-o spovadă rea… Bolnava, mişcată şi ea până la lacrimi, îi spuse atunci preotului aceste grele cuvinte: * Părinte, de 15 ani mă spovedesc rău… Apoi, cu lacrimi de adevărată căinţă îşi puse sufletul în regulă, făcând o spovadă bună Vedeţi prea bine, dragii mei, cum se fac spovezile rele Poate vă cutremuraţi când auziţi aceste fapte… Totuşi sunt o mulţime de creştini nechibzuiţi care fac spovezi rele Nu spun toate păcatele, sau nu le spun cum se cuvine, nu felul şi numărul lor; toţi aceştia cred că se pot juca cu Dumnezeu şi fac un fel de spovezi pe care Sf Filip Neri le numeşte: „Spovezi de oameni care trăiesc şi nu de oameni care vor muri ” Fiecare spovadă trebuie făcută ca şi cum ar fi ultima spovadă din viaţa noastră Da, gândul morţii ar trebui să fie acela care să călăuzească totdeauna paşii vieţii noastre Acest gând ar trebui să ne întovărăşească mai ales când mergem la spovadă EX Se făceau odată sfintele exerciţii spirituale în Oratoriul din Torino al sfântului Ioan Bosco Toţi copii luau parte cu entuziasm şi cu mult folos la aceste deprinderi duhovniceşti, numai unul rămase surd şi încăpăţinat la toate sfaturile părinteşti ale mai marilor săi şi nu voia nici în ruptul capului să se spovedească S-au încercat toate metodele pentru a-l convinge, dar el tot nu voia şi spuse: „Mă voi spovedi eu altă dată…mă voi mai gândi eu…acum nu mă pot hotărî!” Cu această convingere şi cu alte scuze, ajunse până la cea din urmă zi a exerciţiilor spirituale Atunci, sfântul Ioan Bosco alergă la un ultim mijloc Luă o bucată de hârtie şi scrise pe ea aceste cuvinte: „Şi dacă vei muri în noaptea aceasta?” Apoi mergând în dormitor o puse sub plapoma copilului încăpăţinat, ca atunci când va veni la culcare s-o găsească Venind seara, toţi copii merseră la culcare, şi băiatul despre care vorbim a mers şi el; şi când vroia să se culce găsi bileţelul… o luă în mână şi citeşte: „Şi dacă vei muri în noaptea aceasta!?” semnat: Don Bosco „Va să zică Don Bosco a pus acest bileţel, îşi zicea el, dar Don Bosco e un sfânt El cunoaşte viitorul Cine ştie dacă nu o fi tocmai aşa? Şi dacă voi muri în noaptea aceasta? Dar eu nu vreau să mor, vreau să trăiesc!” Aceste gânduri îl frământau pe sărmanul băiat, şi ca să nu fie observat de ceilalţi colegi de cameră, s-a culcat şi a încercat să închidă ochii Dar cum să doarmă în această stare? Cuvintele acelea s-au înfipt în inima lui ca un spin A încercat mai mult timp să adoarmă, dar a fost cu neputinţă… O mulţime de gânduri şi de închipuiri îi treceau prin minte… De multe ori parcă vedea iadul deschis şi pe Cristos care îl osândeşte să meargă în acel foc pentru vecie… Apoi se întoarce din nou gândul: „Şi dacă vei muri într-adevăr în noaptea aceasta?” În cele din urmă, harul lui Dumnezeu învinse Un gând bun care în curând deveni o hotărâre, se ivi în sufletul copilului: „O, nu, nu vreau să merg în iad, vreau să mă spovedesc… ” Se sculă încetişor, se îmbrăcă murmurând o rugăciune în cinstea Sf Fecioare şi a îngerului păzitor, şi ieşind din dormitor, merse de-a dreptul la camera lui Don Bosco Bătu la uşă şi Don Bosco, care, ca un bun părinte îl aştepta, îi deschise uşa zicând: * „Cine eşti tu? Ce vrei la ora asta? * Părinte, sunt Giovanni, vreau să mă spovedesc * Bine, dragul meu, bine, vino şi spovedeşte-te; de ai şti de când te aştept ” Îl primi apoi în cameră şi băiatul făcu o spovadă bună, cu multă căinţă… Apoi fericit şi plin de bucurie se întoarse în dormitor… „Acum nu mă mai tem de nimic, îşi zicea el… o cât de fericit sunt acum! Acum sunt în harul lui Dumnezeu, sunt prietenul lui Isus! Acum pot dormi liniştit ” Ferice de el, într-adevăr, că ascultase de glasul care îl chema ca să se spovedească şi fericiţi sunt toţi aceia care fac la fel… Pe de altă parte însă, nefericiţi vor fi pentru totdeauna aceia care nu fac bine spovada II Răspunsul tău: Sacramentul spovezii este o invitaţie adresată tuturor acelora care cedând ispitei, au căzut în păcat Biserica îţi oferă prilejul; este uşor să mergi la un preot ca să te spovedeşti, să-ţi mărturiseşti slăbiciunile tale De aceea, la invitaţia care este făcută ar trebui: 1 Să te mărturiseşti îndată, atunci când din nefericire ai căzut în păcat Să nu rămâi cu păcatul pe suflet ascultând vocea înşelătoare a diavolului care spune „Este timp!” Acela care te-a făcut să cazi, continuă lupta împotriva ta adormindu-te în rău şi procurându-ţi ocazia unei noi recăderi Ridică-te îndată, mergi la Misterul milei, aruncă-te în braţele lui Isus care te aşteaptă şi te cheamă la fericire Să nu te temi, să încredere în Isus şi în iertarea sa 2 Mărturiseşte-te constant o dată pe săptămână, sau la două săptămâni, sau o dată pe lună, chiar dacă nu ai păcat de moarte pe suflet Acesta este modul cel mai sănătos pentru a preveni păcatul şi a te menţine în viaţa harului Acesta este modul de a merge hotărât şi vesel pe calea mântuirii şi a răsplăţii 3 A ispăşi pedeapsa datorată păcatelor Prin fapte de căinţă personală: mortificaţii, pomană, rugăciuni, fapte bune; şi prin dobândirea indulgenţelor pe care Biserica le acordă prin împlinirea faptelor prescrise Este necesar să te gândeşti la aceste interese spirituale şi să le faci acum pentru a nu trebui să le ispăşeşti mai sever în focul Purgatorului… 4 Să declarăm război minciunii şi să ne hotărâm să avem cea mai desăvârşită sinceritate la spovadă! Pentru a face de fiecare dată o spovadă bună! Amin SCARAMENTELE 24 POCĂINŢA 7 Spovada bine făcută I Iată cum atacă diavolul Poate vreţi să ştiţi pentru ce se fac atâtea spovezi rele? Multe ar fi cauzele, dar cea mai însemnată este frica, sau blestemata de ruşine, prin care diavolul închide gura creştinului şi-l face să ascundă unele păcate sau să nu le mărturisească aşa cum trebuie cu felul şi numărul lor Ştiţi cum lucrează diavolul când vrea să facă pe cineva să păcătuiască? 1 Se apropie încetişor de dânsul şi întrebuinţând toată iscusinţa sa de mincinos, îi şopteşte la ureche cam aşa: „Du-te şi fă cutare păcat…Nu-i cine ştie ce mare rău…şi apoi Dumnezeu e bun şi milostiv Nu te va pedepsi aşa de grabă… După aceea te vei spovedi, Dumnezeu te va ierta şi totul va fi gata…” În acest fel diavolul reuşeşte să-l facă pe om să păcătuiască şi deseori să-i lege sufletul cu un lung lanţ de păcate 2 Când apoi păcătosul, ascultând de glasul conştiinţei care îl mustră, se hotărăşte să se spovedească, diavolul îşi schimbă tactica, aleargă din nou în faţa păcătosului şi îi spune: „Cum îndrăzneşti tu să spui acel păcat? Nu-ţi va fi ruşine de preot? Ce are să zică el când va auzi că tocmai tu ai făcut acel păcat?…Mai bine amână, păcatul acesta îl vei spune mai târziu…Ai tot timpul!” Cu aceste cuvinte şi alte vorbe asemănătoare, diavolul izbuteşte să înduplece pe creştini să amâne sau să nu facă bine sfânta spovadă, ţinându-i astfel ani de zile încătuşaţi în lanţurile sale… EX Într-o seară Sf Ioan Bosco, se afla într-o biserică din Torino ascultând sfintele spovezi Erau adunaţi acolo o mulţime de copii, aşteptând să le vină rândul Cu greu unul care nu prea voia să se spovedească intră în confesional şi după ce spuse câteva păcate se opri brusc… * „Hai mai spune, îl încurajă don Bosco care luminat de Dumnezeu avea darul de a citi în conştiinţa penitenţilor… altceva nu mai ai? * Nu mai am nimic părinte! * Nu te teme dragul meu, îl încurajă iar sfântul, preotul nu alungă pe nimeni, nu ocărăşte, nu bate, nu face nici un rău, el la toţi le împarte iertare şi îi împacă cu Dumnezeu Hai curaj, spune ce mai ai… * Nu mai am nimic, părinte, nimic! * Dar de ce vrei tu fiule, cu o spovadă rea să faci pe diavol să râdă, iar pe Isus să plângă?! * Vă asigur, părinte, că nu mai am nimic Atunci don Bosco, văzând în ce mare primejdie se află sărmanul copil, îi spuse aceste cuvinte: * Ia priveşte puţin şi vezi pe cine ai tu în spate! Copilul aruncă o privire şi scoţând un strigăt puternic spuse: * Părinte, mai am acest păcat…şi mărturiseşte îndată păcatul, pe care de ruşine nu voia să-l spovedească Când ieşi afară din confesional, colegii l-au întrebat de ce a ţipat în timp ce era la spovadă, iar băiatul, deşi era plin de spaimă, le povesteşte faptul: Cum aveam un păcat pe care nu îndrăzneam să-l mărturisesc şi cum don Bosco l-a cunoscut, mi-a spus să mă uit în spate Şi uitându-mă în spate l-am văzut pe diavol care era foarte urât, avea ochii ca de foc şi mă îndemna să nu spun acel păcat ” Da, toţi cei ce nu fac spovada bine, au la spatele lor pe diavol Vai însă de cei care se lasă ademeniţi de acest duh rău, căci o spovadă rău făcută aduce cu sine alta şi sacrilegiile se ţin lanţ chiar ani de zile, pricinuind uneori şi osânda veşnică Este de necrezut, exclamă părintele Da Beramo, cât de porniţi sunt oamenii, mai ales tinerii, spre frică şi ruşine spre a-şi mărturisi toate păcatele Sf Leonard spune că a cunoscut persoane care au văzut de mai multe ori moartea în faţă şi tot n-au putut învinge această ruşine, care le ţinea gura încleştată ca să nu-şi spovedească toate păcatele Iar sf Alfons nu înceta să le predice credincioşilor săi despre nenorocirile pe care le aduce după sine o spovadă rău făcută EX O copilă de 13 ani, făcând Sf Împărtăşanie de Paşti împreună cu prietenele ei, îndată după Sf Împărtăşanie fu cuprinsă de un tremur neobişnuit, care o făcu să amuţească şi să cadă la pământ în nesimţire Fu ridicată îndată de nişte persoane evlavioase şi dusă într-o casă pentru a fi îngrijită Puţin după aceia veni şi preotul, care terminase Sf Liturghie, şi încercă să o trezească, chemând-o pe nume şi spunându-i printre altele şi aceste cuvinte: „Fă-ţi curaj! Roagă-te lui Isus, acelui Isus pe care l-ai primit în Sf Împărtăşanie!” La aceste cuvinte, deschizând ochii mari, plângând de groază, fata spuse oftând: „Să mă rog lui Isus? O, nu Pe El l-am primit nevredniceşte în sufletul meu! Am făcut un sacrilegiu, pentru că n-am spus toate păcatele la spovadă…” Zbătându-se tot mai tare, câteva minute după aceea, îşi dădu sufletul, umplând de spaimă pe toţi ceilalţi care erau de faţă Cretinul trebui să se ferească de a porni pe povârnişul spovezilor rele pentru că nimic nu împietreşte inima mai mult punându-se în primejdia de a se osândi pentru veşnicie, decât spovezile rele Când cineva s-a deprins a îngrămădi rău peste rău, păcat peste păcat, sacrilegiu peste sacrilegiu, sufletul său ajunge la atâta împietrire, încât nimic nu-l va mai putea întoarce; nici un sfat şi nici o îngrijire oricât de părintească nu-i va mai putea fi de folos Acesta este desigur culmea nefericirii, dar dacă mergem să căutăm rădăcina atâtor rele, vom găsi că la început a fost o singură spovadă rea… Cu adevărat, aşadar, că e vai de cel care începe!!! Adevărul acesta este crud, dar totuşi prea nemilos ne dovedeşte următorul fapt: EX Părintele Augustin de Fusignana ne povesteşte un fapt în timpul şi chiar sub privirile lui: o femeie oarecare îşi luase urâtul obicei de a ascunde la spovadă păcatele cele mai grele şi urâte Cu toate că auzise atâtea predici despre acest lucru, iar sufletul îi era plin de nelinişte, ea nu voi în nici un chip să se îndrepte… Într-o zi, ea căzu greu bolnavă şi era aproape să închidă ochii pentru totdeauna A fost chemat îndată un preot, dar nenorocita păcătoasă, de abia zări pe preot şi începu a striga: „Bine aţi făcut părinte că aţi venit; veţi vedea cum moare o mincinoasă Eu mă spovedeam des, dar mereu lăsam afară păcatele de moarte ” Preotul o sfătui să se spovedească cel puţin acum „Nu mai pot, nu mai pot, strigă femeia cu glas disperat… pentru mine a trecut timpul milostivirii şi a sosit ceasul dreptăţii…” apoi zbătându-se într-un mod îngrozitor, îşi dădu sufletul Putem repeta şi aici pe drept cuvânt: vai de cel care începe să facă spovezi rele EX Mai straşnic este faptul următor, care se citeşte în viaţa sf Francisc Borgea: un om de viţă nobilă, dedat la cele mai urâte păcate, a căzut într-o zi bolnav de moarte Rudele şi prietenii lui stăteau în jurul lui sfătuindu-l ca să se gândească la mântuirea sufletului său şi să se pregătească ca să facă o spovadă bună… Au fost chemaţi la patul lui mai mulţi preoţi şi în cele din urmă şi sf Francisc Borgea Văzând încăpăţinarea păcătosului, sfântul luă un răstignit şi încercă să-l apropie de buzele bolnavului, dar acesta clătină din cap şi se întoarse pe cealaltă parte Sfântul înconjură patul şi-l îndemnă iarăşi, cu mai multă blândeţe încă să se căiască de păcatele sale dar bolnavul din nou se întoarse cu spatele la răstignit Pentru a treia oară sf Francisc voi să răstignitul de buzele uscate ale nefericitului bolnav, dar pe când el se pregătea să refuze pentru a treia oară se petrecu un fapt minunat: Răstignitul îşi dezlipi mâna dreaptă de pe cruce şi luând sânge viu care în chip minunat începuse să curgă din rana coastei, îl aruncă în faţa îndărătnicului păcătos spunându-i: „Acest sânge, pe care nu-l vrei spre mântuire, să-ţi fie spre veşnică osândă!” Acest fapt ar trebui să ne cutremure din creştet până-n tălpi şi să ne umple de groază la gândul că o pedeapsă asemănătoare ne-ar putea lovi şi pe noi, dacă am face vreo spovadă rea sau am urma mai departe cu spovezile rele, despreţuind sângele lui Cristos, care vrea să ne mântuiască Concluzie: Dragii mei, ne luăm şi-n această seară hotărârea pe care ne-am luat-o şi duminica trecută: război minciunii, război fricii şi ruşinii în scaunul de spovadă Mă hotărăsc ca de astăzi înainte să mă spovedesc bine De altfel, de duminica viitoare vom vorbi despre acest sacrament al spovezii: cine la întemeiat, necesitatea lui şi condiţiile care se cer ca o spovadă să fie bine făcută Pentru astăzi ne oprim aici Aceste două predici, lecţii despre spovada rea făcută sper să ne fie într-adevăr o lecţie Amin Şi acum în continuarea sfintei liturghii vă invit să ne ridicăm şi să ne mărturisim credinţa: „Cred…” SACRAMENTELE 25 POCĂINŢA 8 Instituirea; elementele; roadele; EX Muzarettu (adică şarpele cel mare) acesta este numele celui din urmă bandit corsian Numele lui adevărat era Antonie Marc Alfonsi şi se născuse în 1866 La vârsta de 66 de ani şi-a început seria jafurilor sale Cu sânge rece a comis mai multe crime şi timp de 29 de ani a fost cel mai mare criminal din insula Corsica Ani şi ani a fost urmărit de poliţie însă nu a fost prins Se ascundea prin coridoarele diferitelor instituţii La 87 de ani, bolnav de cancer, era sătul de viaţă… Într-o zi, se întâlni cu Padre Thys, un franciscan olandez, care îi spuse: „Nu ţi-a venit niciodată ideea sau gândul de a cere un locuşor în mănăstirea sf Damian? Mănăstirea e mare şi oferă adăpost pentru toţi Dumneata vei fi primit ca un frate ” Hoţul se îndepărtă repede, însă îi rămăsese în urechi şi în minte ultimele cuvinte ale fratelui: „La revedere frate, însă nu uita: asta s-o faci cât mai curând!” Din ziua aceia nu a mai putut dormi „Cine ştie ce vor cu mine, gândea el, poate vor să-mi întindă o cursă!” Câteva zile mai târziu, cineva l-a găsit într-un tufiş cu un pistol în mână Omul se gândi că Muzarettu voia să se sinucidă şi-l convinse să meargă împreună cu el la mănăstirea sf Damian, unde a fost primit încredinţându-i-se o chilie, în care a mai trăit doi ani…Când i se vorbea despre Dumnezeu, râdea cu gura până la urechi, pronunţând chiar glume şi vorbe de ocară la adresa lui Dumnezeu De spovadă nici nu putea fi vorba În cele din urmă, la 3 ianuarie 1952, Padre Thys, îl convinsese şi după o pregătire serioasă, câteva zile mai târziu s-a spovedit În sobă se încinsese un foc mare; pe o masă se afla o statuie a sf Anton cu mâinile ridicate în semn de binecuvântare O lumânare lumina surâsul bătrânului… când părintele superior i-a apropiat sfânta Ostie de buze, ochii îi străluceau de bucurie „Eşti fericit fiule?” Răspunsul nu a fost decât un surâs, care timp de 12 zile a rămas pe buzele muribundului Tot surâzător se afla în ziua de 22 februarie când a primit şi sfântul Maslu Bătrânul putea pronunţa cu greu doar un singur cuvânt: „Isuse!” Apoi a dus mâna (acea mână care a purtat atâţia ani arma ucigătoare) la frunte, la piept, la umărul stâng… la 23 februarie 1952 adormi în pacea Domnului… Am vorbit în ultimele două duminici despre spovezile rău făcute care produc numai nenorociri pentru suflet, iată însă că o spovadă bine făcută produce numai fericire, surâs, mântuire aşa cum s-a întâmplat în cazul bătrânului criminal pe care tocmai vi l-am relatat I Instituirea sacramentului spovezii Sf Părinţii ai Bisericii spun: „Prin botez, omul este salvat din marea acestei lumi şi este primit în Corabia Bisericii Prin păcatul de moarte, omul se aruncă din nouă în marea învolburată Mai întâi se simte bine, apoi începe neliniştea şi caută a se apropia din nou de Corabia Bisericii pe care au părăsit-o De pe corabie i se aruncă un colac de salvare, unica şansă de a ieşi dintre valurile furioase ” Pocăinţa este unica şansă de salvare din mizeria păcatului, cu propriile sforţări şi ajutat de harul lui Dumnezeu Nu te-ai întrebat niciodată: * Care este lucrul cel mai bun dacă se cade în păcat? * De ce a instituit Isus spovada? * Când vei alerga la spovadă? Isus a dat discipolilor puterea de a ierta păcatele, putere care va fi transmisă succesorilor lor şi pe care şi astăzi Biserica o exercită Nimeni nu mai poate ierta păcatele dacă nu a primit puterea Puterea de ierta păcatele de la începutul Bisericii Catolice şi până astăzi, a fost totdeauna rezervată preoţilor De ce a făcut Isus acest lucru? Fiindcă, cunoscând slăbiciunea noastră, nu ne părăseşte când suntem în stare de păcat; face ca bunul păstor care merge în căutarea oii pierdute; se aseamănă cu medicul care merge în căutarea bolnavului pentru a-l vindeca El ne-a vorbit de mila Tatălui când a relatat parabola Fiului risipitor Ne-a arătat cât de mult doreşte Dumnezeu Tatăl ca toţi păcătoşii să se convertească, relatând parabola femeii care pierzând o drahmă aprinde lumina, mătură casa şi caută atentă până când o găseşte; şi adaugă că îngerii lui Dumnezeu fac sărbătoare chiar şi pentru un singur păcătos care se converteşte Şi a iertat pe toţi aceia care se căiau de păcatele lor: Zaheu, samariteanca, Maria Magdalena, Petru, adultera, tâlharul căit… la spovadă iartă toate păcatele prin intermediul preotului 1 La spovadă noi primim iertarea păcatelor noastre, oricât de mari ar fi ele 2 La spovadă pentru fiecare om Dumnezeu îşi deschide braţele Şi atunci când există căinţă, fiecare păcat este iertat, harul este recuperat şi se evită în acest fel infernul; se regăseşte în acest fel bucuria şi seninătatea, ne simţim eliberaţi de lanţurile infernului, devenind din nou copii ai lui Dumnezeu 3 La spovadă Dumnezeu ne primeşte aşa cum Tatăl l-a primit pe Fiul Risipitor; Isus ne duce în staulul său aşa cu păstorul cel bun îşi aduce oaia rătăcită 4 La spovadă, avem din nouă acel har şi acea sfinţenie pe care le-am primit la botez În timp ce la confesional preotul ne dezleagă ridicând asupra sa mâna noastră, Dumnezeu însuşi ne curăţă de vinovăţia noastră, printr-o minune mai mare decât cea de a da viaţă fizică unui mort de exemplu Într-adevăr, se reîntoarce în noi viaţa harului, pierdută prin păcatul de moarte II Când a fost instituit? Isus a instituit spovada în seara zilei de Paşti, în ziua învierii sala glorioase când Isus apărând în mijlocul discipolilor săi şi dorindu-le pacea, le-a zis: „Primiţi pe Duhul Sfânt…tot ce veţi lega pe pământ va fi legat şi în ceruri şi tot ce veţi dezlega pe pământ va fi dezlegat şi în ceruri!” Isus le dă aşadar apostolilor o putere deplină, aşa cum mare este şi mila lui Dumnezeu La spovadă se exercită o putere juridică La spovadă, preotul este şi judecător Este în puterea lui să dezlege sau nu Este clară fraza lui Isus: „Ceea ce veţi lega pe pământ, va fi legat şi în ceruri, şi ceea ce veţi dezlega pe pământ va fi dezlegat şi în ceruri ” Dacă preotul poate să dezlege sau să nu dezlege, va trebui în prealabil să facă o judecată, să pună câteva întrebări, pentru aceasta spovada este asemănătoare cu un act judiciar de la tribunalul civil, numai că aici, la spovadă triumfă mila De aceea, preotul, trebuie să ştie dacă păcătosul îndeplineşte condiţiile necesare pentru a-l dezlega sau nu Notăm în sfârşit partea deplină care este acordată preotului confesor Isus nu a făcut nici o restricţie la puterea de a ierta păcatele, în privinţa calităţii sau a numărului lor De aceea, în acest tribunal al milei, şi acela care ar avea o grămadă incalculabilă de păcate şi ar avea delicte enorme pe conştiinţă, poate să primească iertarea, cu condiţia de a avea o căinţă de toate păcatele pe care le-a săvârşit Isus iertându-i pe cei păcătoşi le spune: „Păcatele îţi sunt iertate, mergi, dar de acum să nu mai păcătuieşti!” III Elementele spovezii 1 Materia: sunt actele penitentului: acuza, căinţa şi dispoziţia de a face pocăinţă El însuşi îşi pune condiţiile iertării Nu este ca unul care merge şi aşteaptă o sentinţă necunoscută şi de aceea este cuprins de nelinişte şi frică Penitentul ştie dinainte, dacă îndeplineşte condiţiile care se cer, Isus sigur îi va ierta păcatele 2 Forma: sunt cuvintele cu care preotul confesor pronunţă sentinţa de absolvire: Dumnezeu Părintele îndurărilor care a împăcat lumea cu sine prin moartea şi învierea Fiului Său şi a trimis pe Duhul Sfânt spre iertarea păcatelor, prin puterea acordată Bisericii, să-ţi dăruiască iertare şi pace; iar eu te dezleg de păcatele tale, în numele Tatălui şi al Fiului şi al Sfântului Duh Amin Preotul pronunţă această sentinţă în numele Bisericii, ba mai mult, în numele lui Isus Cristos însuşi: „Eu te dezleg în numele…” Într-adevăr, Isus este cel care iartă păcatele, care dă harul, aplicând sufletului care se căieşte, meritele patimii şi morţii Sale 3 Ministrul: este preotul autorizat de episcop Confesorul, în afară de puterea de a ierta păcatele, atribuită lui prin sacramentul preoţiei, trebuie să aibă o autorizaţie specială Spovada într-adevăr are un caracter juridic după cum am spus şi de aceea, ministrul, trebuie să aibă o aprobare deosebită din partea episcopului 4 Secretul spovezii Ministrul este obligat la secretul spovezii, adică la secretul cel mai strict în ceea ce priveşte păcatele auzite la spovadă De aceea păcătosul poate să meargă la el fără nici o teamă, nimeni nu va şti păcatele de care se va acuza Cel care divulgă secretul spovezi este excomunicat şi acest păcat îl poate ierta numai papa IV Roadele spovezii 1 Spovada şterge de pe sufletul păcătosului toate păcatele, oricât de mari şi de numeroase ar fi; de la moarte învie la viaţă Liber de sclavia vinovăţiei şi de diavol, se întoarce la libertatea plină de bucurie a fiilor lui Dumnezeu În el Dumnezeu pune din nou harul său; are deci loc reconcilierea, împăcarea cu Tatăl prin lucrarea lui Cristos, mijlocitorul şi avocatul nostru 2 Iartă pedeapsa veşnică, şi în parte şi pedeapsa temporară Pentru a o ispăşi pe cea din urmă, preotul impune o pocăinţă care, în afară de aceasta, constituie începutul corectării din partea penitentului 3 Restituie meritele pierdute din cauza vinovăţiei grave 4 Dă harul sacramental, adică forţa specială care ajută în corectarea vinovăţiilor şi a obişnuinţelor rele, şi a trăi în sfinţenie SCARAMENTELE 26 POCĂINŢA 9 Tribunalul harului Dumnezeu ne iartă întotdeauna EX Într-o zi, i se adusese lui Isus o femeie prinsă în adulter – În Israel pentru adulter, legea penală osândea la moarte prin omorârea cu pietre Cetăţenii comunităţii în care se săvârşise păcatul, erau responsabili pentru oricare delict vrednic de moarte şi ca atare obligaţi a înlătura orice mădular netrebnic Martorii legau mâinile osânditului şi aruncau primele pietre Isus predica la intrarea în templu Aici îi este prezentată adultera… „Moise spune în lege ca pe astfel de femei să le omorâm cu pietre Tu ce zici?” Isus este constrâns de a da un răspuns Dacă acesta va fi în favoarea păcătoasei, El dispreţuieşte legea şi-l blestemă pe Dumnezeu; dacă va osândi pe adulteră, Isus nu va mai fi prietenul vameşilor şi al păcătoşilor Indiferent de răspunsul pe care Isus l-ar fi dat, evreii sperau să-l prindă în cursă Isus trebuie să ţină o şedinţă de judecată Totul este aranjat în cea mai perfectă ordine: acuzata, acuzatorii, martorii şi judecătorul…Isus tace, se apleacă şi scrie cu degetul pe nisip, dar pentru că nu mai conteneau cu insistenţa lor, Isus se ridică şi le zice: „Cel care dintre voi este fără de păcat, să ia cel dintâi piatra şi să arunce în ea ” – Moise are dreptate: adultera merită pedeapsa cu moartea Oamenii trebuie să aibă în vedere bunul mers al comunităţii şi ordinea comună, însă mai întâi de toate trebuie să se gândească la ei înşişi „Cine este fără de păcat…!” Toţi au plecat pe furiş, unul câte unul Nimeni nu era fără păcat Nici un păcătos nu trebuie să osândească pe alt păcătos Isus rămâne singur cu păcătoasa în mijlocul ucenicilor săi Numai El avea dreptul să lovească cu piatra în ea Dar n-o face: „Nici eu nu te condamn Mergi şi de azi înainte să nu mai păcătuieşti!” Acest fapt ne arată care este voinţa lui Dumnezeu: de a nu osândi ci de a ierta, şi chiar când toată lumea ne-ar osândi, El ne-ar dezlega, mulţumindu-se cu voinţa şi hotărârea noastră de a nu mai cădea în păcat Asemenea lui Isus şi duhovnicul, care-i ţine locul, este gata să ne ierte întotdeauna, dacă noi ne căim de păcate EX Iată ce ne relatează renumitul predicator Moansabré: Pe la sfârşitul marii revoluţii franceze, care a vărsat atâta sânge nevinovat, într-o încăpere întunecoasă şi umedă din mahalaua Parisului, un bătrân, întins pe paie, trăgea de moarte Fu chemat în grabă un preot tânăr din apropiere Bolnavul îl primi cu mare frică şi-şi începu spovada tremurând: „Eram slugă la o familie nobilă care mi-a dăruit de toate În timpul revoluţiei am răsplătit această nobilă familie cu cea mai neagră nerecunoştinţă: cu o trădare criminală M-am înţeles cu prigonitorii credinţei şi pe toţi cei din casă i-am dat pe mâna lor şi au fost duşi numaidecât la spânzurătoare, iar eu am intrat în averea lor, pe care în scurtă vreme am cheltuit-o în beţii şi petreceri O, părinte, sunt un monstru, un călău criminal Îmi pare că-i văd şi acum pe bunii mei stăpâni… iată chipurile lor!” şi arătă o fotografie La vederea acestei fotografi preotul se cutremură Era la patul de moarte al ucigaşului tatălui şi al mamei sale Bolnavul se ridică puţin, îşi desfăcu pieptul şi spuse: „Părinte, răzbună-te! O merit!” Dar preotul aducându-şi aminte că în acea clipă îi ţine locul lui Isus, îi puse pe buze răstignitul şi-i spuse: „Fiule te înşeli, nu mă voi răzbuna, eu sunt în această clipă Isus şi Isus te iartă!” Apoi îi dădu dezlegarea, îl mângâie şi sărmanul cerşător muri iertat, în braţele aceluia pe ai cărui părinţi îi trădase aşa de mişeleşte… Cine se va mai îndoi de bunătatea lui Isus, care nu vrea moartea păcătosului, ci ca să se îndrepte? Nici frica, nici ruşinea, nici un alt motiv nu trebuie să ne împiedice de a face o bună şi sfântă spovadă, de care poate depinde tot viitorul nostru EX În viaţa fericitei Angela de Foliguo se citeşte că ea, în copilăria sa, săvârşise multe păcate, pe care nu îndrăznea să le spovedească Trecu aşa mai multă vreme în această stare de nelinişte Dar cum remuşcările de conştiinţă nu o lăsau în pace nici ziua, nici noaptea, după ce se rugă mult, se hotărî să facă o spovadă de toate păcatele şi sacrilegiile sale Această mărturisire sinceră i-a adus o binecuvântare foarte mare, deoarece, pe lângă faptul că a găsit pacea şi bucuria inimii, dobândi şi puterea suprafirească de a se sfinţii, şi sfânta Biserică o cinsteşte de 600 de ani pe altarele sale Iată, deci, cum Isus, prin sfânta spovadă, nu numai că ne iartă, dar chiar ne ajută să ajungem şi mari sfinţi!… Revenim la In 8, 1-11: Ceea ce s-a întâmplat în curtea templului, a fost un proces în toată puterea cuvântului Isus este judecător; adultera merita să fie osândită Isus ia asupra sa păcatul adulterei şi a tuturor păcătoşilor, a tuturor oamenilor din toate timpurile El este Mielul lui Dumnezeu care ridică păcatele lumii Nici un păcătos nu poate numai cu puterile sale să-şi ispăşească păcatul Acolo unde este păcatul, intră în scenă şi Isus Cine nu se apropie de El trebuie să-şi poarte singur povoara păcatului cu toată severitatea dreptăţii Ceea ce s-a întâmplat atunci nu a fost o judecată obişnuită, Isus nu audiază martorii, nu pronunţă nici o sentinţă La sfârşit dă sfaturi mântuitoare şi dezleagă: „Nimeni nu te-a condamnat? Mergi şi de acum să nu mai păcătuieşti ” Isus este indulgentă de această sărmană femeie Tribunalul lui Isus este un tribunal al milei, al harului Isus încredinţează Bisericii tribunalul harului în sacramentul pocăinţei Cel ce păcătuieşte, după ce a fost botezat, are la îndemână două posibilităţi: sau tribunalul harului, care-i deschis pentru toţi – în confesional, catedra judecătorului milostiv; sau judecata severă cu deplina aplicaţie a pedepsei după moarte – osândirea publică, ruşinea, osânda veşnică în focul iadului Alege ceea ce preferi Fiecare păcat trebuie să treacă printr-un proces juridic Nu ne putem spovedi direct lui Dumnezeu (aşa cum susţin portestanţii, dar trebui să trecem de fiecare dată pe la acest tribunal) Ori într-un fel ori în altul Fii recunoscător lui Dumnezeu pentru tribunalul harului pe care l-a înfiinţat Cristos a judecat pe mulţi păcătoşi şi i-a dezlegat de păcatele lor; păcătosul vine la Isus şi-l roagă să fie iertat Isus pronunţă cuvintele de dezlegare, pentru ca păcătosul să ştie într-adevăr că păcatele îi sunt iertate Câtă bucurie pe Magdalena, pentru tâlharul cel bun, Petru după ce a primit iertarea a fost îmbogăţit cu haruri şi mai mari Isus nu şi-a mai amintit de păcatele nici uni păcătos El, chiar şi în zilele noastre, îi iubeşte pe păcătoşi Biserica administrează sacramentul pocăinţei după exemplul lui Isus: păcătosul vine şi îşi mărturiseşte păcatele în faţa preotului Bisericii Preotul pronunţă cuvintele dezlegării Judecata Bisericii este tribunalul harului lui Isus Tot omul care se prezintă aici şi se căieşte, aude cuvintele care-i sunt adresate cu toată certitudinea: „Eu te dezleg de păcatele tale!” Acestea nu sunt cuvinte omeneşti, ci sunt cuvintele lui Cristos, pronunţate de preot în numele Tatălui şi al Fiului şi al Duhului Sfânt În confesional preotul a vorbit iar Sf Treime din cer a iertat EX Sf Ecaterina de Siena din 1371, a locuit împreună cu o prietenă a ei, văduva Alessia Saracini Împreună cu această văduvă mai locuia şi socrul acesteia, Francesco Saracini, în vârstă de 80 de ani, un păcătos înrăit, fanatic şi duşman de moarte al religiei În toată viaţa lui se spovedise doar o singură dată, când fusese atât de bolnav încât credea că o să moară, însă acum îşi bătea joc de slăbiciunea pe care o avut-o atunci Francesco spunea fără nici o jenă, că cel mai mare duşman al său era stareţul unei mănăstiri din Siena: „Dacă-l întâlnesc pe acel ticălos îl gâtui, îl omor!” În lungile seri de iarnă, Ecaterina se întreţinea cu Saracini ascultându-i calomniile şi jignirile aduse faţă de religie şi preoţi Ecaterina nu-l contrazicea, ci îi vorbea despre Isus, despre dragostea Sa faţă de oameni, despre moartea Sa, despre puterea sacramentelor pe care le-a încredinţat El Bisericii şi care rămân nealterate chiar şi când sunt administrate de preoţi nedemni… în cele din urmă Ecaterina a triumfat Francesco a înclinat spre împăcare cu Cristos Ecaterina în încuraja spunându-i că va afla milă pentru toate păcatele vieţii sale, dacă şi el vrea să ierte tuturor acelora care i-ar fi cauzat vreun rău… A doua zi, Francesco luă şoimul său la care ţinea foarte mult şi se duse la biserica mănăstirii, unde locuia stareţul, duşmanul său spre ai dărui acestuia şoimul său drept semn al sincerităţii sale Când îl văzu stareţul pe bătrânul Saracini, o luă la fugă spre a se ascunde, însă ceilalţi preoţi îl liniştiră spunându-i că nu i se va întâmpla nici un rău După ce s-a asigurat că Saracini nu avea la el nici un fel de armă, a venit în faţa lui şi a primit darul adus Saracini a informat-o pe Ecaterina despre toate acestea, iar ea l-a trimis să se spovedească la un alt preot După trei zile, fratele Bartolomeo asculta spovada generală a lui Saracini… Ascultător ca un soldat sub ordine, Saracini participa zilnic la Sf Liturghie în mănăstire şi recita zi de zi câte 100 de Tatăl nostru şi 100 de Bucură-te Maria După un an şi mai bine şi-a dat sufletul în mâinile Tatălui ceresc… După o viaţă păcătoasă a avut norocul să treacă pe la tribunalul harului şi al milei, şi să se împace cu Dumnezeu şi să audă: „Eu te dezleg de păcatele tale…” I Astăzi i-aţi aceste hotărâri: 1 Vino încrezător la Cristos la tribunalul harului 2 Apropie-te periodic şi regulat de sacramentul mărturisirii Spovada periodică şi regulată, ajută a avea o conştiinţă delicată, atentă şi încrezătoare; cere un examen sistematic al defectelor noastre; ajută la obţinerea unei cunoaşterii profunde a situaţiei sufletului nostru şi la depăşirea celor mai mici defecte Cine se spovedeşte des se angajează ca până la spovada următoare să combată propriile defecte, să facă fapte bune şi să aibă sentimente din cele mai nobile Prin Duhul Sfânt, Dumnezeu îl asistă pe duhovnic pentru ca să poată dea sfaturi bune şi orientări din cele mai fericite de a ne atrage atenţia asupra primejdiilor şi asupra ocaziilor de păcat şi a ne încuraja cu înţelepciune pe calea vieţii divine 3 Niciodată nu-i prea târziu pentru a te spovedi Nici un păcat nu-i prea mare Nu amâna spovada Gândeşte-te la cei doi tâlhari; unul s-a căit şi a obţinut iertarea de păcatele sale fără nici un reproş din partea lui Isus 4 Chiar dacă ai fi cuprins de aceleaşi „păcate obişnuite” nu-ţi fie teamă Dacă nu te spovedeşte, nu-ţi vei schimba niciodată viaţa; vei avea întotdeauna acelaşi caracter, aceleaşi patimi, aceleaşi păcate şi aceleaşi ispite… Să-i mulţumim lui Dumnezeu că ne-a dat ministerul sacramentului pocăinţei! Amin SCARAMENTELE 27 POCĂINŢA 10 Se cer cinci lucruri 1 Cercetarea cugetului I Din catehism: Ca să facem o spovadă bună se cer cinci lucruri: 1 cercetarea cugetului; 1 căinţa; 1 propunerea; 1 mărturisirea păcatelor; 1 împlinirea dată de duhovnic II Astăzi primul element: CERCETAREA CUGETULUI După cum v-am spus în predicile precedente, spovada este un sacrament prin care se iartă toate păcatele dacă omul se căieşte de ele, le spovedeşte şi este hotărât să nu mai păcătuiască Să ne mărturisim păcatele, bine, dar cum vom reuşi acest lucru dacă nu ne cunoaştem starea sufletului nostru? Şi cum vom putea cunoaşte sufletul nostru dacă nu ne vom cerceta conştiinţa, cugetul? Aşadar, înainte de mărturisirea păcatelor trebuie să facem cercetarea cugetului 1 Necesitatea Citim în capitolul 5 al evangheliei lui Ioan că în Ierusalim este o piscină numită Betsaida Lângă această piscină zăceau o mulţime de bolnavi: orbi, şchiopi, paralitici… care aşteptau mişcarea apei, căci un înger din când în când se cobora în piscină pentru a tulbura apa Primul dintre bolnavi care se cobora în apă se vindeca de orice boală ar fi suferit Mons Castigoaro, spunea că şi spovada este o adevărată piscină în care creştinul se spală de toate păcatele sale, şi îşi curăţă sufletul de toate fărădelegile sale, fie ele cât de mari şi multe Dar aşa cum de la piscina de la Ierusalim nu se vindecau decât după ce îngerul tulbura apa, la fel înainte de spovadă cercetându-ţi cugetul, răscoleşte mocirla păcatelor în care zaci, căci numai făcând astfel te vei putea spovedi bine şi te vei putea vindeca Să vedem aşadar că înainte de spovadă este necesară cercetarea cugetului a) Cum vom putea avea durere de păcate dacă nu ne cercetăm conştiinţa? Ca să înţelegem necesitatea examenului de conştiinţă, va de ajuns să ne reamintim de convertirile prea cunoscute din sfânta Scriptură, convertiri care au început prin examinarea stării sufletului Cine nu cunoaşte istoria fiului risipitor? Acel tânăr care şi-a luat partea de avere şi a plecat în lume unde din cauza vieţii dezordonate, din cauza destrăbălărilor, din cauza prieteniilor păcătoase, în curând a terminat provizia pe care o avea de la tatăl său Nenorocitul, văzându-se părăsit de prieteni, cu mâna goală, s-a prezentat la o moşie ca să păzească turma de porci El care odinioară trăia aşa de bine în casa tatălui său, iată-l în ce stare a ajuns! Într-o zi s-a gândit în sine: „Câţi dintre servitorii tatălui meu sunt îmbrăcaţi mai bine decât mine şi au pâine din belşug, iar eu mor aici de foame Mă voi ridica, mă voi întoarce, şi-l voi ruga pe tatăl meu să mă primească ce puţin în rândul servitorilor săi ” Oare s-ar fi întors acel rătăcit dacă nu şi-ar fi cercetat cugetul? Oare şi-ar fi dat seama de starea sa mizerabilă dacă nu s-ar fi gândit nerecunoştinţa şi nelegiuirile sale? Istoria acestui fiu este istoria fiecărui păcătos şi nici un păcătos nu se va întoarce cu adevărat până când nu-şi va răscoli conştiinţa şi nu-şi va da seama de fărădelegile sale Aşadar este imposibilă o spovadă bună fără o cunoaştere a sufletului Ore un medic va putea prescrie medicamentul cel mai potrivit pentru un bolnav pe care nu-l consultă, dacă nu cunoaşte felul şi gravitatea bolii? Preotul nu e altceva decât acel medic care nu te va putea lecui de boala păcatului până când nu te va cunoaşte Şi cum te va cunoaşte el, dacă tu nu te cunoşti, dacă vi la spovadă fără să şti ce zace în sufletul tău? b) La spovadă suntem obligaţi să mărturisim toate păcatele de moarte, numărul lor, specia şi anumite împrejurări – căci altfel ne expunem să facem o spovadă sacrilegă, însă lucrul acesta este cu neputinţă fără examinarea conştiinţei Preotul nu e obligat să te cerceteze; el te mai ajută, dar dacă ai fost neglijent în cercetarea cugetului, nu-i vei putea răspunde exact şi astfel uşor eşti expus să laşi vreun păcat de moarte şi atunci a cui e vina că ai făcut o spovadă rea? Numai a ta! Câte păcate nu se comit crezând creştinul că nu e văzut de nimeni, câte profanări de lucruri sfinte, câte păcate ascunse…Domnul îţi porunceşte – El te-a văzut – sparge peretele, dă-l de-o parte, sparge zidul şi intră în conştiinţa ta şi vei vedea nelegiuiri pe care deocamdată numai tu le şti şi Domnul Iată aşadar că cercetarea cugetului este necesară pentru o mărturisire bună a păcatelor, pentru o convertire adevărată 2 Cum să o facem? Deci fiecare, practic, înainte de a se prezenta la spovadă, trebuie să-şi pună următoarele întrebări: Când m-am spovedit ultima oară? La spovada din urmă am ascuns vreun păcat? Am uitat vreun păcat? Am avut căinţă de păcatele mele? Am îndeplinit pocăinţa dată de duhovnic? Înainte de a trece la cercetarea cugetului propriu zisă, trebuie să ne rugăm, să cerem lumină de la Duhul Sfânt ca să cunoaştem cât mai bine gândurile, cuvintele şi faptele noastre Într-o zi s-a apropiat un orb de Isus ca să-l vindece: „Fiul lui David, ai milă de mine!” „Ce vrei să-ţi fac?” „Doamne să văd!” Iată care trebuie să fie rugăciune noastră: „Doamne fă-mă să văd păcatele mele prin care te-am supărat pe tine, care ai murit pentru mine pe cruce ” După ce ne-am rugat, să luăm poruncile lui Dumnezeu şi ale Bisericii şi să ne întrebăm cu ce am greşit împotriva fiecărei porunci, aşa cum spune şi Sfânta Scriptură: „Să ne cercetăm la lumina legii lui Dumnezeu!” Apoi să luăm păcatele capitale, viciile care sunt izvorul tuturor păcatelor: mândria, zgârcenia, necurăţia, invidia, lăcomia, mânia, lenea… EX Împăratul Carol V (1519-1556), fiind într-o călătorie a sosit la o mănăstire şi a voit să se spovedească Un preot bătrân ascultă spovada împăratului şi apoi adăugă: „Până acum ai spus păcatele lui Carol, acum spune-le şi pe cele ale împăratului ” Apoi îi puse întrebări potrivite cu starea lui Despre felul cum îşi conduce poporul Împăratul plecă aşa de mulţumit încât spuse: „Am găsit în sfârşit pe unul care m-a luminat asupra multor lucruri şi mi-a dat liniştea interioară ” Aşadar să ne cercetăm şi asupra modului cum am îndeplinit datoriile stării noastre Astfel un soţ, o soţie, un tată, o mamă, un elev, un student, vor vedea cum şi-au făcut datoriile respective Apoi să nu uităm că cercetarea trebuie făcută şi asupra gândurilor şi dorinţelor rele Este adevărat că aceste gânduri nu sunt întotdeauna păcate, dacă la primim de bună voie sunt păcate – dacă o scânteie cade pe o haină şi este îndepărtat imediat, nu lasă nici o urmă; dacă o lăsăm mai mult, haina se aprinde şi arde; dacă rămâne chiar şi numai o clipă lasă totuşi o pată de fum La fel se întâmplă şi cu gândurile rele, dacă sunt alungate îndată, ele nu sunt păcat, dacă le lăsăm ele coboară în suflet, îl murdăresc şi astfel devin păcate (unele chiar de moarte) 3 Cine trebuie să o facă? Cercetarea cugetului e de trebuinţă, dar nu pentru toţi S-ar putea spune că pentru uni cercetarea cugetului este o datorie; pentru alţi este mai folositoare; iar pentru alţi poate fi chiar dăunătoare E o datorie cercetarea cugetului: pentru aceia care săvârşesc păcate de moarte; pentru aceia care se spovedesc rar; pentru aceia care nu s-au spovedit bine Toţi aceştia, având de spus păcate de moarte, împrejurările care schimbă răutatea păcatului sau numărul acestor păcate, e clar că trebuie să facă o cercetare de cuget amănunţit Dar, nu toţi sunt datori să-şi facă o cercetare de cuget amănunţită Aşa sunt de exemplu aceia care se spovedesc des, sufletele temătoare de Dumnezeu, deoarece aceste suflete, după cum spune renumitul Frassinetti: „sau nu păcătuiesc, sau chiar dacă au săvârşit vreun păcat, nu-l uită aşa uşor ” Fac rău deci aceia care, cercetându-şi cugetul se întristează că nu găsesc păcate de spus la spovadă: „Dacă nu le-ai făcut, cum să le spovedeşti?” Întreabă părintele Frassinetti, mulţumeşte-i lui Dumnezeu că nu le ai şi caută să stai departe de ele cu ajutorul sfintelor taine EX Un copil se prezintă la spovadă şi plângea şi plângea, încât preotul trebui să-l întrebe: * De ce plângi aşa dragă copile? * Pentru că nu găsesc păcate de spovedit * Poate n-ai făcut nici unul ? * Nu, părinte, n-am făcut nici un păcat în viaţa mea! * Atunci, de ce trebuie să plângi aşa? Fii liniştit… Astfel de persoane nu sunt obligate să facă o cercetare de cuget mai amănunţit Sunt apoi şi suflete pentru care cercetarea cugetului poate fi dăunătoare Astfel pentru cei scrupuloşi, tulburaţi, care şi-au băgat în cap că trebuie să facă asupra conştiinţei lor o socoteală cum se fac socotelile de matematică, şi nu mai sfârşesc niciodată de a cerceta, pentru ca apoi să înceapă iar, şi tot cu o mai mare descurajare În asemenea cazuri, duhovnicul opreşte de a se face cercetarea cugetului, şi trebuie să fie ascultat Cât timp să dureze? Depinde cât de des te spovedeşti Nu trebuie să fim nici prea scrupuloşi văzând păcate acolo unde nu sunt, dar nici superficiali, mulţumindu-ne cu o simplă privire asupra stării sufletului nostru Să ne cercetăm liniştit, fără să ne agităm şi să mărturisim exact aşa cum ne amintim, nici mai mult, nici mai puţin 4 Concluzii Iată cât de folositoare este cercetarea cugetului prin care ne cunoaştem mizeria sufletului, cunoaştem părţile mai slabe din viaţa sufletului nostru Şi astfel putem să luptăm cu toate pornirile noastre rele Pe scurt, cercetarea cugetului nu este altceva decât o judecată: „Dacă ne judecăm noi înşine, nu vom mai fi judecaţi!” Adică dacă noi ne vom cerceta şi ne vom curăţii de păcate, vom scăpa de judecata aspră a lui Cristos Judecata lui Cristos va fi blândă pentru noi, dacă acum ne vom judeca şi ne vom prezenta înaintea judecătorului care este preotul, ne vom acuza de păcate şi totul va fi iertat Dar ca să putem face bine cercetarea cugetului înainte de spovadă, în fiecare seară când ne rostim rugăciunile, să ne gândim câteva clipe cu ce l-am supărat pe Dumnezeu în timpul zilei şi înainte de spovadă ne va fi mai uşor EX Un preot mexican, părintele Pro, în fiecare seară se arunca înaintea crucifixului şi-l întreba astfel pe Isus cel însângerat: „Doamne, cât ai suferit pentru mine, dar eu ce-am făcut azi pentru tine?” La fel şi noi, în fiecare seară să ne cercetăm cugetul câteva clipe şi astfel, când vom veni la spovadă ne va fi uşor să ne reamintim de toate gândurile, cuvintele şi faptele prin care l-am supărat pe bunul Dumnezeu EX Însuşi înţeleptul păgân Seneca, şi-a dat seama de importanţa acestei probleme şi a declarat: „Cercetându-mă îndeaproape am descoperit în mine unele patimi atât de evidente încât parcă puteam să le cuprind cu mâna ” Şi tot el spunea că luptându-se cu aceste porniri se simţea liniştit Dar să ne dăm seama că fără o cercetarea a cugetului lucidă, senină, echilibrată, nu vom putea face o spovadă bună Amin SCARAMENTELE 28 POCĂINŢA 11 2 căinţa I Căinţa sau părerea de rău pentru păcatele săvârşite Al doilea element care ni se cere pentru a face o spovadă bună, după ce ne-am făcut cercetarea cugetului, este căinţa, sau regretul pentru păcatele săvârşite Căinţa este numaidecât de trebuinţă pentru fiecare spovadă Fără părere de rău nu poate fi vorba de sacramentul pocăinţei După cum nu poate fi botez fără apă, tot aşa nu se poate primi dezlegarea păcatelor fără părere de rău de păcatele săvârşite Prin urmare toţi care cred că spovada stă numai în a înşira păcatele, fără a avea părere de rău de ele, fără a simţi o durere vie în suflet, nu se spovedesc bine (E adevărat însă că bunăvoinţa pe care o are cineva de a se spovedi bine cuprinde în sine şi părerea de rău de păcate Nu trebuie deci să ne înspăimântăm că n-am fi făcut bine spovezile noastre) 1 Ce să facem pentru a ne trezi căinţa în suflet? Pentru a trezi în noi această căinţă de păcate, e de trebuinţă ca să ne gândim la adevărurile veşnice: la iad, pe care l-am meritat prin păcate, şi la paradis, pe care l-am pierdut prin aceste păcate Să aruncăm o privire şi asupra lui Isus în agonie pe cruce, care moare pentru păcatele noastre Să ne gândim apoi că Dumnezeu este Tatăl nostru, că noi suntem nimic în faţa lui şi că ar putea ca dintr-o clipă în alta să ne părăsească Să nu uităm că dacă trăim, că dacă avem posibilitatea de a ne mântui încă, asta o datorăm numai bunătăţii Lui nesfârşite care ne vrea binele şi care a avut milă de noi până în clipa de faţă EX Într-o zi se duse la scaunul de spovadă un ofiţer elegant şi spuse preotului direct: * „Părinte, drept să vă spun să mă iertaţi, sunt militar şi am venit să mă spovedesc, dar numai ca să le mulţumesc pe mama şi pe surorile mele care stau pe capul meu ca să mă spovedesc şi eu de Paşti, însă eu nu cred în asemenea lucruri * Cum dumneata nu crezi în adevărurile de credinţă şi în sfintele Taine? * Nu, nu cred părinte * Nici că este un paradis şi un iad? * Nu părinte, nici în acestea nu cred * Ei, atunci, să şti că nu pot să te dezleg şi nici să-ţi dau sfânta Împărtăşanie * Şi totuşi trebuie să mă împărtăşesc ca să le mulţumesc pe mama şi pe surorile mele * Bine, facem aşa: dumneata vei spune mamei şi surorilor tale că preotul ţi-a dat mai întâi pocăinţa şi trebuie s-o săvârşeşti şi apoi te vei împărtăşi Deci să-ţi dau o pocăinţă * Ce pocăinţă, dacă nu m-am spovedit? De ce să fac pocăinţă? * Ce are a face? Te-ai prezentat la spovadă, trebuie să faci pocăinţa; cred că n-ai să-ţi baţi joc de mine Făgăduieşte că ai să faci * Dacă aşa spuneţi, am s-o fac; dar ce fel de pocăinţă? * Iată ce ai de făcut: trei seri de-a rândul n-ai să mergi la nici o petrecere şi la culcare vei spune aceste cuvinte: „Doamne eu cred în Tine dar de religia ta şi de sacramentele tale îmi bat joc Cred în tine, dar de moarte şi de judecată nu-mi pasă Cred în tine dar de iad şi de veşnicie nu mi-e frică ” Apoi vei dormi liniştit Vei face asta, nu-i aşa? * Părinte, am s-o fac Jur pe onoarea mea de militar Apoi se ridică şi plecă După trei zile însă, iarăşi vine la scaunul de spovadă: * Eu sunt ofiţerul cu pocăinţa; am făcut acea pocăinţă şi am venit să vă spun că gândindu-mă serios la ceea ce spuneam prin acele cuvinte, văd că nu-mi vine să-mi bat joc de ele, ba chiar mă tem Fi bun şi ajută-mă să fac o spovadă bună ” Scopul preotului fusese atins Gândul la cele din urmă ale omului îl făcu pe militar să se cutremure El mai avea un pic de credinţă în adâncul sufletului său, dar această credinţă era ca şi adormită din pricina vieţii uşuratice la care se dăduse În faţa gândului morţii şi a veşniciei sa simţit ruşinat şi a făcut o spovadă bună cu căinţă pentru păcatele sale Lipsa de căinţă este motivul pentru care se fac atâtea spovezi rele Ne amintim din Sf Scriptură cât de fericit era Urie plecând de la David la Ioab cu o scrisoare; credea fără îndoială că în scrisoare sunt cuprinse nişte favoruri pentru el, când colo, vai! Era sentinţa lui de condamnare la moarte Sunt penitenţi care smulgând preotului dezlegarea, sunt foarte bucuroşi; dar spovedindu-se fără căinţă, dezlegarea preotului care ar trebui să fie o sentinţă a iertării şi a vieţii, e o sentinţă de condamnare De multe ori noi preoţii ne dăm seama că unii penitenţi, după felul în care îşi mărturisesc păcatele, n-au nici urmă de căinţă, sau vin să se laude, de-a dreptul să se justifice, sau să-şi mai povestească necazurile, pentru a mai trece vremea EX „Ai putea să pretinzi că nu ai păcătuit, întreabă Sf Augustin, dar nu ar trebui să fi barbar ca să pretinzi că după ce ai păcătuit poţi să obţii iertare fără să te căieşti Ţi-ai pierdut un părinte, un prieten, un proces, avere, poţi să plângi cât vrei, lacrimile nu-ţi vor învia nici mortul, nici nu-ţi vor reda averea pierdută, dar dacă îţi vei plânge păcatele ele îţi vor fi iertate ” Ar fi o mare prezumţie sau totală iresponsabilitate să pretindem că nu avem păcate de plâns EX „Cerul, ne spune Sf Francisc de Salles, e aproape în întregime plin de penitenţi Sf Fecioară, Sf Iosif şi poate alţi câţiva n-au avut nevoie de pocăinţă; în rest, oamenii care au ajuns la uzul raţiunii, e sigur că nu merg în paradis decât pe calea pocăinţei Martirii chiar au fost penitenţi, vărsându-şi sângele cu care au fost spălaţi ca într-o baie a pocăinţei şi toate chinurile pe care le-au îndurat, n-au fost decât acte de penitenţă Mărturisitorii au fost şi ei nişte penitenţi, într-un cuvânt, nici un om nu a intrat în cer fără pocăinţă şi fără a se recunoaşte păcătos, cu excepţia Sf Fecioare, cum am spus şi poate şi a altor câţiva ” EX Vechi persani aveau o legendă care pentru noi creştinii nu mai este o legendă ci adevăr curat: într-o zi Dumnezeu a trimis pe pământ un înger ca să caute şi să aducă lucrul cel mai frumos pe care-l va găsi la oameni Îngerul s-a reîntors de nenumărate ori, aducând rând pe rând rugăciunea, jertfa pentru patrie, pomana, devotamentul mamei pentru copii… dar Domnul nu era mulţumit În sfârşit îngerul s-a întors aducând cu sine lacrimile unui păcătos căit: „Iată, a spus Domnul, lucrul cel mai de preţ pe care-l face omul pe pământ, să-şi plângă păcatele!” Lacrimile de căinţă vărsate la spovadă sunt semnul durerii pentru păcate dar în acelaşi timp sunt lacrimi care aduc cea mai mare uşurare şi bucurie sufletească EX În romanul „Logodnicii” al lui A Manzoni, întâlnim o scenă mişcătoare: după ce necunoscutul îşi plânge păcatele în faţa cardinalului Federigo, spune aceste cuvinte: „Dumnezeu e cu adevărat mare! Dumnezeu e cu adevărat bun! Acum mă cunosc, acum pricep cine sunt; nelegiuirile mele stau înaintea mea; mi-e scârbă de mine însumi; şi totuşi…şi totuşi simt o uşurare, o bucurie, da o bucurie cum nu am mai simţit niciodată în toată oribila mea viaţă!” Să nu uităm însă un lucru: căinţa nu ne-o poate trezi în suflet decât Dumnezeu; e lucrarea harului Omul poate să se ucidă dar nu poate să se învie Fiind pe acoperişul unei case ne putem arunca cu capul în jos fără scară, dar fără scară nu putem urca de jos pe acoperiş Putem cădea din starea harului, dar nu ne putem urca din păcat la har fără ca Dumnezeu să ne întindă o scară Convertirea inimii, căinţa, ne spune Sf Toma, este o minune mai mare decât învierea unui mort Să ne imaginăm o mamă care aduce pe lume un copil în mijlocul uni pustiu; copilul e gata să-şi dea suflarea Mama caută pretutindeni câteva picături de apă ca să-şi boteze copilul, spre a nu fi lipsit veşnic de vederea lui Dumnezeu, dar nu găseşte nicăieri Se aruncă în genunchi cerând lui Dumnezeu să trimită de sus ploaie spre aşi boteza copilul Când suntem în stare de păcat lacrimile căinţei ne sunt la fel de necesare ca şi apa pentru acest copil Minunea nu o poate face decât Dumnezeu În rugăciunile noastre la loc de frunte să fie această cerere: „Doamne, dă-mi lacrimile unei căinţe adevărate pentru păcatele mele!” Amin SCARAMENTELE 29 POCĂINŢA 12 2 căinţa 2 I Cum trebuie să fie căinţa noastră? Lucrul cel mai bun pe care îl poate face un păcătos, este să se căiască Unii spun că pocăinţa este o laşitate, că cine a făcut un păcat sau o greşeală trebuie să susţină şi urmările acelei greşeli, fără a-i mai părea rău de ceea ce a făcut Însă cine nu se căieşte va cădea imediat în păcate care se vor ţine lanţ: indiferenţa, obiceiurile rele, încăpăţinarea, împietrirea inimii… EX Un director general îşi descrie situaţia: „Am 38 de ani, conduc trei întreprinderi, muncesc, am bani, toate îmi merg bine, ca la puţini în lume, mă bucur de viaţă; pentru mine nimic nu este păcat; totul îmi este îngăduit În Dumnezeu nu cred, iar zeii mei sunt: succesul, banul, desfătarea simţurilor… îmi petrec viaţa cum îmi place mie şi prea puţin îmi pasă dacă într-o zi simţurile şi trupul îşi vor pierde sensibilitatea şi forţa lor vitală Timpul trece peste noi ca norii peste câmpii şi păduri Prea puţin îmi pasă ce se va întâmpla cu lumea aceasta atunci când eu nu voi mai fii…” Ce va mai rămâne din toată această fericire după atâtea păcate, fără nici un pic de căinţă şi de remuşcare? Murdăria vieţii, disperare! Căinţa, regretul, este mântuirea vieţii EX O tânără femeie îşi ucisese pruncul în primele luni ale vieţii Păcatul ei nu a fost descoperit, nu a fost pedepsit, nu a fost ispăşit A comis acelaşi delict pentru a doua oară… După vreo câţiva ani ea şi-ar fi dorit din toată inima un copil, însă Dumnezeu nu i-a mai permis ca să mai aibă Când vedea vreo femeie cu un copil în braţe îi veneau lacrimile de mânie, de invidie, de ură Păcatul săvârşit nu-i lăsa o clipă de pace Diavolul o orbise într-atât încât nu-i mai îngăduia urmările delictului ei, spre a regreta ceea ce făcuse Trăia într-o sclavie extraordinară Până la urmă însă şi-a dat seama de gravitatea păcatului şi s-a căit În felul acesta şi-a recăpătat pacea sufletului Căinţa înseamnă reîntoarcerea la Dumnezeu, însă aceasta nu se poate avea dacă Dumnezeu nu ne dă harul Cine nu se căieşte de propriile păcate, rămâne sclavul faptelor sale rele, departe de Dumnezeu, bolnav sau chiar mort sufleteşte II Diferite moduri de căinţă EX Trei copii nu au ascultat Liturghia într-o duminică şi acum se căiesc de greşeala lor: unul din frica mustrării ce o va primi de la mama sa; al doilea îi este ruşine să mai dea ochii cu vecinii; al treilea din dragoste faţă de mama sa care nu ar putea suporta o lipsă atât de mare la copilul ei Deosebim iată: căinţă de frică şi căinţă din dragoste Care căinţă este cea mai bună? Care căinţă obţine iertarea păcatelor? 1 Căinţa de frica oamenilor: Cine comite o crimă, făptaşul este prins Îi pare rău că dacă nu ajunge paznicul sau poliţaiul, nu-l prindea Îi este frică de pedeapsă, de închisoare Aceasta înseamnă căinţa de frică, de frica oamenilor Dumnezeu nu contează nimic; păcătosul nici nu se gândeşte că l-a supărat pe Dumnezeu 2 Căinţa din respectul omenesc: În închisoare păcătosul se gândeşte; şi când voi scăpa de aici va trebui să caut de lucru, dar ce vor spune oamenii? Am cauzat o mare supărare mamei mele Căinţa din dragoste faţă de mama sa este mai bună decât căinţa din frică de pedeapsă, însă aşa cum se observă în toate acestea Dumnezeu încă nu are loc 3 Căinţa din cauza fricii de Dumnezeu: „Dacă aş fi murit în acea încăierare? Ce nenorocire! Acum aş fi în iad! Însă eu nu vreau să merg în iad! Doamne, Dumnezeul meu, iartă-mă!” Aceasta este căinţa fin frică de Dumnezeu Păcătosul înţelege că l-a supărat pe Dumnezeu şi că a meritat pedeapsa Iadului Îi este gândul mai mult la el decât la Dumnezeu urăşte păcatul din cauza fricii de Dumnezeu Aceasta este o căinţă nedesăvârşită 4 Căinţa din dragoste faţă de Dumnezeu: „Dumnezeu nu a îngăduit ca eu să mor şi a fost bun cu mine Trebuie să-i fiu recunoscător, trebuie să mă ruşinez de mine însumi Am fost atât de rău, mai ales că sunt şi botezat; sunt un fiu al Său, eu care m-am apropiat atât de des de sacramente L-am supărat grav pe Dumnezeu L-am lovit drept în inimă Ah, dacă nu aş fi săvârşit acest păcat! Cu adevărat sunt o slugă nevrednică al lui Isus Vreau să îndrept totul, vreau să-mi schimb viaţa Îţi mulţumesc o Doamne, că ai murit pentru mine Fă ca suferinţele, Patimile Tale şi Sângele Tău să nu se fi vărsat zadarnic pentru mine Vreau să ispăşesc păcatul meu Isus a suferit atât de mult pentru mine De îndată ce voi putea mă voi spovedi şi apoi vreau să repar totul în faţa prietenilor şi a mamei mele, în faţa lui Dumnezeu ” Aceasta este căinţa desăvârşită, căinţa făcută din dragoste faţă de Dumnezeu Este căinţa cea mai bună Atunci când dragostea este desăvârşită şi căinţa este desăvârşită Căieşte-te de păcatele tale din dragoste faţă de Dumnezeu Cine a păcătuit trebuie să ia calea căinţei Gândeşte-te serios la tot ceea ce a făcut Dumnezeu pentru trupul şi pentru sufletul tău! Tot ceea ce eşti şi ai, vine de la Domnul Gândeşte-te la Isus de pe cruce Ce chinuri îngrozitoare a suferit Isus pentru noi Cu o dragoste desăvârşită vreau să-mi ispăşesc toate păcatele Cel ce a comis un păcat trebuie să facă imediat un act de căinţă desăvârşită, să nu rămână legat prin afect de păcat, să nu amâne, să nu se îndoiască Celui care se căieşte din dragoste Dumnezeu îi iartă toate păcatele EX Un biciclist accidentează un copil Oamenii aleargă după medic, după preot; toate acestea sunt lucruri bune şi la locul lor, însă lucrul cel mai important ar fi să se apropie de copil spre ai sugera iaculatorii şi formule unei căinţe desăvârşite „Îţi mulţumesc o Isuse, că ai murit pentru mine! O Isuse, ai milă de mine…” Pentru că cine ştie dacă acest copil va fi conştient până la venirea preotului… Atunci când este vorba de mântuirea sufletului, despre Paradis sau despre Iad, trebuie lăsat la o parte orice respect uman EX Pe malul unui rău în Italia de Nord, vreo câţiva copii se jucau: culegeau flori de câmp cu care împodobeau o icoană a Preasfintei Inimi a lui Isus, glumeau, rădeau, se ascundeau…pe neaşteptate, un copil de 4 ani a căzut în apa răului, într-un punct primejdios, şi a dispărut imediat în valuri Nici unul nu avea curajul să-l salveze Un alt copil de 12 ani se îngenunchează, face semnul crucii, îşi îndreaptă ochii spre cer, face un act de căinţă desăvârşită, sare în apă şi reuşeşte să prindă trupul copilului şi să-l scoată la suprafaţa apei Curentul puternic al apei îl aruncă încolo şi-n încoace În cele din urmă intervine un bărbat care îi aduce la mal pe amândoi Cel de 12 ani îi spunea celui de 4 ani: „Mie nu mi-a fost frică, dacă mă înecam mergeam direct în cer…” EX La 8 decembrie 1881, a luat foc un teatru din Viena A doua zi un copil povesteşte la şcoală profesorului său: „Domnule profesor, şi eu am fost ieri la teatru cu mama şi cu bunica Ne luasem bilete pentru galeria a doua Ajunsesem la puţină vreme când in plafon izbucnise o flacără sinistră… cu toţii căutau să iasă cât mai repede de acolo Mama, prin acea înghesuială, s-a separat de noi şi a reuşit să iasă afară din incinta teatrului Bunica şi cu mine de abia reuşisem să ajungem la primul rând de lojă Se făcuse întuneric beznă şi din cauza fumului nici nu se mai putea respira Care mai de care strigau, însă tot ei se auzeau fără a se vedea unii pe alţii Ne-am oprit puţin pe un coridor, apoi am reuşit să intrăm într-o cameră unde era o căldură insuportabilă Pe duşumea zăcea un bărbat mort În cele din urmă un domn a reuşit să deschidă geamurile şi aşa am putut respira aer curat Nu ştiu cum să-i mulţumesc acelui domn, care mi-a salvat viaţa Toată noaptea n-am putut să dorm la gândul celor întâmplate ” Profesorul a întrebat atunci elevul: „Şi ce făcea acea lume care se mai afla în sală, pe coridoare, la balcoane, când situaţia lor era atât de nesigură? Cred că se gândeau la moarte Da, oamenii strigau, plângeau, mulţi se rugau Să fi fost peste 50 de oameni Un bărbat de lângă mine făcea mereu semnul crucii Cinci copii care păreau a fii fraţii şi surori, se rugau împreună cu mine în genunchi Unii se rugau către îngerul lor păzitor, alţii făceau câte un act de căinţă desăvârşită, pe care-l învăţasem şi eu de la bunica, care este o femeie foarte evlavioasă, însă în acel moment ea nu şi-l mai amintea şi m-a rugat pe mine să-i spun primele cuvinte În vreme ce noi ne rugam şi alţii îngenuncheaseră lângă noi Bunica le-a explicat celor mai de aproape cum se face căinţa desăvârşită Am mai recitat de mai multe ori şi alte rugăciuni…” EX Într-un sat, dintr-o misiune a eschimoşilor, se dezlănţui o epidemie cumplită Staţiunea misionară se afla la 40 de km depărtare, însă preotul şi-a pregătit în grabă sania cu medicamentele şi a plecat cu această sanie trasă de câini prin pustiul îngheţat Ajuns la destinaţie, văzu adăpostul uni eschimos în care intră şi văzu 11 cadavre puse pe jos Fiecare avea câte o scoarţă de mesteacăn pe care se putea citi: „Rezervat misionarului”, iar înăuntru erau scrise păcatele fiecăruia cu rugămintea: „Să celebraţi pentru mine o Sf Liturghie Luaţi pielea de alături pe care o ofer pentru celebrarea Sf Jertfe…” Insistăm: căinţa sau părerea de rău este o durere a sufletului şi o ură împotriva păcatelor făcute cu propunerea de a nu mai păcătui Căinţa desăvârşită (în pericolele de moarte atât de eficiente cum am văzut în exemplele de mai sus) – atunci când păcătosul îşi plânge păcatul şi-l dispreţuieşte pentru că l-a supărat pe Dumnezeu care e vrednic de iubirea noastră, care trebuie iubit mai presus de toate Deci această căinţă izvorăşte numai din iubire, de aceea se mai numeşte şi dragoste desăvârşită faţă de Dumnezeu Îmi pare rău de păcate pentru că Dumnezeu este nemărginit de bun, veşnic, perfect, drept, milostiv, şi această căinţă (în caz de extremă urgenţă – eschimoşii de ex ) iartă păcatele fără spovadă „I se iartă mult pentru că a iubit mult!” Creştinul este sfătuit să trezească căinţa desăvârşită nu numai atunci când este în pericol de moarte şi nu are la cine să se spovedească, dar este foarte bine a practica zilnic căinţa desăvârşită, mai ales la rugăciunea de seară Dar pentru spovadă se cere şi este de ajuns căinţa nedesăvârşită Ce este ea? Este o durere a sufletului şi un despreţ faţă de păcatele săvârşite – durere care izvorăşte nu din iubire faţă de Dumnezeu, ci din alte motive supranaturale: cum este răutatea şi urâciunea păcatului, teama de focul veşnic al iadului sau frica de alte pedepse „Îmi pare rău de păcatele mele, pentru că păcatul este o neascultare faţă de Dumnezeu, este o nerecunoştinţă, un dispreţ al bunătăţii lui Dumnezeu, pierzând harul Său, sau îmi pare rău că am meritat iadul, am pierdut fericirea veşnică a paradisului sau pentru alte pedepse pământeşti pe care le-aş fi meritat ” III Din catul de căinţă: 1 Căinţă nedesăvârşită: Îmi pare rău…pentru că prin ele am pierdut harul tău şi împărăţia cerului şi m-am făcut vrednic de pedeapsa veşnică a iadului… 2 Căinţă desăvârşită: Dar mai mult mă căiesc pentru că prin ele te-am mâniat pe Tine, Părintele meu, Mântuitorul meu şi Dumnezeul meu, atât de mare şi atât de bun… Deci înainte de a ne spovedi să trezim în sufletele noastre cel puţin căinţa nedesăvârşită Duminica viitoare vom vedea cum trebuie să mai fie căinţa noastră Amin SCARAMENTELE 30 POCĂINŢA 13 2 căinţa 3 I Caracteristicile căinţei adevărate EX Am citit undeva că odată un preot făcând exorcisme unui posedat de diavol pentru al elibera, l-a întrebat pe duhul necurat, ce nume poartă: * „Am trei nume ” A răspuns diavolul * Care sunt? L-a întrebat preotul * Cel care închide inima, cel care închide gura, cel care închide punga: căci mă străduiesc să închid inima celui păcătos spre a nu intra în el căinţa, să-i închid gura spre a nu-şi spune păcatele, să-i închid punga ca să nu restituie să nu repare răul făcut prin păcat Să medităm astăzi despre calităţile căinţei cu care trebuie să venim la spovadă 1 Căinţa trebuie să fie interioară Care să izvorască din inimă Evrei pentru a-şi arăta durerea, căinţa, îşi sfâşiau hainele „Sfâşiaţi-vă inimile şi nu hainele!” lacrimile, cuvintele prin care ne exprimăm durerea pentru păcate sunt inutile, înseamnă ipocrizie, dacă în adâncul inimii noastre nu este căinţă sinceră Demonstraţii exterioare de căinţă cum ar fi suspine, lacrimi – cum spune tradiţia că Sf Petru a plâns până la moarte păcatul său, atât de mult încât lacrimile i-au săpat pe obraji două şănţuleţe – nu sunt necesare E de ajuns să avem o inimă căită şi smerită – cum spune psalmistul 2 Căinţa trebuie să fie supranaturală din motivele care o inspiră EX Sf Carol Boromeu, episcop de Milano, când se pregătea pentru spovadă, făcea trei staţiuni în faţa a trei icoane care reprezentau una iadul, a doua cerul, a treia pe Isus răstignit În faţa primei icoane se gândea la toate chinurile pe care le-ar fi meritat pentru păcatele sale şi făcea un prim act de părere de rău de păcate În faţa celei de a doua icoane contempla fericirea sfinţilor gemând şi suspinând pentru că păcatele sale erau o piedică în calea paradisului şi formula un al doilea act de durere pentru atâtea bunuri pierdute În sfârşit în faţa celui de al treilea tablou care îl reprezenta pe Isus răstignit îşi zicea în sine: „Iată aici lucrarea păcatelor mele Eu sunt cauza atâtor suferinţe şi a morţii pe care a îndurato Dumnezeul meu O Isuse, ce rău mi-ai făcut tu pentru că eu te tratez în halul acesta? M-ai iubit cu o iubire infinită, m-ai copleşit cu binefaceri… eşti infinit de bun şi iubitor, eşti iubirea însăşi Iar eu am fost fără inimă ca să te tratez în felul acesta Cât de nerecunoscător am fost Dar acum urăsc păcatele mele, le plâng şi sunt hotărât să le evit cu orice preţ ” Acest itinerar să-l urmăm şi noi când ne pregătim pentru sfânta spovadă Durerea de a-l fi ofensat pe Dumnezeu întemeiată pe frica de iad şi pe regretul de a fi pierdut cerul este suficientă în sacramentul pocăinţei pentru a primi iertarea Dar este o căinţă imperfectă căci avem în vedere mai mult interesele noastre decât interesele lui Dumnezeu De aceea e recomandat să avem o căinţă perfectă întemeiată pe iubirea de Dumnezeu EX Să ne imaginăm doi copii ai aceluiaşi tată care au comis aceeaşi neascultare faţă de tatăl lor şi vin amândoi să-i ceară iertare: „Tată, zice cel dintâi, îmi pare foarte rău că te-am supărat, căci prin neascultarea mea am pierdut dreptul la recompensele pe care mi le-ai promis dacă o să fiu ascultător ” Celălalt zice: „Tată, iartă-mă, îmi pare rău că nu te-am ascultat, pedepseşte-mă; dacă vrei poţi să nu-mi dai ce mi-ai promis, de asta nu-mi pare rău; cauza durerii mele este că te-am supărat pe tine care eşti tatăl meu cel mai bun din lume şi ţi-am întristat inima ” Ce va face tatăl? Îi va ierta pe amândoi, dar va fi mult mai mişcat de cuvintele celui de al doilea copil Primul reprezintă căinţa imperfectă, al doilea reprezintă căinţa perfectă la spovadă A simţi durerea că l-am ofensat pe Dumnezeu cel infinit de bun faţă de noi, că am călcat iubirea sa manifestată faţă de noi prin Întruparea Fiului său, în toată munca lui de răscumpărare, în suferinţele şi moartea lui Iată căinţa desăvârşită (iată-ne ajunşi la a treia staţiune la care se oprea Sf Carol Boromeu înainte de a se spovedi) 3 Căinţa trebuie să fie supremă, adică să regretăm păcatele mai presus de orice, considerând păcatul cu toate urmările sale cel mai mare rău care ni se poate întâmpla în viaţă 4 Căinţa trebuie să fie universală, adică să se extindă cel puţin la toate păcatele de moarte pe care le-am săvârşit O pasăre prinsă legată cu o sută de fire se zbate şi rupe 99 dar dacă este legată chiar şi numai cu un singur fir de picior e la fel de sclav ca mai înainte, chiar dacă ne căim de 99 rămânem în continuare legaţi, rămânem sclavii păcatului EX Ne amintim de cazul din viaţa Sf Sebastian: Comertius, guvernatorul Romei, fiind bolnav, i-a cerut Sf Sebastian să-l vindece Acesta i-a promis că îl va vindeca cu o condiţie: să distrugă toţi zeii pe care îi avea în palat Acesta a fost de acord I-a distrus, dar pe unul l-a care ţinea foarte mult l-a ascuns, l-a păstrat Nu s-a vindecat şi de aceea s-a plâns Sf Sebastian acesta i-a zis: „De ce mai păstrezi un idol ascuns? L-a întrebat sfântul Şi cum a distrus şi ultimul idol s-a şi vindecat La fel se întâmplă cu noi la sf spovadă Atâta vreme cât nu distrugem toţi idolii prin căinţă, păstrăm afecţiune pentru un singur păcat, sufletul nostru nu poate fi vindecat Cu o asemenea căinţă interioară supranaturală, supremă şi universală, se va petrece ceea ce citim în carte I a lui Ezdra cu poporul ales: când Ezdra, conducătorul poporului ales a anunţat că va reconstrui la Ierusalim templul pe care armata siriană îl distrusese, poporul a izbucnit în plâns la amintirea tristă a templului ruinat dar în acelaşi timp, în strigăte de bucurie la gândul noului templu care se va ridica, astfel încât nu se puteau deosebi strigătele de durere de strigătele de bucurie Acest amestec misterios de plâns şi de bucurie este imaginea naturală a ceea ce se petrece în sufletul nostru în sacramentul pocăinţei Durere la amintirea templului lui Dumnezeu ruinat şi profanat prin păcatele noastre, bucurie la gândul că Sfântul Duh îşi reconstruieşte templul şi îşi restabileşte locuinţa în sufletul nostru… Să ne gândim bine la urâciunea păcatului, socotindu-l ca răul cel mai mare din lume şi atât de mult să-l urâm şi să ne scârbim de el încât să fim hotărâţi, ca mai bine să îndurăm orice suferinţă în lumea aceasta, decât să-l supărăm chiar şi cu un singur păcat pe Dumnezeu EX Aşa ura păcatul sf Tomas Morusc El era prim ministru al regelui Angliei, Henric al VIII-lea Acesta s-a despărţit de Biserică pentru că Papa n-a voit să-l despartă de soţia sa legitimă şi să-l cunune cu o altă femeie Nu s-a despărţit numai el de Biserică, dar a voit ca toată împărăţia sa să se lepede de credinţa cea adevărată Tomas Morus era un creştin foarte bun şi ura păcatul mai mult decât orice pe lume La porunca regelui de a se lepăda de Biserică, el rămâne neclintit în hotărârea lui de a suferi orice decât să facă acest păcat mare După ce i s-au confiscat toate averile, a fost aruncat în temniţă Pentru ca totuşi să-l determine să se lepede de credinţă, regele trimise la el pe soţia lui cu copilaşii lui Când soţia o îndemna să asculte de rege, el o întrebă: „Ce crezi dragă, cât vom mai putea trăi împreună, dacă ascult de rege şi mă lepăd de Biserică?” „Cel puţin 20 de ani” răspunse ea „Apoi să şti că proastă socoteală ai mai făcut Cum, pentru 20 de ani de păcate să pierd toată veşnicia? Du-te acasă cu copilaşii, căci eu pentru nimic în lume nu mă voi lepăda de credinţa mea”… şi acest ministru a fost ucis de rege şi astăzi îl cinstim ca pe un sfânt martir Iată fraţilor, cum trebuie să fie credinţa noastră; să urâm păcatul ca pe cel mai mare rău din lume Mai bine să suferim orice chin, orice necaz, orice suferinţă, chiar şi moartea, decât să ne lepădăm de credinţă Aşa trebuie să simtă un creştin în inima sa când îngenunchează în faţa preotului pentru a primi iertarea păcatelor! Amin SCARAMENTELE 31 POCĂINŢA 14 3 Propunerea I Propunerea sau hotărârea de a nu mai păcătui EX Aţi auzit desigur despre istoria Suzanei din Vechiul Testament Ea a fost ispitită la păcatul de necurăţie de doi bătrâni babilonieni şi pentru că nu a voit să păcătuiască au speriat-o că o vor da în judecată şi o vor acuza că şi-a înşelat bărbatul şi astfel îşi va pierde cinstea şi viaţa Ea a răspuns: „Nu-mi pasă chiar de-mi voi pierde chiar şi viaţa, numai să rămân curată şi să nu-l supăr pe Dumnezeu!” Iată hotărârea cu care trebuie să ne apropiem de sacramentul sf spovezi: sunt gata să sufăr orice decât să-l supăr pe Dumnezeul meu chiar şi cu un singur păcat Chiar dacă aş fi pironi, batjocorit, chiar de aş pierde cinstea, averea sau chiar viaţa, prefer orice numai să nu-l supăr pe Dumnezeul meu Iată-ne ajunşi la a treia condiţie absolut necesară ca o spovadă să fie bună, ca să dobândim iertarea păcatelor noastre Spovada este un sacrament prin care preotul iartă păcatele dacă omul se căieşte de ele, le mărturiseşte şi este hotărât să nu mai păcătuiască – deci numai dacă va avea propunerea fermă, hotărârea de a nu mai păcătui – numai aşa va dobândi iertare şi nu va face o spovadă sacrilegă Necesitatea acestei condiţii e lucru firesc V-am arătat că este absolut necesară căinţa de păcate – iar din această durere izvorăşte în mod firesc hotărârea de îndreptare, propunerea de a nu mai păcătui, voinţa de a ne îndrepta viaţa Fără această hotărâre nu poate fi adevărată părerea de rău Cum trebuie să fie această hotărâre? Ea trebuie să fie tare, de toate păcatele, şi cu voinţa fermă de a folosi toate mijloacele pentru îndreptarea vieţii 1 Hotărârea să fie tare EX Într-o zi, regele babilonului, Nabucudonosor a făcut o statuie mare a unui idol căruia trebuiau să i se închine toţi Însă trei tineri evrei au refuzat categoric să facă acest păcat şi au răspuns ferm: „Noi suntem gata mai degrabă să murim decât să călcăm legile lui Dumnezeu!” Regele a poruncit să fie aprins cuptorul cel mai mare, unde să fie aruncaţi acei tineri Ei nu s-au speriat şi au intrat în cuptorul aprins preamărindu-l pe Dumnezeu Şi Dumnezeu drept răsplată i-a păstrat neatinşi de flăcările focului Iată cum trebuie să fie hotărârea de a nu-l mai supăra pe Dumnezeu Propunerea e tare atunci când penitentul are voinţa tare de a nu mai face păcatul de dragul nici uni bun ce i s-ar oferi sau de teama nici unui rău cu care ar fi ameninţat: are hotărârea puternică încât este gata să piardă orice, să sufere orice, decât să-l supere pe Dumnezeu cu un singur păcat greu Nu-i destul să zici: „Aşi vrea să mă las de păcate, voi încerca dacă voi putea…” - dar trebuie să spui cu hotărâre: „Vreau ca cu ajutorul lui Dumnezeu să nu mai păcătuiesc!” – un „NU” categoric, hotărât păcatului Dar va obiecta cineva: „Eu nu vreau să-l mai supăr pe Dumnezeu, dar nu ştiu ce se întâmplă că iarăşi cad în păcat?” Nu înseamnă că dacă hotărârea fermă, nu vom mai cădea în păcat; omul este slab şi uşor este înşelat de diavol, de simţuri şi de lumea înconjurătoare Însă atunci când venim la spovadă să excludem orice gând de a mai păcătui Deci cine se spovedeşte şi are în gândul său intenţia de a mai păcătui, nu are propunere, nu i se iartă păcatele şi deci face o spovadă sacrilegă 2 Hotărârea să fie de toate păcatele EX Un om oarecare se spovedea, şi printre alte păcate, spunea preotului că furase şi câteva legături de lemne * „Câte legături ai furat? Întreabă duhovnicul * Părinte, am furat cinci, dar sf voastră socotiţi şapte * Cum, sunt cinci sau şapte? * Să vă spun: Părinte, de unde am luat aceste legături erau şapte cu totul Eu am luat numai cinci, dar în noaptea asta voi merge să le iau şi pe celelalte; mă spovedesc însă de ele înainte, de aceia sf voastră socotiţi şapte legături…” Propunerea de îndreptare, trebuie să cuprindă toate păcatele, adică trebuie să mă lepăd de toate păcatele Cine are hotărârea de se îndrepta numai de unele păcate, nu i se iartă nici un păcat, iar diavolul se bucură de asemenea spovezi, pentru că ele duc cu siguranţă la osânda veşnică Unul se spovedeşte şi spune că s-a certat cu vecinul său aşa încât nu-l poate ierta cât trăieşte pentru că i-a făcut un mare rău Spovada lui e rea pentru că nu are voinţă de îndreptare Dragul meu, dacă îngenunchind la scaunul sfintei spovezi, apoi ai vre-un gând ascuns de a mai săvârşi vre-un păcat, fugi, nu te mai spovedi, până când nu trezeşti în suflet propunerea sinceră de a te îndrepta de toate păcatele apoi vino şi spune ca fiul risipitor: „Părinte am greşit împotriva cerului; îmi pare rău de toate păcatele şi cu ajutorul harului tău sunt hotărât să nu le mai fac ” 3 Propunerea de a folosi toate mijloacele Dar pentru ca hotărârea voastră de îndreptare să fie adevărată se cere să ne folosim de toate mijloacele trebuincioase de îndreptare, după cum ne va îndemna preotul Cel mai important lucru este să evităm toate ocaziile de păcat: FUGA!” Ocazia de păcat este orice persoană, lucru sau loc care te duce la păcat De exemplu: pentru un beţiv bufetul şi prieteni de pahar, sunt un prilej de păcat Dacă ai fost într-un loc şi ai săvârşit păcatul de necurăţie – acel loc şi acea persoană sunt pentru tine ocazie de păcat, aşa că trebuie să fi hotărât să le înconjori Altfel n-ai adevărata căinţă şi hotărâre şi faci o spovadă rea Sf Carte zice: ”Cel ce iubeşte primejdia, va cădea în ea ” Deci, dacă nu eşti hotărât să eviţi prilejul de păcat, cu siguranţă că vei cădea în păcatele de mai înainte oricât ai fi de hotărât EX În anul 1952, un tânăr, după o viaţă destrăbălată se hotărî să nu mai săvârşească păcatele de necurăţie pe care le făcuse mai înainte După ce se spovedi, spuse preotului că merge la persoana cu care păcătuise ca s-o convertească şi pe ea de la păcat Preotul îl sfătui să nu meargă pentru că iar va fi ispitit la păcat Dar tânărul zicea că e tare în hotărârea lui şi nu va mai cădea Se duse deci la femeia aceia şi începu să-i vorbească despre mântuirea sufletului Dar de odată îi veni o ispită: Ce ar fi să mai păcătuiesc încă o dată, ultima dată din viaţa mea!!!…” şi a căzut Aici este greşeala mare a multor creştini: se spovedesc, dar la îndreptare nu se gândesc Ce folos de atare spovezi Spovada fără îndreptare nu duce pe om la mântuire EX O tânără după ce se spovedi şi primi dezlegarea, întrebă pe preot: * „Părinte, pot să mă împărtăşesc şi în dimineaţa aceasta? * Desigur că poţi Şi nu numai în dimineaţa aceasta ci şi în celelalte dimineţi… * O nu, părinte, mâine dimineaţă nu pot, căci de seară trebuie să merg la discotecă, de unde nu pot lipsi * La discotecă? Dar n-ai făgăduit chiar acum lui Dumnezeu că n-ai să-l mai superi, ca ai să te păzeşti de toate primejdiile de păcat? * Părinte, eu am făgăduit pentru trecut şi nu pentru viitor!…” Fac aşa mulţi care se spovedesc, făgăduiesc pentru trecut, adică nu făgăduiesc nimic Şi iar încep a aduna păcate peste păcate Pentru a ne ţine propunerile făcute la spovadă să nu uităm niciodată de următoarele sfaturi: Să nu ne încredem niciodată prea mult în noi înşine, ci zilnic să ne rugăm lui Dumnezeu prin mijlocirea lui Sf Fecioarei Maria ca să ne dea harul său, să ne dea tărie în lupta cu duşmanii sufleteşti Ori de câte ori ne-am călcat propunerea, să ne luăm noi singuri câte o pocăinţă Să ne spovedim cât mai des Cine vrea cu adevărat să se îndrepte o poate face cu harul lui Dumnezeu, căci Dumnezeu nu refuză niciodată harul său acelora care-l cer din suflet Cine vrea, poate! Numai să vrea! Iată o dovadă: EX Generalul Cambrone, mort în 1842 în lupta de la Waterloo, pe când era numai un simplu soldat, s-a îmbătat odată şi a dat o palmă căpitanului său Judecat de tribunalul militar, fu osândit la moarte Colonelul său, ştiindu-l un soldat viteaz a intervenit pentru el şi a obţinut iertare de pedeapsa cu moartea Totuşi îl chemă în faţa şi şi-i ceru să făgăduiască că nu se va mai îmbăta Cambrone răspunse: „Domnule colonel, eu vă datorez viaţa; e un lucru mic ceea ce-mi cereţi, în schimb şi ca să vă asigur de hotărârea mea de a nu mă mai îmbăta; făgăduiesc că de acum înainte nu voi mai gusta vin ori vre-o altă băutură alcoolică ” Trecură 22 de ani de la această întâmplare Cambrone ajunsese general Într-o zi plecând de la Cannes, ca să-l însoţească pe împăratul Napoleon I la Paris, a fost poftit la masă în casa fostului său colonel ieşit la pensie Primi invitaţia dar în tot timpul mesei nu voi să servească nici un fel de alcool Colonelul care uitase cele petrecute cu Cambrone îl întrebă de ce nu vrea să bea nimic Cambrone îi aminti atunci ceea ce făgăduise cu 22 de ani în urmă, făgăduinţă pe care el o ţinuse în tot acest timp O, dacă propunerea noastră de la spovadă s-ar asemăna cu propunerea acestui general… Şi dacă oamenii îşi ţin făgăduinţele făcute oamenilor, de ce nu ne-am ţine şi noi creştinii făgăduinţele făcute lui Dumnezeu? Promisiunea făcută, e datorie curată! Vorba românului Să fim gentlemeni şi să ne ţinem cuvântul dat lui Dumnezeu la spovadă Amin SCARAMENTELE 32 POCĂINŢA 15 3 Propunerea 2 EX: ,,De când este lumea lume”, ne spune Sf Leonard, Dumnezeu nu i-a iertat cuiva un singur păcat fără să fi avut o adevărată durere de păcatele sale Dar căinţa nu e căinţă adevărată dacă nu conţine în ea hotărârea puternică de a nu mai păcătui Ar avea oare o adevărată durere pentru că nu a ascultat de tatăl său, un copil care i-ar cere iertare şi care ar adăuga imediat că iarăşi nu-l va asculta la prima ocazie? Iată aşadar a treia condiţie a unei spovezi bune: hotărârea de a nu mai săvârşi râul, un păcat de moarte sau dacă ne acuzăm de păcate veniale, de a ne îndrepta măcar de unele dintre ele EX: Se spune despre un renumit ofiţer francez convertit de la protestantism, că la prima spovadă a făcut promisiuni serioase de îndreptare duhovnicului Întrebat mai târziu daca a rămas fidel promisiunilor făcute, a dat acest răspuns admirabil: ,,Nu mi-am călcat niciodată cuvântul dat oamenilor; cum as fi putut sa-mi calc cuvântul dat lui Dumnezeu?” Am putea noi să facem o declaraţie asemănătoare după fiecare spovadă? Sau poate imediat după spovadă cădem exact in aceleaşi greşeli de mai înainte şi aceasta ani şi ani de-a rândul, această recădere imediată este de fapt semnul lipsei unei hotărâri serioase de îndreptare EX: La teatru e văzut uneori pe scenă un artist cu cuţitul în inimă căzând fără sa se mai mişte ,,E mort S-a terminat cu el,” spun copiii Dar nu este adevărat De pe ce cunoaştem? A doua zi îl vedem pe strada umblând teafăr si sănătos La fel spune Sf Ioan Gura de Aur, iată un om care pare căit, pătruns de durere până în adâncul inimii căci face in exterior ceea ce fac adevăraţi penitenţi: vin la Biserica se aşează in genunchi înaintea preotului, îşi mărturisesc păcatele, îşi bat pieptul Unii spun ca şi copiii la teatru ,,A murit pentru păcat, s-a convertit total ”Dar îngerii spun: ,,Nu-i decât o minciuna ,e o înşelătorie care nu numai ca înşeală şi pe alţii dar se înşeală şi pe el însuşi ” După ce se cunoaşte? Imediat după aceea este stăpânit de mândrie, arogant, bârfitor, lipsit de evlavie care era mai înainte… Nu e suficienta la spovada o anumita dorinţa: aş vrea sa nu mai păcătuiesc ci o voinţa energica, hotărâtă: cu ajutorul lui Dumnezeu vreau sa nu mai păcătuiesc de azi înainte (E o mare diferenţa între una şi alta Veleitatea este o dorinţa molatica, sterila, leneşa, ineficace care nu face nimic, voinţa, dimpotrivă, este o dorinţa hotărâtă, efectiva, care se apuca de treaba, căuta şi pune în practica toate mijloacele ce stau la îndemnă pentru iertarea păcatelor ) EX: Ne uimeşte ceea ce ne povesteşte istoricul Plutarh despre cel mai mare orator al antichităţii Denostene, despre voinţa lui hotărâtă de a deveni orator cu orice preţ A fi orator in vremea aceea la Atena era un lucru extraordinar de greu Publicul era atât de pretenţios încât daca un martor pronunţa o singura silaba greşit in discursul sau era huiduit si izgonit imediat Or, tânărul Denostene, numai pentru oratorie nu era făcut Era un neastâmpărat, cum să stea el în casă ceasuri întregi să studieze, să-şi pregătească discursurile? Apoi avea o voce extrem de slaba, de anemica, cum sa facă el sa răsune forul, sa-l audă mulţimea imensa de ascultători? Pe deasupra era şi bâlbâit Se cerea şi un aspect fizic ireproşabil: ori el avea un umăr mai sus decât celalalt… Dar ambiţiile lui Denastere nu cunoşteau margini A luptat eroic cu toarte cursurile pe care le avea de la natura şi a învins Spre a fi nevoit sa stea în casa şi să studieze îşi râdea jumătate de barba şi capul: în felul acesta nu avea cum ieşi în public Spre a-şi întări vocea ieşea pe ţărmul marii şi striga, se lua la întrecere cu vaietul pe care-l făceau valurile mării Spre a revedea defectul de limba îşi punea pietricele sub limba şi astfel făcea exerciţii de declaraţie Spre aşi aduce umerii la acelaşi nivel, stând pe scaun îşi fixa o sabie cu vârful în jos lipit de umărul mai ridicat pe care se forţa să-l ţină la nivelul celuilalt, altfel se înţepa în sabie… Şi a reuşit să devină cel mai mare orator al grecilor Care i-a fost răsplata acestei munci titanice? Spune istoricul că într-o zi, întâlnindu-l pe stradă o servitoare a spus însoţitoarei sale: „Uite-l pe Demostene!” Oratorul a auzit-o A fost atât de mulţumit de această laudă deşartă încât a spus unui prieten că în ziua aceia primise răsplata pentru toate muncile şi eforturile sale!… Aceştia sunt în stare de eforturi eroice ca să primească o coroană, laudele, aplauzele oamenilor, cât efort n-ar trebuie să depune noi pentru a dobândi coroana ne pieritoare Hotărârea de a nu mai păcătui trebuie să se extindă aşa cum spuneam mai înainte, cel puţin la toate păcatele de moarte Dacă o barcă are o sute de găurele, ce folos să astupă 99 din ele dacă lăsăm una din ele neastupată: apa tot intră prin acea gaură iar barca se scufundă La fel nu foloseşte la nimic, dacă din o sută de păcate renunţăm la 99 şi la unul nu Voinţa fermă de a nu mai păcătui presupune voinţa fermă de a evita toate ocaziile care duc la păcat EX Un om care călătorind pe mare a văzut cum într-o furtună cerul devine una cu pământul, spune scriitorul Tertulian, care a văzut moartea cu ochii, renunţă pentru totdeauna la călătoria pe mare spunând: „O, mare, nu vreau să te mai văd niciodată, nici valurile tale, nici abisurile tale, nici stâncile tale de care am fost gata, gata să mă izbesc; de acum înainte te voi privi numai din port şi asta încă cu groază, din cauza fricii care mi-a pătruns sufletul ” Retraşi în Dumnezeu, ca într-un port sigur să ne spunem: „O corabie fragilă şi spartă, mizerabilă jucărie a vânturilor şi a valurilor, nu te mai aventura în primejdiile în care ai naufragiat o dată Rămâi în portul în care te simţi în siguranţă, căci ţi se poate întâmpla un naufragiu din care să nu mai poţi scăpa!” EX Soldaţii lui Alexandru cel Mare înainte de a pleca în bătălia din Asia, şi-au dat foc caselor spre a nu mai fi legaţi de nimic, spre a putea lupta fără să se mai gândească la întoarcere La fel, dacă suntem hotărâţi să nu mai păcătuim, să distrugem tot ce este rău, legat de păcat, tot ceea ce ar putea să ne facă să cădem din nou în păcatele de mai înainte În sfârşit, hotărârea sinceră de a nu mai păcătui presupune hotărârea de a folosi toate mijloacele de luptă împotriva păcatului aşa cum dorinţa sinceră a uni bolnav de a se vindeca presupune dorinţa bolnavului de a lua toate medicamentele prescrise de medic pentru vindecare Pe un om căruia i se aprinde casa nu-l putem crede că vrea să o stingă cu adevărat chiar dacă varsă lacrimi, atâta vreme cât stă cu mâinile pe piept şi şi-i le încălzeşte la foc: dar credem că e sincer şi vrea să stingă cu adevărat incendiul dacă aleargă după apă, dă alarmă, cheamă şi anunţă pompierii La fel, lacrimile de căinţă nu sunt suficiente la spovadă atâta vreme cât stăm cu mâinile pe piept şi nu facem nimic împotriva păcatului Vom avea garanţia unei spovezi bune şi sincere numai dacă folosim toate mijloacele de luptă împotriva păcatului: ascultarea atentă a Cuvântului lui Dumnezeu, participarea cu fervoare la sf Liturghie şi la sf Împărtăşanie Rugăciunea neîntreruptă, punerea în practică a sfaturilor pe care ni le dă duhovnicul! EX Una din surorile Sf Toma de Aquino, călugăriţă într-o mănăstire din Italia, auzind vorbindu-se despre ştiinţa profundă a fratelui său, se gândea în sine: „Dacă aşi avea fericirea să-i vorbesc, sunt sigură că mi-ar da sfaturi preţioase pentru mântuirea mea ” Cum într-o zi fratele a vizitat-o, i-a zis: „Se spune că eşti savant, că înveţi atât de bine pe toată lumea, învaţă-mă şi pe mine ce trebuie să fac pentru ca să mă mântuiesc ” Sf Toma i-a răspuns: „Dragă soră, ca să te mântuieşti trebuie să vrei!” Preluându-l, spunem şi noi în încheierea acestor două meditaţii: „Ca să facem o spovadă bună, ca să avem o hotărâre puternică de îndreptare, trebuie să VREM!!! SCARAMENTELE 33 POCĂINŢA 16 4 Mărturisirea păcatelor După ce ne-am descoperit păcatele prin cercetarea cugetului, după ce le-am regretat prin căinţă, după ce ne-am hotărât să nu le mai facem prin propunere, iată că acum mergem în faţa preotului pentru a le mărturisi Am ajuns la cel de-al patrulea element al spovezii: MĂRTURISIREA PĂCATELOR sau spovada propriu zisă Dumnezeu nu a iertat niciodată pe nimeni până când păcătosul nu şi-a mărturisit păcatul cu umilinţă şi căinţă în suflet Încă pe primele pagini ale Sfintei Cărţi, vedem că Dumnezeu cere de la Adam să-şi mărturisească păcatul; David mai târziu îşi recunoaşte păcatul şi este iertat, Cain nu vrea să-şi recunoască păcatul şi este blestemat de Dumnezeu Priviţi la Cristos, răstignit între doi tălhari, socotit drept cel mai mare nelegiuit Tâlharul din dreapta, auzind pe celălalt cum blestema şi-şi bătea joc de Isus, spuse cu sinceritate: „Noi am săvârşit fărădelegi, pe când Acesta n-a făcut nici un rău ca să fie pedepsit cu noi ” Probabil aducându-şi aminte de toate cele auzite despre Isus, izbucni apoi în această rugăciune: „Isuse, adu-ţi aminte de mine când vei veni în împărăţia ta!” Isus auzind această mărturisire plină de căinţă, îi răspunde: „Adevăr îţi spun, chiar astăzi vei fi cu mine în Paradis!” Un singur cuvânt, plin de căinţă şi ajunge, primeşte iertare Acesta a fost cel din urmă om pe care l-a convertit Isus în viaţa sa pământească (Dismas) Ceea ce s-a întâmplat la începutul lumii cu Adam şi apoi cu David, ceea ce s-a întâmplat pe Golgota, se întâmplă şi în zilele noastre şi se va întâmpla până la sfârşitul lumii în scaunul de spovadă unde preotul ţine locul lui Dumnezeu, şi nu te poate ierta până când nu-ţi vei mărturisi păcatele cu smerenie şi căinţă I Cum trebuie să fie mărturisirea păcatelor? 1 Sinceră În primul rând să fim sincer în intenţia noastră cu care ne apropiem de scaunul sfintei spovezi Să mergem la spovadă cu gândul de a ne curăţii sufletul de păcate, de a ne împăca cu Dumnezeu, de a începe o viaţă nouă, de a ne face părtaşi de roadele sacramentului reconcilierii Orice alt scop trebuie exclus: interesul, ambiţia, pentru a fi bine văzut de oameni şi de preot În al doilea rând să fim sinceri de a ne mărturisi păcatele Mergem la spovadă pentru a ne acuza de păcate şi nu pentru a ne scuza, căci spovada nu este altceva decât un tribunal, o judecată unde să ne prezentăm ca vinovaţi, mergem pentru a mărturisi păcatele noastre şi nu ale altora … am blestemat, zice unul, dar din cauza animalelor, din cauza copiilor care nu mă ascultă şi altele… În al treilea rând să nu căutăm să-l ducem pe preot, cum fac unii; nu te înşela creştinule, căci acel om ţine locul lui Dumnezeu şi chiar dacă îl vei înşela, pe Dumnezeu care cunoaşte şi gândurile cele mai ascunse nu-l vei înşela! Preot surd… 2 Umilinţa Mărturisirea trebuie apoi să fie plină de umilinţă Cel care merge la spovadă să considere că prin păcatul său s-a făcut vrednic de iad, că merge să ceară iertare lui Dumnezeu şi de aceia trebuie să fie cuprins de umilinţă Amintiţi-vă de parabola farizeului şi a vameşului; primul, mândru şi îngâmfat, al doilea, smerit; farizeul se crede drept, iar vameşul ca cel din urmă păcătos – răsplata: vameşul a plecat iertat, iar farizeul cu încă un păcat pe suflet EX Într-o zi o femeie căsătorită a intrat în scaunul de spovadă Nici nu l-a salutat bine pe preot că a şi început: * „Părinte, tare-s nefericită: am un bărbat neomenos Urlă toată ziua, blestemă, înjură, nu merge la Biserică şi stă toată ziua în crâşme * Dumneata ce faci? * Eu ce să fac, sufăr, sunt o martiră, dar călăul de bărbatu meu petrece, mănâncă, bea, se plimbă şi dacă deschid gura, îmi arată pumnii… * Bine, bine, dar dumneata cum te porţi? * Eu, eu nu fac nimic; el e capul răutăţilor, el ne strică familia şi e un chin pentru toţi * De ajuns ! am înţeles Să ai răbdare, ispăşeşte-ţi păcatele aici pe pământ şi ca pocăinţă vei spune de trei ori rozariul întreg, adică, de trei ori câte 15 mistere pentru întoarcerea soţului dumitale * Pentru păcatele soţului meu? doar el le-a făcut, el să facă pocăinţă pentru ele * Le-a făcut el, dar le-ai spovedit tu şi pocăinţa se dă la acela care le spovedeşte Mulţii creştini, în loc să se acuze de păcatele lor, mărturisesc păcatele altora, s-au se laudă cu faptele lor bune; un asemenea creştin este lipsit de smerenie iar Dumnezeu rezistă celor mândri, şi numi celor smeriţi le dă harul său 3 Simplă Sunt creştini care cred că numai atunci se spovedesc bine când fac o spovadă lungă Nimic mai greşit La spovadă nu trebuie să mărturisim decât păcatele şi nimic alt ceva Unii încep să povestească tot felul de fapte, o iau de dimineaţă şi povestesc faptele din tot timpul zilei până să ajungă, că seara a avut loc o mică ceartă în familie II Ce trebuie să mărturisim? În primul rând, trebuie să mărturisim toate păcatele de moarte şi numărul lor Trebuie spus numărul măcar cu aproximaţie, dacă nu se poate altfel A micşora chiar şi numai cu o unitate numărul păcatelor de moarte, ar însemna o spovadă sacrilegă Un bolnav, care a primit trei râni mortale nu se poate vindeca, tot moare dacă îi descoperă medicului numai două râni iar pe a treia o ascunde Aşa e şi la spovadă Trebuie spus nu numai felul păcatului dar şi împrejurarea care-i schimbă specia, de pildă dacă cineva şi-a lovit tatăl, nu e de ajuns să spună că a lovit un om Orice jenă, orice ruşine trebuie îndepărtată hotărât când este vorba de mărturisirea păcatelor Să ne fie ruşine atunci când le facem şi nu când trebuie să le mărturisim EX E bine să ne amintim aici întâmplarea lui Socrate: un ucenic al filosofului tocmai ieşea dintr-o casă de desfrâu; când l-a văzut pe profesor a dat să intre înapoi dar filosoful îl văzuse şi l-a strigat: „Fiule, lucru ruşinos este să intri în casa aceia, nu să ieşi ” Să ne apropiem de preot la spovadă cum s-a apropiat Maria Magdalena de Isus: cu totală încredere descoperindu-i toate rănile sufletului, ca El să poată vărsa peste ele sângele lui Cristo aducător de alinare şi vindecare EX Istoricul Plutarh, ne vorbeşte despre un tânăr bolnav de moarte care vine la medic: * „Ce ai, ce te doare? Tânărul îi arată o mică zgârietură la vârful degetului Medicul cunoscând de pe culoare feţei că un abces de puroi se formase, îi zise: * „Prietene, boala nu e în vârful degetului, e în altă parte; e ceva mult mai grav ” Ar fi fatal pentru noi ca la spovadă să facem ca acel tânăr, adică să descoperim preotului nişte fleacuri, nişte greşeli uşoare pe care le vede toată lumea tăinuim accesele care se coc şi puroiază în adâncul inimii noastre!… După mărturisirea păcatelor, după sfaturile date de duhovnic şi după îndestularea impusă de el, urmează dezlegarea Prin dezlegare se înţelege sentinţa cu care duhovnicul, în numele lui Isus Cristos ne iartă păcatele Ea este parte cea mai însemnată a tainei sfintei spovezi, ne vindecă rănile Când primim sfânta dezlegare, să ne închipuim că suntem la picioarele lui Isus care ne spală cu sângele său dumnezeiesc O, câte minuni s-au săvârşit şi se săvârşesc prin sfânta dezlegare Câte necurăţii n-au spălat ele de pe suflete! Câte suflete îmbibate în păcat nu au fost curăţite prin taina sfintei spovezi Să primim dezlegarea cu încredere ca pe un medicament ceresc care-şi va atinge cu siguranţă scopul EX Un osândit la moarte avusese fericirea de a putea fi pregătit la acest pas din urmă, cu un preot zelos Când sosi clipa de a fi omorât iar preotul îi dădu dezlegarea de pe urmă, el izbucnii într-un hohot de plâns A fost întrebat de ce plângea Şi el a răspuns: „Nu plâng pentru că dreptatea omenească m-a osândit la moarte, căci n-am plâns niciodată în viaţa mea, nici chiar atunci când mi s-a citit sentinţa de condamnare la moarte; ci plâng când mă gândesc că Dumnezeu m-a iertat!” Aceste cuvinte aduc celor de faţă multe lacrimi La fel ar trebui să plângem şi noi după fiecare dezlegare gândindu-ne că Dumnezeu ne-a iertat „Al tău sunt Doamne, în mâinile tale îmi pun tot trupul şi sufletul meu, dispune de mine cum vrei, însă iartă-mă, acceptă spovada mea şi crede-mă că eu vreau să te iubesc din ce în ce mai mult Amin” EX Despre Papa Grigore al XVI lea, se povesteşte că mergând să viziteze o închisoare de la Civita Vechia, întrebă pe fiecare dintre cei închişi acolo ce anume îl băgase la închisoare Toţi răspundeau cam aşa: „N-am făcut nimic Sfinte Părinte!… pe nedrept!…sunt nevinovat!… În sfârşit întâlni pe unul care plângând îi răspunse cu umilinţă: „O sfinte Părinte…, sunt un nenorocit, vinovat, sunt închis pe drept…” Atunci Papa îi spuse directorului închisori: „Nu-i bine să-l mai ţineţi pe acest tălhar printre atâţia nevinovaţi Scoateţi-l de aici şi daţii drumul să meargă la casa lui ” Tot aşa va face şi Dumnezeu cu aceia care recunosc vinovaţi şi mărturisesc ce au păcătuit: îi va ierta şi-i va slobozi din închisoare păcatului; iar pe aceia care şi la spovadă se vor apăra ca şi cum ar fi nevinovaţi, îi va lăsa să-şi după mai departe greutatea păcatelor lor III Ordinea într-o mărturisire: 1 Salutul adresat preotului: „Lăudat să fie Isus…” 1 Semnul Sfinte Cruci 1 Mărturisesc lui Dumnezeu atotputernicul şi sfinţiei voastre părinte păcatele mele Nu m-am spovedit de… am făcut următoarele păcate… 1 Enumerarea păcatelor… după ce le-am terminat 1 Mă învinuiesc şi de păcatele de care nu-mi aduc aminte, cer iertare de la Dumnezeu iar de la tine părinte pocăinţă şi dezlegare 1 Preotul ne mai pune eventual câteva întrebări, ne dă ceva sfaturi, apoi ne dă pocăinţa 1 Urmează dezlegarea pe care ne-o acordă preotul timp în care noi spunem actul de căinţă 1 La sfârşit preotul spune: „Dumnezeu ţi-a iertat păcatele, mergi în pace ” 1 Salutul de despărţire SCARAMENTELE 34 POCĂINŢA 17 4 Mărturisirea păcatelor 2 Cei mai mulţi creştini care se osândesc, se osândesc din cauză că se spovedesc rău Şi poate te întrebi, pentru ce se fac atâtea spovezi rele? Multe ar fi cauzele, dar cea mai des întâlnită este blestemata de ruşine prin care diavolul închide gura creştinului şi îl face să ascundă unele păcate sau să nu le mărturisească aşa cum le-a săvârşit Când vrea să ispitească pe cineva la păcat, diavolul se apropie de el încetişor şi folosind toată iscusinţa sa de mincinos, îi şopteşte la ureche, cam aşa: „Du-te, fă cutare păcat Nu e cine ştie ce… şi apoi Dumnezeu e nemărginit de bun şi milostiv… Nu te va pedepsi aşa de grabă… după acea te vei spovedi, El te va ierta şi totul va fi bine ” – în felul acesta reuşeşte diavolul să-l facă pe om să păcătuiască Iar când păcătosul ascultând de glasul conştiinţei care îl mustră, se hotărăşte să se spovedească, diavolul îşi schimbă tactica, aleargă din nou în faţa păcătosului şi spune: „Vai dragă, cum vei îndrăzni să spui acel păcat! Nu-ţi va fi ruşine de preot? Ce va spune el când va auzi că tocmai tu ai săvârşit acel păcat? Se va mira… poate nu-ţi va da dezlegare… mai bine amână Păcatul acesta îl vei spune mai târziu ” Cu aceste vorbe reuşeşte diavolul să înduplece pe creştini să nu mărturisească acel păcat, îi închide gura şi creştinul devine mut – săvârşeşte un sacrilegiu îngrozitor, după care urmează al doilea şi mai mare: primirea cu nevrednicie a sf Împărtăşanii Necurăţia este un păcat foarte mare care merită dispreţul lui Dumnezeu şi al oamenilor Îl degradează pe om şi atrage din partea lui Dumnezeu cele mai straşnice pedepse atât în lumea aceasta cât mai ales în lumea cealaltă Sf Carte are cuvinte dure vorbind despre acest viciu, numindu-l: „Crimă de neiertat, îngrozitoare, nelegiuire, ce nici n-ar trebuie să se pomenească între creştini ” Sf Augustin spune că: „Aşa cum mândria a umplut iadul cu îngeri, la fel necurăţia l-a umplut cu oameni ” Iar sf Alfons adaugă că: „Toţi care se osândesc, se osândesc fie din cauza necurăţiei, sau oricum, nu fără acest păcat ” Pentru ce? Pentru că acest păcat se săvârşeşte ce mai uşor şi se îndreaptă, se mărturiseşte cel mai greu Nenorocirea mare e că în faţa acestui păcat, chiar şi spovada, care este un mijloc puternic de îndreptare, rămâne de multe ori neputincioasă, deoarece acest păcat astupă gura păcătosului, făcându-l să tacă de ruşine Nu de geaba i s-a dat numele de „diavol mut” Vai de acela care începe cu spovezile rele! Vai de acel creştin care s-a obişnuit de a săvârşi păcat peste păcat, sacrilegiu peste sacrilegiu…sufletul său va ajunge la atâta împotrivire, încât nimic nu-l va mai putea întoarce de pe drumul apucat Nici un sfat, nici o mângâiere oricât de părintească nu poate fi de folos El se va spovedi fără remuşcări, va batjocoră tot ce e sfânt, va privi chiar moartea cu ochii deschişi şi tot nu se va îndupleca să părăsească starea de plâns în care a ajuns Vai de cel care începe să alunece pe panta spovezilor rele EX În oraşul Spaleto, trăia o tânără care ducea o viaţă foarte destrăbălată Mama ei, în loc s-o mustre şi s-o pedepsească se simţea mândră că fiica ei era luată în seamă şi căutată de tineri şi de acea o lăsa să-şi facă toate gusturile (O nefericită mamă care-şi lasă fiicele în prada lupilor răpitori! Vor plânge ele această nepăsare a lor, dar va fi prea târziu ) Aşa s-a întâmplat că fata aceea s-a îmbolnăvit grav Veneau mai mulţi vecini ca s-o viziteze, şi văzând că boala se tot înrăutăţea au sfătuit-o să se spovedească Când auzi fata că e vorba de spovadă, a început să strige: „Eu să mor? Atât de tânără? Cu neputinţă; eu nu trebuie să mor; nu n-am să mor ” Venind la bolnavă, preotul încearcă în tot felul s-o spovedească O sfătui să se roage către Sf Fecioară Maria ca să-i dea harul de a face o spovadă bună, căci ar fi putut să moară… „Ce moarte, ce moarte? Eu trebuie să trăiesc, strigă bolnava, eu nu vreau să mor!” Simţind în sfârşit că puterile îi scad şi moartea este aproape, ea începuse să tremure şi spuse aceste cuvinte: „Va să zică eu mor… ei bine, atunci vino tu, diavole, şi i-a în stăpânire sufletul meu!!!” Acoperindu-şi faţa cu învelitoarea patului, îşi dădu sufletul în osânda veşnică!…După o viaţă desfrânată, moarte nepocăită! Aşadar culmea durerii e că necurăţia închide gura păcătosului chiar şi pe patul de moarte Aveau dreptate sfinţii părinţi spunând: „Viaţa desfrânată, moarte nepocăită!” EX Un om păcătos trăia în păcate cu o tânără stricată Rudele căutau să-l îndemne pe cale cea bună, dar el mereu răspundea: „Nu pot!” Se îmbolnăvi şi încurând ajunse pe patul de moarte Chemară preotul ca să-l spovedească Preotul sosi la timp, începe să-l pregătească: * „Dragul meu, vrei să te întorci la Dumnezeu şi să te îngrijeşti de mântuirea sufletului tău? * Da părinte, vreau să fac tot ce trebuie, numai să mă mântuiesc * Atunci va trebui să restitui toate furturile şi pagubele * Sunt gata să fac totul * Va trebui să te împaci cu duşmanii tăi * Şi asta o voi face cu plăcere, voi cere iertare de la toţi pe care i-am jignit * Va trebui să primeşti sfintele taine * Le primesc cu bucurie Văzând că e gata să facă orice, preotul îşi făcu curaj şi spuse: * Dragul dacă vrei să te mântuieşti, mai trebuie să faci ceva anume: trebuie să alungi de la casa ta pe aceea femeie stricată şi să rupi orice legătură cu ea * Părinte, asta n-o pot face! * Cum n-o poţi face? Nu vezi că eşti aproape de moarte, şi până la urmă tot va trebui s-o părăseşte! * Nu pot părinte, nu pot! * Dar aşa te pregăteşti pentru judecată? Nu şti că dacă n-o alungi eu nu te pot dezlega, nu-ţi pot da sfânt Împărtăşanie, nu te pot îngropa, aşa încât vor duce la groapă ca pe un animal, iar sufletul tău va merge cu siguranţă în iad?! * Nu pot părinte, am ajuns că nu pot!… şi luând-o de mână pe femeia nelegiuită o strânse la piept zicând: nici moartea nu ne va despărţi… Nu mult după aceea muri în urlete disperate spre spaima celor prezenţi!… Nici moartea îngrozitoare, nici teama de iad, nu-i în stare să deschidă gura creştinului care a trăit în păcate de necurăţie şi a făcut spovezi sacrilegi Aşa dar să nu ne iasă nichodată din minte zicala: „Viaţă necurată, moarte nepocăită!” EX Renumitul muzician Mozart, la vârsta de 25 ani, ajunsese renumit în toată lumea În ziua de 17 ianuarie 1781, era la Milano, unde sărbătorea ziua onomastică Toată lumea aplauda El se ridică în mijlocul mulţimii şi putu să spună aceste cuvinte: „Jur înaintea lui Dumnezeu că în toată viaţa mea, nu aflu nimic de care să mă ruşinez în ceea ce priveşte sfânta curăţie: iată secretul triumfurilor mele” – dusese o viaţă curată şi acest lucru îl ajutase să ajungă mare! Am văzut la ultima întâlnire când am meditat despre mărturisirea păcatelor propriu-zise, că la spovadă trebuie spuse toate păcatele de moarte cu numărul şi împrejurările în care au fost săvârşite Vă va fi mult mai uşor să le mărturisiţi, dacă veţi duce viaţa pe care a dus-o Mozart; încă chiar dacă unul sau altul a căzut victimă viciului necurăţiei să nu se ruşineze să-şi mărturisească păcatul Ruşine să fie atunci când se fac şi nu atunci când trebuie mărturisite Pentru ca o spovadă să fie bună, trebuie mărturisite toate păcatele de moarte, inclusiv cele de necurăţie, (căci să nu uităm, şi cu asta încheiem: „Viaţa necurată, moarte nepocăită”) Numai astfel vom gusta bucuria împăcării deplină cu Dumnezeu Şi pentru a avea curaj în această mărturisire, duminica viitoare, vom vedea cum preotul are obligaţie de a păstra draslic secretul spovezii! Pentru astăzi atât Amin SCARAMENTELE 35 POCĂINŢA 18 4 Mărturisirea păcatelor 3 Vorbeam duminica trecută de greutatea unora de aşi mărturisi toate păcatele la scaunul de spovadă, mai ales la păcatele de necurăţie Şi tot data trecută spuneam că astăzi vom vorbi despre secretul spovezii tocmai pentru ai încuraja pe toţi aceştia şi iată că acum ne ţinem de promisiune Cei care nu ştiu ce este spovada şi biserica Catolică a lui Cristos se îndoiesc dacă nu cumva preotul descoperă altora ceea ce aude la sfânta spovadă Acest lucru nu s-a întâmplat încă şi nu se va întâmpla niciodată De aproape 2000 de ani se spovedesc oamenii şi nu s-a întâmplat pentru nici un duhovnic ca să descopere cele auzite la spovadă, aşa încât putem spune cu adevărat că degetul lui Dumnezeu este aici EX Martin Luther, care mai înainte de a se lepăda de credinţă, a fost un preot foarte zelos, după ce s-a lepădat de Biserică a ponegrit-o în toate felurile dar niciodată nu a descoperit ceva din cele auzite la spovadă Într-o zi era la crâşmă cu tovarăşi săi de petrecere Aceştia văzându-l puţin atins de băutură, crezură că e bine să-l întrebe ce a auzit la spovadă Mai bine nu-l întrebau Luther se înfurie şi luând o sticlă ar fi spart capul la toţi dacă aceştia n-ar fi luat-o la fugă din timp Pentru păstrarea secretului spovezii, preotul este gata să meargă şi la moarte EX În anul 1873, predica la Paris un predicator renumit Printre ascultători erau şi câţiva necredincioşi care auzind predica despre secretul spovezii, au voit să-l încerce pe preot dacă credea la cele ce spunea Se înţeleseseră deci între ei: unul se prefăcu bolnav, alţi doi merg să-l cheme pe preotul predicator, care soseşte la patul bolnavului Acesta se spovedeşte De abia se sfârşi spovada şi intrară în cameră cei doi care-l întovărăşiseră pe preot, îi legară ochii şi l-au coborât în grabă într-o cameră întunecoasă Apoi, îi dezlegară ochii şi puseră în dreptul inimii două pistoale încărcate, poruncindu-i să le spună ce a auzit la spovadă Preotul răspunde liniştit: * „Poate dumneavoastră domnilor nu ştiţi că spovada este un secret? * Nimic! Aici nu ne vede nimeni, sau vorbeşti, sau eşti mort * Sunt în mâna voastră, trageţi, Dumnezeu îmi va fi martor că mi-am făcut datoria ” Spunând acestea, preotul se puse în genunchi, îşi desfăcu haina la piept şi striga că e gata să moară…dar deodată se schimba scena: acei oameni l-au ridicat, i-au cerut iertare, că l-au pus la o încercare aşa de grea şi au adăugat: „Acum credem şi noi în secretul spovezii şi peste câteva zile ne vei vedea la picioarele sfinţiei tale la scaunul de spovadă ” Şi se ţinură de cuvânt Iată cum slujitorii lui Dumnezeu sunt gata să moară pentru păstrarea secretului sf spovezi Nu lipsesc nici martori ai secretului spovezii: EX Sf Ioan Nepanuk, era duhovnicul reginei Ioana, soţia regelui Venceslau al Boemiei Acest rege bănuitor şi plin de gelozie vrea să ştie ce spunea la spovadă soţia sa şi de aceea zilnic îl întreba pe sf Ioan Respingând această cerere nesocotită a regelui, acesta se înfurie şi îl bagă în închisoare, dând poruncă să fie bătut şi chinuit în toate chipurile Apoi îl aduse din nou în faţa sa, făcându-i mari onoruri la curtea regală, dacă îi va descoperi secretul spovezii Sfântul respinse cererea Regele se înfurie atât de mult încât porunci ca Ioan să fie pus într-un sa de piele Iar de sac să fie atârnat o piatră şi aşa să fie aruncat în râul Moldava, ca astfel să se înece şi nimeni să nu-i mai dea de urmă Dar atunci s-a întâmplat o minune! În loc să meargă la fund, sacul plutea uşor de-supra apei, înconjurat de o lumină cerească şi glasuri îngereşti îl întovărăşesc o noapte întreagă, până ce a doua zi trupul martirului găsit de nişte preoţi fu purtat în triumf şi apoi aşezat la o mare cinste Când în 1729, aproape 400 de ani de la moarte, trupul este deshumat şi fu declarat sfânt, limba i-a fost găsită întreagă ca limba unui om viu Era aceasta o răsplată dumnezeiască pentru că păstrase secretul sfintei spovezi! EX Nu sunt mulţi ani de când ziarele ruseşti aduceau vestea că un paroh fusese osândit la muncă silnică pe viaţă pentru că ar fi omorât un om din parohia sa Dovada era puşca descărcată, găsită în sacristia bisericii lui 20 de ani mai târziu se afla pe patul de moarte organistul din acea parohie Acesta cu puţin înainte de a muri, chemă autorităţile satului şi le mărturisi că el ucisese pe acel om pentru care era condamnat parohul, spre a se putea căsători cu femeia răposatului Pentru a da vina pe paroh, ascunsese arma în sacristie şi ca să-i închidă şi gura, se spovedise la el spunându-i tot ce făcuse Numaidecât autorităţile telegrafiară la Petrograd, cerând ca parohul din Cablion să fie lăsat liber: primiră însă răspuns că acel preot murise cu câteva luni mai înainte Preotul erou dusese cu sine în mormânt secretul spovezii, deoarece duhovnicul poate fi martir, dar niciodată trădător Acest adevăr să ne încurajeze ca să mărturisim cu încredere păcatele noastre, oricare ar fi, fiind siguri că ele vor rămâne înmormântate într-o veşnică tăcere Dimpotrivă, dacă nu ne vom spovedi, ele vor fi arătate într-o zi lumii întregi de Isus Cristos, la judecata din urmă, spre mai marea noastră ruşine şi osânda veşnică Greşeli mai poate săvârşi şi preotul pentru că şi el este om, dar niciodată nu va săvârşi greşeala de a trăda secretul spovezii Şi dacă ar fi un preot nefericit care ar săvârşi un astfel de păcat, pedeapsa este cumplită, pe loc cade în excomunicare (latae sentenţie), îşi pierde toate drepturile de a mai activa şi îl poate dezlega numai Sf Pr Papa personal Nu există nici o excepţie care să permită descoperirea secretului spovezii, absolut nici una orice şi oricât de mari foloase publice sau particulare ar rezulta din aceasta chiar de s-ar putea evita cele mai mari nenorociri dintr-o regiune întreagă Nici atunci când preotul ar putea scăpa de la moarte pe cineva, sau să salveze o ţară întreagă de la o nenorocire Spunându-i preotului păcatele la spovadă, îi puneţi lacătul la gură Numai poate deschide, numai are voie să deschidă EX Despre secretul spovezii, sf Augustin le spune credincioşilor săi: „Nu vă fie teamă a vă mărturisi păcatele, pentru că eu ceea ce cunosc din spovada voastră ştiu mult mai puţin decât ceea ce nu ştiu”(voind să le spună că le-a uitat pe loc) EX Regele Henric al IV lea al Franţei, adresă această întrebare confesorului său Cotton: * „Ce ai face părinte, dacă cineva în scaunul de spovadă ţi-ar spune că împreună cu alţii s-au jurat să mă omoare?” Preotul răspunse: * „Aş căuta în toate chipurile să-i conving să renunţe la acest act criminal * Şi dacă acesta nu ar vrea să accepte aceste sfaturi bune pe care i le dai? * Aş sta lângă maiestatea voastră ziua şi noaptea pentru a împiedica atentatul * La ce mi-ar sluji ajutorul dumneavoastră, dacă bandiţii m-ar asalta cu pumnalele? * Eu m-aş aşeza între maiestatea voastră şi criminali pentru ca pumnalul să treacă mai întâi prin trupul meu Nu pot descoperi secretul spovezii însă viaţa mi-o pot da După cum preotul este obligat sub păcat de moarte şi sub pedeapsă grea din partea Bisericii de a păstra secretul în tot ce aude la scaunul de spovadă, tot aşa se cere din partea celui ce se spovedeşte să păstreze secretul cu privire la cele petrecute între el şi duhovnic Cea ce s-a petrecut între el şi duhovnic alcătuieşte sacramentul spovezii şi tot ce primeşte acest sacrament merită toată cinstea şi tot respectul nostru E vorba de o convorbire dintre noi şi reprezentantul lui Isus Cristos, de a coborâ această convorbire la nivelul convorbirilor lumeşti este o adevărată pângărire Prin urmare nu ne este îngăduit a vorbi despre lucrurile auzite de la duhovnic de la spovadă Ceea ce ne dă el este o hrană şi un medicament pregătit picătură cu picătură, numai pentru noi şi nu este îngăduit să împărtăşim acest medicament, să vorbim despre ea cu alţi Preotul nu deschide niciodată gura despre cele ce aude la spovadă, nici despre răspunsurile ce le-a dat el, la rândul nostru, nici noi nu trebuie să vorbim cu alţii despre lucrurile ce le-am spus duhovnicului şi nici despre ce ne spune el E interzis! În sfârşit, câte ceva din atitudinea noastră faţă de preot E de mare importanţă a şti să te spovedeşti bine, iar dacă spovada nu aduce în sufletele noastre foloasele aşteptate, asta se întâmplă pentru că sau nu ne spovedim cu umilinţă, sau ne spovedim de mântuială Sunt unii care merg în căutarea duhovnicilor cu mână largă ca să se spovedească la preoţi care le dau dezlegarea cu uşurinţă Aceştia fac foarte rău! Fac ca acei bolnavi care caută un medic milos sau mai bine zis un medic călău, care-i înşală asupra bolii lor nearătându-le adevărata lor stare de plâns şi neindicându-le medicamentul necesar EX Despre un osândit la iad se citeşte că umbla prin acel loc de osândă şi striga: „Eu sunt osândit pentru că n-am fugit de ocaziile de păcat, iar acesta care mă poartă în spate este duhovnicul meu, care mi-a dat dezlegare cu uşurinţă, fără să fiu eu vrednic!” Cât de însemnat lucru este aşa dar de a urma sfaturile şi îndemnurile uni preot sfânt, căci numai un sfânt poate să facă sfinţi Dojana ce o primim de la dânsul este spre binele nostru Nu trebuie să-i ascundem nimic; să ne punem inima în mâinile lui şi el ca şti să plivească din ea ca un bun grădinar toate buruienile rele Pentru aceasta însă se cere încredere în preot şi ascultare de sfaturile lui, şi pentru a avea această încredere, e nevoie să avem credinţa vie că preotul reprezintă pe Cristos, să ne spovedim cu gânn curat, adică fără nimic interes De exemplul pentru a plăcea oamenilor, ci numai cu unica dorinţă de ane sfinţi Preotul ţine locul lui Cristos: iată ce trebuie să avem inaintea ochilor când ne spovedim Dumnezeu se slujeşte de el pentru a împărtăşii iertarea, sfaturile sale şi opreliştile Preotul e ca un ,,punte de aur ”pe care noi trecem la Isus şi Isus vine la noi Prin urmare nu trebuie să vedem în el numai un om ci pe însuşi Isus care ne spune: ,,Eu te dezleg de toate păcatele tale!”(şi aceasta o spun eu preotul nu pentru a-mi atrage focul la oala mea dar în calitate de om care se spovedeşte pentru că eu nu mă pot dezlega singur de păcate ci trebuie să mă spovedesc şi eu la alt preot- să fiu înţeles exact ţn ceea ce vă spune , fără nici o suspiciune! Vă rog! Pentru ca preotul să ne conducă pe calea virtuţii şi al sfinţeniei, trebuie să ne lăsăm conduşi de el, să avem încredere în el, să punem în practică sfaturile lui şi să respectăm toate ordinele lui Preotul nu trebuie nici criticat nici lăudat! Să rămână el acolo în mormânt, în scaunul de spovadă unde l-a ascuns Isus Dacă-l socotiţi că e vrednic să fie părinte atunci primiţi-i sfaturile şi puneţi-le în practică; iar de nu vă place căutaţi alt preot după placul vostru, nu e nici o supărare! În sfârşit, duhovnicului îi datorăm recunoştinţă Într-adevăr, dacă e cineva care să merite toată recunoştinţa noastră pentru calităţile şi mulţimea binefacerilor sale, atunci acea persoană este duhovnicul nostru, care-şi jertfeşte toate interesele sale şi pe sine însuşi spre binele şi folosul sufletelor noastre E adevărat că şi el îşi aşteaptă răsplata numai de la Dumnezeu; unicul lucru pe care ni-l cere e să corespundem la binele pe care ni-l face şi să ne rugăm pentru el, atât în timpul vieţii cât mai ales după moartea sa (deoarece şi el se cutremură la gândul la care se cutremură sf Paul ca adică nu cumva ajutând el pe alţii să se mântuiască, el să se osândească) Într-un cuvânt: „Veniţi la spovadă fără nici o rezervă, convinşi fiind că vă spovediţi lui Cristos ” Amin SCARAMENTELE 36 POCĂINŢA 19 5 Îndestularea I Îndeplinirea pocăinţei După ce ne-am mărturisit păcatele, urmează dezlegarea Prin dezlegare se înţelege sentinţa prin care preotul, în numele lui Isus ne iartă păcatele Această dezlegare este ca un medicament divin care pătrunde în adâncul sufletului nostru, îi tămăduieşte rănile, îl reînvie şi îi redeschide porţile paradisului Când primim dezlegarea, să ne închipuim la picioarele lui Isus care ne spală cu sângele său dumnezeiesc Ah, câte minuni n-au săvârşit şi săvârşesc cuvintele dezlegării pe care preotul le rosteşte în numele lui Isus Aşadar să ne apropiem cu toată încrederea de scaunul sfintei spovezi, căci dacă vom avea căinţa sinceră, dacă ne vom mărturisi păcatele cu umilinţă şi dacă vom avea hotărâre tare de îndreptare, vom dobândi iertare de toate păcatele noastre fie ele cât de multe şi de mari Însă după dezlegare noi mai avem o datorie, avem de îndeplinit pocăinţa dată de preot 1 Ce este pocăinţa sau mai bine zis îndestularea pentru păcate? Este, cum spune catehismul, îndeplinirea canonului dat de duhovnic Prin îndestulare înţelegem în general o pedeapsă temporară voluntar primită pentru a repara ofensa făcută lui Dumnezeu prim păcat Deci este rugăciunea sau alte fapte bune pe care preotul le impune penitentului ca ispăşire pentru păcatele săvârşite Prin îndestulare nu se iartă păcatele, căci ele sunt iertate prin dezlegare, nici pedeapsa veşnică care se iartă odată cu iertarea păcatelor, ci pedepsele vremelnice După iertarea păcatelor omul rămâne dator să sufere încă multe pedepse fie în viaţa aceasta, fie în focul curăţitor al Purgatorului Chiar şi în Vechiul Testament aflăm despre pedepse vremelnice după ce Dumnezeu iertase păcatele Moise a fost pedepsit prin acea că nu a putut intra în ţara promisă David, după ce a primit iertarea pentru păcatul de adulter, a trebuit să sufere pierderea fiului său Sf Petru şi-a plâns păcatul de a se fi lepădat de Isus, toată viaţa 2 Este necesară pocăinţa? EX Un osândit la moarte a avut fericirea de a fi pregătit pentru acest moment de un preot zelos Când a sosit clipa de a fi omorât, iar preotul i-a dat dezlegarea din urmă, el a izbucnit într-un hohot de plâns A fost întrebat de ce plânge, şi a răspuns: „Nu plâng pentru că dreptatea omenească m-a osândit la moarte, căci n-am plâns niciodată în viaţa mea, nici chiar atunci când am fost osândit, ci plâng pentru că mă gândesc că Dumnezeu m-a iertat…” Da, să plângem şi noi pentru că Dumnezeu ne-a iertat Oare n-am merita noi ca după fiecare păcat Dumnezeu să ne lovească cu moartea? Iată câtă bunătate din partea lui Dumnezeu El ne iartă… să plângem rătăcirea noastră, să facem pocăinţă pentru păcatele noastre, să reparăm ofensa ce i-am adus-o prin viaţa noastră dezordonată 3 Pentru ce este necesară pocăinţa? Când prin purtarea noastră jignim pe cineva din familie sau pe un prieten, sau când ştirbim cinstea cuiva prin cuvintele sau faptele noastre, oare pentru împăcare, nu trebuie să reparăm onoarea aproapelui? Prin păcat, prin călcare poruncilor noi l-am jignit pe Dumnezeu Prin pocăinţa vom repara ofensa ce i-a adus-o Pocăinţa este necesară pentru că ajută la scurtarea pedepsei temporare pe care o merităm pentru păcatele noastre Când comitem un păcat de moarte, atragem asupra noastră două pedepse: una veşnică, care se iartă odată cu păcatul şi una temporară pe care rămâne să o ispăşim noi după dezlegare Când comitem un păcat lesne iertător primim numai o pedeapsă vremelnică Prin spovadă se iartă complet pedeapsa veşnică şi o parte din pedeapsa vremelnică în raport cu durerea pe care o avem pentru păcatele noastre Oricum, tot mai rămân pedepse pe care nu le ispăşim în viaţa aceasta, le vom ispăşi în focul Purgatorului Apoi îndestularea mai este necesară ca un mijloc care ne va apăra de a nu mai recădea în aceleaşi păcate: scopul spovezii nu este numai acela de ierta păcatele săvârşite ci şi de a ne îndrepta, de a ne da har şi tărie ca pe viitor să nu le mai comitem Aşa cum scopul unui medicament nu este numai de a vindeca boala, ci şi de a întări organismul împotriva altor boli Iată aşadar scopul pocăinţei pe care ne-o dă preotul: ne apără de a mai cădea în păcat, de a mai trăi în ispite şi de a fi mai vigilenţi atunci când conştiinţa dă alarma pericolului Aşadar pocăinţa sau îndestularea este necesară pentru a repara injuria adusă lui Dumnezeu pentru scurta pedeapsă temporară şi pentru a ne întări pentru ca pe viitor să nu mai cădem în păcat 4 Care sunt datoriile noastre? Prima noastră datorie este de a accepta de bună voie pocăinţa dată de preot Să primim cu inima plină de căinţă orice pocăinţă; fie rugăciuni, fie post, fie vreo pomană, pe care le dă preotul în raport cu numărul şi gravitatea păcatelor Pocăinţa este ca un medicament care ne va vindeca de orice rană a păcatului, mai ales de mândrie şi necurăţie, care sunt izvorul tuturor păcatelor Dar să nu fim mulţumiţi niciodată numai cu atât, ci să facem pocăinţă toată viaţa pentru păcatele noastre Câte păcate nu întunecă trecutul nostru, câte păcate nu a săvârşit fiecare dintre noi!… prin spovadă se iartă păcatul şi pedeapsa veşnică, prin pocăinţa dată de preot se iartă o parte din pedepsele vremelnice, dar câte nu mai rămân de ispăşit… De câte ori nu ne îndeamnă şi Sfânta Carte: „Pocăiţi-vă, căci s-a apropiat Împărăţia lui Dumnezeu ” În profetul Ezechiel citim: „Dacă ce păcătos va face pocăinţă pentru toate păcatele sale pe care le-a săvârşit, va păzi poruncile sale cu viaţa sa, va trăi şi nu va muri, voi uita de fărădelegile pe care le-a făcut şi va trăi în dreptatea sa Oare, Eu doresc moartea păcătosului? Oare nu doresc Eu ca să se întoarcă şi să trăiască?” Creştinule, oare cât timp vei mai sta în duşmănie cu Dumnezeu? Intră în sufletul tău şi gândeşte-te! Acum este timpul să te trezeşti, acum e ziua mântuirii! Sfinţii deşi se îngrozeau de păcat, totuşi viaţa lor a fost o continuă pocăinţă EX În viaţa sfintei Gertruda, regina Angliei renumită prin sfinţenia şi minunile ei multe, citim că în ultimii ani ai vieţii a fost chinuită de o rană la gât care-i provoca dureri îngrozitoare Ea suporta această suferinţă nu numai cu răbdare dar chiar cu bucurie şi zicea: ,,Îndur acestea pentru păcatele din tinereţea mea când îmi împodobeam gâtul cu tot felul de bijuterii şi căutam să plac altora şi nu lui Dumnezeu Domnul mi-a dat acest râu pentru păcatele din tinereţe Dumnezeu să fie lăudat şi preamărit pentru această mare binefacere ” Pocăinţa pe care ne-o dă preotul de îndeplinit astăzi nu este decât o pocăinţă m-ai mult simbolică, o rămăşiţă neînsemnată din ceea ce era odată pocăinţă Spre a ne încuraja pe noi înşine la spovadă să ne amintim de pocăinţa serioasă care se făcea în primele veacuri ale Bisericii: * în această perioadă nu era decât pocăinţă publică Chiar dacă păcatul era ascuns şi cel care săvârşea îl mărturisea în particular episcopului sau preotului se impunea pocăinţă publică Episcopul îl privea pe penitent în ordinul penitenţilor şi îi spunea timpul de pocăinţă, în care timp erau excomunicaţi din comunitatea creştină Penitenţi erau obligaţi în această perioadă, să facă pomeni, posturi, rugăciuni, îmbrăcau o haină specială de pocăinţă, se abţineau de la petreceri şi distracţii Participau numai la o parte din Liturghie, într-un loc separat, împreună cu catecumeni, cu aceea care se pregăteau să primească Botezul şi să devină creştini Cât dura timpul de pocăinţă? Origene ne spune că dura pe timpul său 3 ani Tertulian, 7 ani; sf Vasile pentru cine stabileşte cele 4 grade 4,5,7 şi 4 ani; în total 20 de ani de pocăinţă Pentru având pocăinţă toată viaţa şi iertarea pe patul de moarte Pe vremea papilor Inocenţiu I şi Lon I secolele 4-5, pocăinţa s-a fixat pentru postul mare: se începea public la Miercurea Cenuşii când se punea cenuşă pe capul penitenţilor şi se primea dezlegare în Joia Mare Episcopul îl reconcilia pe penitent şi îl reprimea în sânul Bisericii prin impunerea mâinilor, dar şi după dezlegare îl reprimea la sf Împărtăşanie, se impunea obligaţia de a prelungi sub anu mite forme până la moarte: de pildă cei necăsătoriţi nu mai aveau dreptul s se căsătorească sau dacă erau căsătoriţi să trăiască ca şi cum n-ar fi fost, eventual părăsirea lumii şi viaţa de anahoret, renunţare totală la distracţii, pierderea dreptului de a fi sfinţit preot( iar pentru preot reducerea la starea laică ) ş m a Seriozitatea cu care se făcea pocăinţa la începutul Bisericii să fie, pentru noi un simbol de a nu ne limita pocăinţa noastră la acele câteva rugăciuni, ce durează câteva minute, pe care ni le dă preotul la spovadă să le spunem!… EX Un om dintr-o familie distinsă, dar un mare păcătos, a făcut o călătorie la Roma cu intenţia de a se spovedi chiar la Sfântul Părinte Pius al IX-lea Papa a edificat e sinceritatea acestui penitent, de profunda durere pe care a manifestat-o pentru viaţa sa păcătoasă Ce pocăinţă să-i dea? În înţelepciunea sa papa îi dă penitentului un inel de aur pe care erau imprimate cuvintele: ,,Memento mori” şi i-a dat ca pocăinţă de a purta acest inel şi de a citi cuvintele în fiecare dimineaţă şi seară Penitentul nu prea a fost mulţumit cu o pocăinţă atât de uşoară Dar nu după mult timp citind mereu aceste cuvinte şi gândindu-se la moarte, a fost atât de mult mişcat de harul lui Dumnezeu încât –sa retras din viaţa lumească şi a început o viaţă aspră de pocăinţă pentru păcatele sale!… SCARAMENTELE 37 POCĂINŢA 20 Spovada generală 1 Cât de des să ne spovedim ? Sfinţii sunt aceia care ne dau exemplu şi-n această direcţie: sf Francisc de Salles : ,,Mă voi spovedi din două în două zile sau cel puţin tot la trei zile”; sf Vincenţiu de Paula se spovedea de doua ori pe săptămână; sf Vincenţiu Terreri, Carol Boromeu, Ignaţiu de Loyola, se spovedeau în fiecare zi; şi nu se poate spune că o făceau ca să treacă timpul ci o făceau pentru a se menţine într-o mare curăţie şi pentru a se bucura de foloasele sfintei spovezi Aceşti sfinţi nu se mulţumeau ca numai ei să se spovedească des, ci sfătuiau şi pe alţii şi predicau mereu despre spovada deasă Sf Filip Neri spunea că dacă ar fi cu un picior în paradis şi cineva de pe pământ l-ar fi chemat la spovadă, el s-ar coborâ din Paradis să-l spovedească; sf Ambrozii spunea poporului: ,,Chiar dacă voi fi la odihnă, veniţi, bateţi la uşă, treziţi-mă să vă spovedesc”; sf Francisc de Salles, oricât de grăbit ar fi fost când îl chema cineva la spovadă lăsa toate şi numaidecât ca să-l spovedească Nu înseamnă că toţi trebuie să se spovedească aşa de des cum făceau sfinţii Pentru a duce o viaţă creştinească e de ajuns să ne spovedim de câte ori este nevoie pentru a ne feri de păcatul de moarte, care ştim prea bine, ucide viaţa din sufletul nostru; pentru a duce o viaţă mai bună şi evlavioasă trebuie să ne spovedim cel puţin odată pe lună; pentru sufletele mai fervoroase, care vor să trăiască o viaţă mai duhovnicească în mai mare unire cu Isus, e numaidecât de trebuinţă spovada săptămânală Un sfat interesant în această privinţă ni-l dă sf Ioan Bosco: ,,Nu vă culcaţi niciodată cu păcatul de moarte pe suflet!”… 2 Spovada generală este o nouă mărturisire a tuturor păcatelor vieţii, chiar dacă au fost spuse odată la spovadă Această spovadă este pentru unii chiar trebuincioasă, mai ales atunci când celelalte spovezi au fost făcute râu Aşa de exemplu, dacă la spovadă am ascuns de bună voie vreun păcat de moarte, pe care-l ştiam că eram obligaţi să-l spovedim sau dacă ne-a lipsit cu desăvârşire căinţa şi propunerea, acea spovadă e rea şi trebuie reparată printr-o spovadă generală Nu e nevoie de spovadă generală dacă ne amintim de unele păcate pe care le-am uitat şi le spunem la prima spovadă după ce ne aducem aminte de ele Pentru alţii spovada generală este folositoare Aceasta se întâmplă la cei ce se îndoiesc de spovezile din trecut şi ar dori să se liniştească, şi pentru aceia care n-au făcut-o niciodată în viaţă În aceste cazuri ea ne ajută să trezim în sufletele noastre mai multă părere de râu de păcatele săvârşite şi ne întăreşte în propunerile bune Foloseşte foarte mult şi pentru aceia care au ajuns la o răspântie în viaţă şi trebuie să-şi aleagă o stare de care dispune viitorul lor Prin această spovadă ei vor avea mai multe sfaturi şi lămuriri din partea duhovnicului, ca să facă o alegere bună Aşa de exemplu sunt tinerii înainte de preoţie, tinerii şi tinerele înainte de căsătorie ş a pe patul de moarte I-a sfârşit spovada generală, pentru unii poate fi dăunătoare Mai ales pentru creştinii scrupuloşi, plini de frică neîntemeiată şi pentru aceia care au făcut altădată spovadă generală şi nu se mai liniştesc niciodată, voind să înceapă din nou cu spovada generală, ca să spună de sute şi sute de ori aceleaşi lucruri; spovada generală este dăunătoare, căci în loc să le aducă pace şi linişte i-ar tulbura şi mai mult (Am văzut din cele de mai sus că spovada generală e de mare însemnătate CURAJ, aşadar nimeni să nu se lase înşelat de diavol Să ne cercetăm şi să vedem dacă avem nevoie de spovadă generală Să ne pregătim bine şi s-o facem cu încredere Să ne gândim că printr-o spovadă generală bine făcută Vom putea redobândi Într-un chip oarecare, nevinovăţia de la sfântul Botez!…) 3 Spovada în primejdia morţii Dacă este un timp în care trebuie să facem o spovadă bună, o spovadă generală, apoi timpul acela e cu siguranţă ceasul morţii Sunt cazuri dureroase mai ales în oraşe, când unii mor fără spovadă, deşi poate au avut posibilitatea să o facă Această obligaţie rezultă din voinţa lui Dumnezeu şi interesul ce trebuie să avem faţă de sufletul nostru Singura piedică în calea mântuirii este păcatul, care nu se iartă decât prin spovadă Şi întrucât de ceasul din urmă a vieţii depinde soarta noastră veşnică, e clar că Dumnezeu vrea să ne folosim de spovadă pentru a dobândii fericirea veşnică Interesul faţă de sufletul nostru la fel ne obligă în ceasul morţiii Cel ce are păcat greu pe suflet, nu are alt mijloc de a se curăţa de el, decât spovada lăsată de Dumnezeu în acest scop Spovada în orice primejdie de moarte este cât se poate de necesară şi folositoare, chiar de nu ar fi ultima căci ea ne va curăţi sufletul şi ne va împăca cu Dumnezeu Dacă în schimb va fi ultima, cât de fericiţi vom fi că ne-am pus în ordine sufletul şi nu am amânat-o cu riscul de a numai putea nici vorbi şi nici nu ne vom mai putea reculege din cauza fricii morţii Să nu ne lăsăm amăgiţi de alţii Când vedem că boala e serioasă să nu aşteptăm până nu mai putem vorbi ci să chemăm preotul Poate că cei din jurul nostru vor zice: ,,Ai timp, nu e nimic grav”…Lăsaţi-i să zică ce vor…Poate că medicul vă va încuraja cu speranţa vindecării… lăsaţi-l să zică ce vrea, chemaţi preotul!!! ! Dacă bolnavul e dator să se spovedească în primejdia morţii, e clar că şi cei din jurul lui sunt datori să-l îndemne la spovadă Durerea însă că atâţia ,la oraşe, sunt în stare să aducă orice pentru bolnavi în cele materiale, caută cei mai buni specialişti, dar pentru suflet nu sunt în stare să facă un pas, îl lasă să moară fără spovadă, ca să nu-l supere!? ,,…Dacă se spovedeşte bolnavul, adio vindecare!” Unde este scris că bolnavul care s-a spovedit trebuie să moară imediat? Pentru a vă convinge de nebunia acestei credinţe deşarte trebuie să recunoaşteţi că în multe cazuri se întâmplă contrarul, adică bolnavul se vindecă după ce a primit sacramentele Şi chiar dacă unul moare, moare pentru că s-a spovedit? Şi cei ce nu se spovedesc, oare nu mor când le vine vremea? Să ne convingem odată în plus că spovada nu grăbeşte moartea cu nici o clipă, moartea nu vine decât atunci când îi soseşte ceasul hotărât de Dumnezeu Dar atunci … necondiţionat fie că eşti gata, fie că nu Prin urmare de ce să te temi că spovedindu-te vei murii în curând? Dacă vine moartea acum, spovada ta te va face pregătit şi dacă nu vine şi eşti în păcat vei fi în primejdia de a muri în păcate, greşeli şi atunci ce va fi cu sufletul tău? EX Mi s-a dat să aud de la un coleg care a lucrat ca preot în Gherăeşti Neamţ că a cunoscut o tânără de 19 ani care s-a îmbolnăvit greu Era aproape de Biserică cu casa Preotul respectiv a auzit de acea tânără bolnavă şi a încercat să meargă s-o spovedească, dar părinţii i-au spus: ,,Bine părinte dar ce-o să spună lumea când o să audă că fata noastră e bolnavă, n-o să se mai căsătorească şi atunci ce ne facem? Nu, nu e cazul să veniţi!” boala s-a agravat părintele din nou a insistat dar a fost împiedicat… Întru-una din zilele următoare pe la miez de noapte disperaţi părinţii sună la parohie la parohie şi-l cheamă pe preot la fata lor …a mers dar era prea târziu , fata murise… Au s-o căsătorească! Şi n-au mai căsătorit-o şi i-au osândit probabil ţi sufletul! Ce modalitate greşită, Fraţilor preotul n-are moartea în buzunar! Dacă ţinem cu adevărat la bolnavii noştri să facem tot ce ne stă în putere ca ei să se spovăduiască şi să se împărtăşască înainte de moarte Încheiem seria aceasta a predicilor despre sfânta spovadă cu urarea cea mai cordială ce o facem pentru voi şi pentru şi pentru toţi: Facă Domnul, ca fiind deplin convinşi de preţul şi necesitatea acestui sacrament care e fără îndoială opera milostivirii lui Dumnezeu, să ne folosim de el cât mai des şi cât mai bine în viaţă, ca aşa să-l primim în ceasul morţii cu toată evlavia şi dragostea posibilă spre mântuirea sufletului nostru În încheierea acestui ciclu de meditaţii despre sacramentul pocăinţei să-l ascultăm pe fericitul Ludovic de Granada vorbind despre efectele minunate ale unei spovezi bune în sufletul omului: ,, Ah, dacă am avea ochi pentru a vedea frumuseţile admirabile a sufletului, când preotul rosteşte cuvintele mângâietoare ale dezlegării – care îl îndreptăţesc pe om şi îl transformă într-o creatură nouă” Într-adevăr, această transformare, în felul ei, nu este mai mică decât aceea care a avut loc când Dumnezeu a zis: „Să fie lumină şi lumina s-a făcut!” căci, când preotul dă dezlegare se produce în suflet o lumină nouă şi strălucitoare După cum la glasul îngerului lanţurile au căzut de pe mâinile lui Petru, lanţurile diavolului cad la glasul preotului Dumnezeu îşi deschide inima sa în faţa omului, îl adoptă de fiu, îl întăreşte prin ajutorul Duhului Sfânt, îl înveşmântează cu virtuţi, îl orânduieşte moştenitor al împărăţiei sale EX Un iezuit francez cu faimă de sfinţenie, Pr Jan Hereu, era pe patul de moarte: * „N-aţi vrea să faceţi o spovadă generală?” l-a întrebat preotul care a venit să-l pregătească pentru drumul cel lung * Nu simt nevoia A răspuns muribundul, căci întotdeauna mi-am făcut fiecare spovadă ca şi cum ar fi trebuit să fie ultima din viaţă!” Aşa să ne facem şi noi spovezile noastre, încât după fiecare dintre ele să putem spune: „Doamne sunt gata să mă prezint în faţa ta ” Amin SCARAMENTELE 38 POCĂINŢA 21 Indulgenţele Atunci când Dumnezeu iartă păcatele în sacramentul pocăinţei mai rămân pedepsele temporale de ispăşit ori aici pe pământ ori în purgator EX Un bolnav este vindecat, însă nu este în stare de a munci; trebuie să se mai odihnească Un deţinut este eliberat din închisoare, însă mai rămâne sub supravegherea poliţiei pentru un anumit timp Drept pedeapsă, un copil rău este trimis de părinţii săi într-o şcoală de corecţie, unde reuşeşte să se îndrepte, este reprimit în casa părintească, însă este supravegheat spre a se vedea dacă ştie să se poarte civilizat şi disciplinat Un păcătos este iertat, dar mai trebuie să ispăşească… Dumnezeu în înţelepciunea sa providenţială, cu pedepsele temporale vrea să ne vindece de înclinarea spre rău şi să şteargă din sufletul nostru urmele păcatului Chiar şi suferinţele temporale sunt grave şi dureroase, de acea să-l rugăm pe Dumnezeu să ne dea harul spre a le putea depăşi cu succes Biserica ne ajută cu rugăciunea ei mijlocind pentru noi mai ales prin indulgenţele prin care ne sunt iertate pedepsele temporale I Definiţie: Indulgenţa este iertarea înaintea lui Dumnezeu a pedepsei temporare pentru păcatele deja iertate în ceea ce priveşte vinovăţia; iertare pe care creştinul dispus şi sub condiţiile recerute o obţine prin mijlocirea Bisericii care într-un cât este administratoarea bogăţiilor răscumpărării: dispensează, împărtăşeşte şi aplică cu autoritatea sa tezaurul meritelor lui Cristos şi ale sfinţilor Revelaţia creştină învaţă că sfinţenia şi dreptatea lui Dumnezeu impune o pedeapsă pentru păcatele comise; această pedeapsă trebuie să fie ispăşită fie în lumea aceasta, fie în lumea viitoare prin chinuri veşnice sau prin suferinţe curăţătoare Aşa pedepse sunt cerute de sfinţenia lui Dumnezeu care vrea purificare sufletelor şi restituirea onoarei lui Dumnezeu ştirbită prin păcat Pentru o iertare deplină e necesar mai întâi convertirea inimii şi reluarea prieteniei lui Dumnezeu apoi de dobândirea bunurilor personale, sociale, ştirbite sau distruse prin păcat Acest lucru se verifică printr-o reparare voluntară sau prin acceptarea suferinţelor pe care Dumnezeu le trimite Biserica a primit de la Isus Cristos puterea de a acorda indulgenţe Pentru a micşora sau a suprima pedeapsa ce ne rămâne să o suportăm pentru păcatele deja iertate, Biserica ne aplică ispăşirile infinite ale Preasfintei Fecioare Maria şi ale sfinţilor Cea mai mică faptă de pocăinţă săvârşită din dragoste merită bogate haruri cereşti dacă este făcut în cadrul Biserici şi în numele lui Isus Prin indulgenţă noi devenim părtaşi harurilor Bisericii Comoara harurilor nu este o casă de bani sau o magazie în care să fie îngrămădite una peste alta toate harurile cereşti Cuvântul „comoara harului” înseamnă „Dumnezeu este atât de milostiv, încât prin mijlocirea Bisericii aplică tuturor creştinilor meritele lui Cristos şi ale sfinţilor!” Indulgenţele sunt expresia cea mai frumoasă a aceste iubiri şi acestei solidarităţi care legă între ei membri Bisericii ca membri ale unui şi aceluiaşi trup sub unicul lor cap Cristos Comuniunea sfinţilor, fie că sunt în cer, în purgator sau pe pământ Pe baza acestei comuniuni, cei tari ajută pe cei slabi, cei sfinţi suportă şi poartă pe păcătoşi; în felul acesta iubirea, suferinţa, faptele bune ale celor sfinţi pot fi de folos pentru iertarea pedepselor păcătoşilor Cea mai mare parte din indulgenţe noi le putem aplica sufletelor din purgator Aceasta însemnă că dacă noi, aici pe pământ câştigăm o indulgenţă, Dumnezeu iartă sufletele din Purgator, o parte sau chiar toată pedeapsa Acordând indulgenţe, Biserica vrea să vină în ajutorul incapacităţii noastre de a ispăşi în lumea aceasta toată pedeapsa vremelnică, făcându-ne să dobândim prin faptele de evlavie şi de caritate ceea ce în primele veacuri le făcea să fie dobândit prin severitatea prescripţiilor penitenţiale Can 995: autoritate supremă; în afara ei pot să împartă indulgenţele numai aceia cărora o astfel de facultate le este recunoscută fie de drept, fie de autoritatea papei Can 994: „Fiecare credincios poate dobândi indulgenţa pentru sine şi pentru morţi ” Nu putem să le aplicăm celor vii! II Cele trei condiţii pentru câştigarea unei indulgenţe 1 Stare harului Spovada opt zile înainte sau după Fără starea harului nu se poate câştiga nici o indulgenţă: indulgenţa este numai pentru păcatele care au fost deja iertate Indulgenţa nu se câştigă numai cu pomeni, numai cu rugăciuni, sau numai cu post, ci mai ales cu dragoste şi spiritul de pocăinţă 2 Săvârşirea de fapte bune Să împlinim exact condiţiile indicate de Biserică: ( crezul, Tatăl nostru, plus rugăciunea după intenţia Papei cu Tatăl nostru şi Bucură-te Maria) Pocăinţa ecleziastic, cruciada, pomenile în bani, rugăciuni posturi În evul mediu au fost construite mari opere de asistenţă: poduri, drumuri, biserici şi spitale, cu bani pe care credincioşii îi ofereau în cadrul indulgenţelor, aceasta a fost cauza echivocurilor şi a multor interpretări greşite În vremurile noastre, indulgenţele prin oferte în bani, au dispărut 3 Intenţia de a câştiga indulgenţa Trebuie să reînnoim din când în când intenţia de a câştiga toate indulgenţele care sunt anexate faptelor bune pe care le săvârşim III De câte feluri sunt indulgenţele? Parţiale şi plenare; în funcţie de iertare pedepselor pentru păcatele deja iertate Indulgenţa plenară se poate obţine odată pe zi „in articolo mortis” se poate obţine de mai multe ori Indulgenţa parţială se poate obţine de câte ori vrem Certitudinea că le primim ne-o dă Biserica din partea noastră se cere disponibilitate de a le primi 1 Exemple de indulgenţe parţiale: * iaculatorie, * Împlinire cu resemnare a misiunii încredinţată de Dumnezeu, * Mortificaţii, * Un act de credinţă, speranţă şi dragoste, * Vizitarea cimitirului în timpul anului, * Împărtăşirea spirituală… 2 Exemple de indulgenţe plenare: * Adoraţia Preasfântului Sacrament, * Binecuvântarea papală „urbi et orbii” * Vizitarea cimitirului în perioada 1-8 noiembrie, * Aceia care participă la ceremoniile din Vinerea Mare, * Aceia care fac exerciţi spirituale, misiuni trei zile la rând, * Aceia care participă la prima împărtăşanie a copiilor, * Recitarea sfântului Rozariu în comun, * Vizitarea bisericii parohiale de hram, * Porţiuncula de la 2 august Cel mai bun lucru pe care îl putem face este de a ispăşi pedepsele temporale şi pentru aceasta avem la îndemână indulgenţele: o scurtă rugăciune făcută în duhul dragostei prin mijlocirea Bisericii şi a comunităţi sfinţilor, va fi în starea a şterge multe din păcatele noastre Cel care câştigă cu zel sfintele indulgenţe se află pe calea cea adevărată a pocăinţei; a se gândi la păcatele sale şi la acele a ale altora, înseamnă a arăta lui Dumnezeu mai multă dragoste Adu-ţi aminte de sufletele din Purgator! Cea mai mare parte din indulgenţe pot fi aplicate credincioşilor răposaţi cu faptele noastre cele bune, noi îi putem ajuta şi contribuirea noastră va fi mai substanţială dacă vom alege acele fapte, acele rugăciuni pe care Biserica le-a îmbogăţit cu indulgenţe Câştigând indulgenţe pentru răposaţi, noi punem toate în miala lui Dumnezeu cu privire la modul şi tipul în care El va voi să o aplice Am vorbit astăzi despre un subiect mai puţin discutat şi am vrea să fim de astăzi înainte mai sensibili faţă se eficacitatea indulgenţelor pentru noi şi pentru alţii De duminica viitoare vom începe să discutăm despre cel de-al cincilea sacrament: MASLU Amin 